ഔഷധ സസ്യങ്ങള് — വികാസ്പീഡിയ\nഹോം പേജ് / കൃഷി / കാര്‍ഷിക രീതി മേഖല അടിസ്ഥാനത്തില് / കാര്‍ഷിക പരിശീലനങ്ങള്-വിള അടിസ്ഥാനത്തില് / ഉത്പാദനവും വിളവെടുപ്പും / വിള ഉത്പാദനം / ഔഷധസസ്യങ്ങൾ / ഔഷധ സസ്യങ്ങള്\nനമ്മുടെ വീട്ടുവളപ്പിൽ ഉണ്ടാകേണ്ട വിവിധ തരത്തിലുള്ള ഔഷധസസ്യങ്ങളെ കുറിച്ചുള്ള വിവരങ്ങൾ\nപ്രകൃതിയില് നിന്ന് മനുഷ്യനേയും മനുഷ്യനില് നിന്നു പ്രകൃതിയേയും വേര്‍തിരിക്കാനാവില്ല. പ്രകൃതിയും, മനുഷ്യനും തമ്മിലുള്ള ബന്ധം അഭ്യേമാണ്. നമുക്കുചുറ്റും കാണപ്പെടുന്ന പല സസ്യങ്ങളും ഒരുതരത്തില് അല്ലെങ്കില് മറ്റൊരു തരത്തില് ആരോഗ്യത്തെ പ്രദാനം ചെയ്യുന്നവയാണ്.\nആരോഗ്യ സംരക്ഷണത്തിനായി ആയുര്‍വേദത്തില് പരമപ്രധാനമായ ഒരു സ്ഥാനമാണ് ഔഷധസസ്യങ്ങള്‍ക്കുള്ളത്. പരന്പരാഗതമായ ആയുര്‍വേദ ചികിത്സാരീതിയ്ക്കു ലോകമെന്പാടും പ്രചാരമേറുന്ന കാലമാണിത്.\nകേരളം ഔഷധസസ്യങ്ങളുടെ ഒരു കലവറയാണ്. കേരളത്തിലെ വനപ്രദേശങ്ങളിലും നാട്ടിന്‍പുറങ്ങളിലും, പാതയോരങ്ങളിലും വീട്ടുവളപ്പുകളിലും ധാരാളം ഔഷധസസ്യങ്ങള് ഉണ്ടായിരുന്നു. സ്വാഭാവിക വാസസ്ഥല നാശവവും പ്രകൃതിയില് നിന്നു ഔഷധ സസ്യങ്ങളുടെ അശാസ്ത്രീയമായ ശേഖരണവും, നഗരവല്‍ക്കരണവും മൂലം ഇവയില് പലതും അപ്രത്യക്ഷമായിക്കൊണ്ടിരിക്കുകയും ചിലതു വംശനാശത്തിന്‍റെ ഭീക്ഷണിയിലുമാണ്. ഈ പ്രതിസന്ധിക്കു പരിഹാരമായി ഔഷധ സസ്യ കൃഷിക്കു പ്രോത്സാഹനം നല്‍കേണ്ടതാണ്.\nകേരളത്തിലെ കാര്‍ഷികോത്പാദന രംഗത്ത് ഗണ്യമായ സ്ഥാനമുള്ള വീട്ടുവളപ്പിലെ കൃഷി സന്പ്രദായം തനതായ ചില സവിശേഷതകളുള്ളതാണ്.\nജനസംഖ്യാ വര്‍ദ്ധനവിന് അനുപാതികമായി പുതിയ കൃഷിസ്ഥലം കണെ്ടത്താനാവാത്ത അവസ്ഥയില് കര്‍ഷകര് ലഭ്യമായ സ്ഥലത്തുനിന്ന് കൂടുതല് ഉല്‍പ്പാദനം നേടുവാന് പ്രേരിതരാവുകയാണ്. കേരളത്തില് പൊതുവെ എല്ലാ വീടുകളുടെ ചുറ്റുപാടും കുറച്ചു സ്ഥലമെങ്കിലും ഉണ്ടായിരിക്കും. ഈ വീട്ടു വളപ്പുകളില് ഇടവിളകളായും, തനി വിളകളായും കൃഷി ചെയ്യാവുന്ന ഒട്ടേറെ ഔഷധസസ്യങ്ങള് ഉണ്ട്. അതത് പ്രദേശത്തിന് യോജിച്ചവ തെരഞ്ഞെടുത്തു വളര്‍ത്താവുന്നതാണ്.\nപല ഇനം ഔഷധസസ്യങ്ങളേയും ഗൃഹാങ്കണങ്ങളിലെ ആകര്‍ഷകമായ ഉദ്യാന സസ്യങ്ങളായി വളര്‍ത്തിയെടുക്കുവാന് സാധിക്കും. ഇതു വീടിനു മോടി കൂട്ടുകയും മാനസികമായ ഉല്ലാസത്തിനും സന്തോഷത്തിനും കാരണമാവുകയും ചെയ്യും. കൂടാതെ വീട്ടുവളപ്പിലെ ഔഷധസസ്യ കൃഷി നമ്മുടെ പരിസരത്തെ ഔഷധ സന്പന്നമാക്കുകയും, ഗൃഹ ചികിത്സയ്ക്കാവശ്യമായ ഔഷധ സസ്യങ്ങള് നല്‍കുകയും തെല്ല് വരുമാനമുണ്ടാക്കാന് സഹായിക്കുകയും ചെയ്യും.\nസാമൂഹ്യ വനവല്‍ക്കരണത്തിന്‍റെ ഭാഗമായി വേപ്പ്, അശോകം, കൂവളം, താന്നി, ഉങ്ങ്, എന്നിവ ചോലമരങ്ങളായും, ആടലോടകം, കരിനൊച്ചി, മൈലാഞ്ചി, പതിമുഖം എന്നിവ വീടുകള്‍ക്കും, പറന്പുകള്‍ക്കും വേലിയായും നട്ടുവളര്‍ത്താം. തെങ്ങിന് പറന്പുകളിലും, റബ്ബര് തോട്ടങ്ങളിലും ഇടവിളയായി തിപ്പലി, പച്ചോളി. കച്ചോളം, ചെത്തിക്കൊടുവേലി, അടപതിയന്, ശതാവരി, ശവംനാറി, നീലയമരി, ഇരുവേലി, ചുണ്ട എന്നിവ കൃഷി ചെയ്യാം. പാറക്കൂട്ടങ്ങള് നിറഞ്ഞ ഉപയോഗ്യശൂന്യമായ പ്രദേശങ്ങളില് കറ്റാര്‍വാഴ, പനിക്കൂര്‍ക്ക എന്നിവയും ചതുപ്പുനിലങ്ങളില് വയന്പ്, ബ്രഹ്മി എന്നിവയും നട്ടു വളര്‍ത്താവുന്നതാണ്.\nനമ്മുടെ വീട്ടുവളപ്പുകളില് നട്ടുവളര്‍ത്താവുന്ന ഔഷധസസ്യങ്ങളെക്കുറിച്ച് നോക്കാം.\nശാസ്ത്രനാമം: അസാറിഡാക്ടാ ഇന്‍ഡികാ\nവളരെക്കാലം നിലനില്‍ക്കുന്ന വേപ്പ് വീട്ടുവളപ്പിലെ ഒരു പ്രമുഖ ഔഷധസസ്യമാണ്. ഇത് വീട്ടുമുറ്റത്തു നട്ടു വളര്‍ത്തിയാല് പല രോഗങ്ങളില് നിന്നും മോചനം കിട്ടും. വേപ്പിലകളില് തട്ടിവരുന്ന കാറ്റിനുപോലും ഔഷധ ഗുണമുണെ്ടന്ന് കരുതുന്നു. വേപ്പിന്‍റെ തൊലി, ഇല, വിത്ത്, പൂവ് തുടങ്ങിയവയൊക്കെ ഉപയോഗയോഗ്യമാണ്. വേപ്പിന്‍റെ ഇലയിലും, തൊലിയിലും \_"മാര്‍ഗോസിന്\_' എന്ന ആല്‍ക്കലോയിഡും എണ്ണയില് നിംബിന്, നിബിംടിന് എന്നീ ഘടകങ്ങളും അടങ്ങിയിരിക്കുന്നു. രക്തശുദ്ധി ഉണ്ടാക്കുവാനും ചര്‍മ്മ രോഗങ്ങള് ശമിപ്പിക്കാനും കഫവും പിത്തവും കുറയ്ക്കുവാനും ഒക്കെ ഇത് സഹായിക്കുന്നു.\nവിത്തുപാകി കിട്ടുന്ന തൈകള് ഉപയോഗിച്ചാണ് വേപ്പ് വളര്‍ത്തുന്നത്.\nശാസ്ത്രീയ നാമം: സറാക്ക അശോക\nകണ്ണിനിന്പമായി കടും ഓറഞ്ചു നിറത്തില് കുലകുലകളായി വിടരുന്ന പൂക്കള് ഉണ്ടാകുന്നതും ഇടതൂര്‍ന്ന പച്ചിലത്തഴപ്പുള്ള അശോകം ഉദ്യാനങ്ങളിലെ അലങ്കാരവൃക്ഷമാണ്. തണലിനും പൂക്കള്‍ക്കും വേണ്ടി വളര്‍ത്തുന്ന അശോകം ഒരു ഔഷധസസ്യമാണ്. ഇല, പൂവ്, തൊലി, എന്നിവ ആയുര്‍വ്വേദങ്ങളിലെ പല പ്രധാന ഔഷധങ്ങള്‍ക്കും ഉപയോഗിച്ചുവരുന്ന ഒരു നിത്യഹരിത വൃക്ഷമാണിത്. ഇതിന്‍റെ തൊലിയാണ് അശോകാരിഷ്ടത്തിലെ മുഖ്യ ചേരുവ.\nഅശോകപ്പൂവ് കല്‍ക്കമാക്കി വെളിച്ചെണ്ണ കാച്ചി അരിച്ചൂപയോഗിക്കുന്നത് പലതരം ചര്‍മ്മരോഗങ്ങള്‍ക്ക് കണ്‍കണ്ട ഔഷധമാണ്. ജ്വരം, രക്തപിത്തം, പ്രമേപഹം എന്നീ രോഗങ്ങള് ശമിപ്പിക്കുവാനും അശോകാരിഷ്ടത്തിനു കഴിയും.വിത്തുകള് 24 മണിക്കൂര് വെള്ളത്തില് മുക്കിവെച്ച ശേഷം പാകി മുളപ്പിച്ച തൈകള് ഉപയോഗിച്ചാണ് അശോകം കൃഷി ചെയ്യുന്നത്.\nശാസ്ത്രനാമം : മൊരിങ്ങ ഒലിഫെറ\nസസ്യകുടുംബം : മൊരിങ്ങേസീ\nമുരിങ്ങയില ചതച്ചെടുക്കുന്ന നീര് ഹൃദ്രോഗവും രക്ത സമ്മര്‍ദ്ദവും കുറയ്ക്കാന് സഹായിക്കുന്നു. മുരിങ്ങത്തോല് പല ആയുര്‍വ്വേദ മരുന്നുകളിലും ഉപയോഗിക്കുന്നു. മുരിങ്ങ വിത്തില് നിന്നും എടുക്കുന്ന എണ്ണ വാതരോഗം ശമിപ്പിക്കുന്നു.\nവളരെ പെട്ടെന്ന് വളര്‍ന്നു വലുതാകുന്ന മുരിങ്ങയുടെ കന്പാണ് സാധാരണയായി നടുന്നത്. വിത്തുപാകി മുളപ്പിച്ച തൈകളും നടാന് ഉപയോഗിയ്ക്കാം.\nശാസ്ത്രനാമം : എംബ്ലിക്ക ഒഫിസിനാലിസ്\nസസ്യകുടുംബം : യൂഫോര്‍ബിയേസി\nപ്രസിദ്ധമായ രസായനൗഷധമായ നെല്ലിക്കായുടെ ഗുണവും ഉപയോഗവും വളരെയാണ്. സമൃദ്ധമായ വൈറ്റമിന് സി അടങ്ങിയിട്ടുള്ളതാണ് പച്ച നെല്ലിക്ക. ച്യവനപ്രാശ്യവും ചൂര്‍ണ്ണങ്ങളും മാത്രമല്ല നെല്ലിക്ക അടങ്ങിയ ഹെയര് ഓയിലുകളും ഷാംപൂവും മുടികഴുകുവാന് മാത്രമുള്ള സോപ്പുകളും വിപണിയില് ധാരാളം ഉണ്ട്. ഉണങ്ങിയ നെല്ലിക്ക ചേര്‍ത്തുണ്ടാക്കുന്ന എണ്ണകള് മുടികൊഴിച്ചില് മാറ്റി ഇടതൂര്‍ന്ന് വളരാന് സഹായിക്കുന്നു. കണ്ണിനു കാഴ്ച ശക്തിയും, കുളിര്‍മ്മയും നല്‍കുന്നു\nവിത്തുപാകി മുളപ്പിച്ച തൈകളും വേരില് നിന്നും മുളച്ചു വരുന്ന തൈകള് ഒടിച്ചു നട്ടും കൃഷി ചെയ്യാം.\nശാസ്ത്രനാമം : മുറയകൊയ്നിജി\nസസ്യകുടുംബം : റൂട്ടേസി\nകറികള്‍ക്ക് രുചി വര്‍ദ്ധിപ്പിക്കുവാന് ചേര്‍ക്കുന്ന ഒരു സുഗന്ധ ഇല എന്നതിലുപരി കറിവേപ്പ് ഒരു ഔഷധസസ്യം കൂടിയാണ്. ആഹാരത്തിലുണ്ടാകുന്ന വിഷാംശം ഇല്ലാതാക്കുവാനും ദഹനശക്തി വര്‍ദ്ധിപ്പിക്കുവാനും ഇതിന് കഴിവുണ്ട്. അതിസാരം, വയറുകടി എന്നിവയുടെ ചികിത്സയില് ഇതുപയോഗിക്കാം. ഇതിന്‍റെ ഇലയ്ക്കു പുറമെ തൊലിയും വേരുമൊക്കെ ഔഷധ യോഗ്യമാണ്.\nവേരുകളില് നിന്ന് പൊട്ടിവരുന്ന തൈകളും വിത്തു പാകി മുളപ്പിച്ച തൈകളും നടാനുപയോഗിക്കാം.\nശാസ്ത്രനാമം : ആടത്തോഡ വസിക്ക\nസസ്യകുടുംബം : അക്കാന്‍തേസി\nഇതിന്‍റെ ഇലകള്‍ക്കും വേരിനുമാണ് ഔഷധഗുണമുള്ളത്. കേരളത്തില് ഒരു വര്‍ഷം കുറഞ്ഞത് 50 ടണ് എങ്കിലും വേണമെന്നതാണ് കണക്ക്. ഛര്‍ദ്ദി, രക്തപിത്തം, കഫകെട്ട് എന്നിവ ശമിപ്പിക്കുവാനും ശ്വാസകോശത്തിന്‍റെ സങ്കോച വികാസക്ഷമത വര്‍ദ്ധിപ്പിക്കുവാനും ആടലോടകത്തിന് കഴിവുണ്ട്.\nകന്പുനട്ടോ വിത്തുപാകിയ ആടലോടകം നട്ടു വളര്‍ത്താം.\n7. മാതള നാരകം\nശാസ്ത്രനാമം : പ്യൂണിക്ക ഗ്രനേറ്റം\nസസ്യകുടുംബം : പ്യൂണിക്കേസി\nമാതളപ്പൂവും, കായും മനോഹരമെന്നതുപോലെ മനുഷ്യന് ആരോഗ്യദായകവുമാണ്. ഇതിന്‍റെ പഴങ്ങള് നല്ല ഔഷധ പോഷകഗുണമുള്ളതാണ്.മാതളം പൂത്ത് കായ് പിടിക്കുന്പോഴുള്ള അഴകും, ചാരുതയും ആരെയും ആകര്‍ഷിക്കും. ഇതിന്‍റെ തൊലി, കായ്, ഇല, പൂവ്, വേര് ഔഷധയോഗ്യഭാഗങ്ങാണ്.ത്രിതാഷനാശിനിയായ (വാതം, പിത്തം, കഫം) മാതളം വിരശല്യത്തിനും, കൃമിശല്യത്തിനും, അതിസാരത്തിനും, ഛര്‍ദ്ദിക്കും ഉത്തമ ഔഷധമായി നിലകൊള്ളുന്നു.\nശാസ്ത്രനാമം : സെസ്ബാനിയ ഗ്രാന്‍റിഫേ്ളാറാ\nവൈറ്റമിന് സി, പ്രോട്ടീന്, കാല്‍സ്യം എന്നീ പോഷകങ്ങള് ധാരാളം അടങ്ങിയതാണ് അകത്തിയില. അകത്തിപ്പൂവ് വളരെ സ്വാദിഷ്ടവും പോഷകസന്പന്നവുമാണ്. ഇത് ഒരു പച്ചക്കറിയായും ഉപയോഗിച്ചു വരുന്നു.\nപൂവിന്‍റെ നിറത്തെ അടിസ്ഥാനമാക്കി രണ്ടിനങ്ങള് കണ്ടുവരുന്നു. ചുവന്ന അകത്തിയും വെള്ള അകത്തിയും രണ്ടും ഔഷധാവശ്യത്തിനും ഭക്ഷ്യാവശ്യത്തിനും ഒരുപോലെ തന്നെ ഉപയോഗിക്കുന്നു.\nആയൂര്‍വ്വേദത്തില് മരത്തൊലി, വേര്, ഇല, പൂവ്, കായ് എന്നിവ ഉപയോഗിച്ചു വരുന്നു. പിത്തകഫങ്ങള് ശമിപ്പിക്കുവാനും, പീനസം, ജ്വരം, തലവേദന ഇവ മാറ്റാനും വ്രണം പൊട്ടിച്ച് ഉണങ്ങാനും സഹായിക്കുന്നു.\nപ്രകൃതിയുടെ സര്‍വ്വരോഗസംഹാരിയായ നാരങ്ങയില് സിട്രിക് അമ്ലങ്ങളും ക്ഷാരലവണങ്ങളും കൂടിയമാത്രയിലുള്ളതിനാല് ദഹനശക്തി വര്‍ദ്ധിപ്പിക്കുന്നു.നാരങ്ങായില വൈറ്റമിന് സി രോഗപ്രതിരോധശേഷി ഉയര്‍ത്തുന്നു. ചെറിയ അളവില് വൈറ്റമിന് ബി യും ഏറെ പൊട്ടാഷും ഇതിലുണ്ട്.\nപ്രകൃതി നല്‍കുന്ന ടോണിക് എന്ന നിലയില് നാരങ്ങാനീര് ശരീര അവയവങ്ങളുടെ രക്തശുദ്ധിയുണ്ടാക്കി ത്വക്ക് രോഗങ്ങളെയും വാതരോഗങ്ങളെയും ശമിപ്പിക്കുകയും തൊലിക്ക് മാര്‍ദ്ദവത്വവും മിനുസവും നല്‍കുകയും ചെയ്യുന്നു.\nശാസ്ത്രനാമം : കാഷ്യ ഫിസ്റ്റുല\nസസ്യകുടുംബം : സിസാല് പിനിയേസീ\nസ്വര്‍ണ്ണമണികള് പോലെ ഏപ്രില് മാസത്തില് നിറയെ പൂക്കളുമായി നില്‍ക്കുന്ന കണിക്കൊന്ന നയനാനന്ദകരമാണ്. ഇത് ത്വക്രോഗങ്ങള്‍ക്ക് ഔഷധമായി ഉപയോഗിച്ചു വരുന്നു. ഇതിന്‍റെ കായ്ക്കുള്ളില് വിത്തുകളെ പൊതിഞ്ഞു കാണുന്ന പശപ്പ് ഒരു വിരേചന ഔഷധമായി ഉപയോഗിച്ചു വരുന്നു.ചര്‍മ്മ രോഗം, പ്രമേഹം, മലബന്ധം എന്നിവയുടെ ചികിത്സയിലും ഇതുപയോഗിക്കുന്നു.\nശാസ്ത്രനാമം : റാവൊല്‍ഫിയ സര്‍പ്പന്‍റീന\nസസ്യകുടുംബം : അപ്പൊസൈനേസീ\nവീട്ടുമുറ്റത്ത് നട്ടു വളര്‍ത്താവുന്ന ഒരു അലങ്കാരചെടിയാണ് സര്‍പ്പഗന്ധി.അമല്‍പൊരി എന്ന പേരിലും ഇത് അറിയപ്പെടുന്നു. നമ്മുടെ കാലാവസ്ഥയ്ക്കും മണ്ണിനും അനുയോജ്യമായ ഈ ചെടിയുടെ പൂക്കള് അതിമനോഹരമാണ്. ഇതിന്‍റെ പിങ്ക് നിറത്തിലുള്ള പൂക്കളും കുലകളായുണ്ടാകുന്ന കായ്കളും കാഴ്ചയ്ക്ക് സര്‍പ്പഗന്ധിക്ക് ഒരു ഉദ്ദ്യാനത്തിന്‍റെ പരിവേഷം നല്‍കുന്നു.\nരക്തസമ്മര്‍ദ്ദത്തിനുള്ള സിദ്ധൗഷധമായ \_'സെര്‍പ്പാസിന്\_' എന്ന ഗുളിക ഉണ്ടാക്കുന്നത് ഇതിന്‍റെ വേരില് നിന്നാണ്. അജ്മാലിന്, അജ്മാലിനിന്, അജ്മാലിസിന്, സെര്‍പ്പന്‍റെന്, സെര്‍പ്പന്‍റൈനിന്, റിസര്‍പ്പെന്, റിസര്‍പ്പിനൈന് എന്നീ ആല്‍ക്കലോയിഡുകള് ഇതിന്‍റെ വേരിലടങ്ങിയിരിക്കുന്നു. രക്തധമനികളെ വികസിപ്പിച്ച് രക്തസമ്മര്‍ദ്ദം കുറയ്ക്കുക, തലച്ചോറിലെ നാഡികളെ ഉദ്ധീപിപ്പിച്ച് ഉറക്കമുണ്ടാക്കുക എന്നിവയാണ് ഇതിന്‍റെ ഔഷധഗുണങ്ങള്. ഇതിന്‍റെ വിത്തു പാകിയോ, കൊന്വുകളോ, വേരോ നട്ട് തൈകള് ഉണ്ടാക്കി കൃഷി ചെയ്യാം.\nശാസ്ത്രനാമം : ഓസിമം സാങ്റ്റം\nസസ്യകുടുംബം : ലാമിയേസീ\nവീട്ടുവളപ്പിലെ ഔഷധച്ചെടികളില് പ്രഥമസ്ഥാനം തുളസിക്കാണ്. ഒരു തുളസിയെങ്കിലും ഇല്ലാത്ത വീടുകള് കേരളത്തില് കുറവാണ്. കേരളീയരുമായി അത്രമാത്രം ഇഴുകിച്ചേര്‍ന്നിരിക്കുന്നതാണ് തുളസി. വയലറ്റ്് നിറത്തിലുള്ള ഇലകളുള്ളത് \_"കൃഷ്ണ തുളസി\_'യും പച്ച ഇലകളുള്ളത് \_'രാമതുളസി\_'യുമാണ്. ഇതില് ഔഷധഗുണം ഏറിയത് കൃഷ്ണതുളസിക്കാണ്. \_'ബാസില് കാംഫര്\_'എന്ന എസ്സന്‍സ്സ് തുളസിയിലടങ്ങിയിരിക്കുന്നു. ഇതിന്‍റെ ഇലയും പൂവും ചിലപ്പോള് സമൂലവും ഔഷധയോഗ്യമാണ്. ജ്വരം ശമിപ്പിക്കുവാനും ഉദരകൃമി നശിപ്പിക്കുവാനും വിഷങ്ങള്‍ക്ക് പ്രതിവിഷം എന്ന നിലയ്ക്കും ഇതുപയോഗിക്കുന്നു. കഫത്തെ ഇളക്കി വിടാനും ഇതിനു കഴിയും. കഠിനമായ ജലദോഷത്തിനും പനിക്കും തുളസിക്കഷായം ഒരു സിദ്ധൗഷധമാണ്.\nവിത്തു പാകി മുളയ്ക്കുന്ന തൈകള് നട്ടു തുളസി വളര്‍ത്താം.\nശാസ്ത്രനാമം : അസ്പരാഗസ്റസിമോസസ്\nന്മ\tസസ്യകുടുംബം : ലിലിയേസീ\nനല്ലൊരു അലങ്കാര ചെടിയാണ് ശതാവരി. നേര്‍ത്ത മുള്ളുകള് പോലുള്ള ഇലയോടുകൂടിയ ഈ ചെടി ചട്ടിയില് നട്ട് വീട്ടിനുള്ളില്‍വെച്ചാലും ഉമ്മറത്ത് നട്ട് കയറിലൂടെയോ മറ്റോ പടര്‍ത്തിയാലും വീടിനലങ്കാരം. മാംസള വേരുള്ള ഒരു ആരോഹിത സസ്യമാണിത്.\nശരീരത്തിന് കുളിര്‍മ്മ നല്‍കാനും വാതവും പിത്തവും ശമിപ്പിക്കുവാനും ശതാവരി ഉപയോഗിക്കുന്നു.\nഇവയുടെ വിത്തു പാകിയോ കിഴങ്ങ് പിരിച്ച് മാറ്റി നട്ടോ തൈയ്യുണ്ടാക്കാം.\nചെത്തിക്കൊടുവേലി : പ്ലംബാഗോ റോസ്യേ\nവെള്ളക്കൊടുവേലി : പ്ലംബാഗോ സൈലാനിക്കാ\nനീലക്കൊടുവേലി : പ്ലംബാഗോ കേപ്പന്‍സിസ്\nസസ്യകുടുംബം : പ്ലംബാജിനേസീ\nമനോഹരമായ പൂക്കള് കൊണ്ട് അഴകു നല്‍കുന്ന ഇവയുടെ പൂക്കളുടെ നിറം നോക്കിയാണ് ഇവയെ തരം തിരിക്കുന്നത്. ചുവന്ന പൂക്കളുള്ളത് ചുവന്ന കൊടുവേലി അഥവാ ചെത്തിക്കൊടുവേലി എന്നും വെളുത്ത പൂക്കളുള്ളത് വെള്ളക്കൊടുവേലി എന്നും നീല പൂക്കള് ഉള്ളത് നീലക്കൊടുവേലി എന്നും അറിയപ്പെടുന്നു.\nവെള്ളപ്പാണ്ട്, നീര് എന്നിവയ്ക്ക് കൊടുവേലി അരച്ച് ശുദ്ധിചെയ്ത് പുരട്ടുന്നത് നല്ലതാണ്. വേരും തൊലിയും കഫം, വാതം എന്നിവ കുറയ്ക്കുന്നു. ത്വക് രോഗങ്ങള്, അര്‍ശസ്, മഹോദരം, ഗ്രഹണി എന്നിവ കുറയ്ക്കാനും ഇത് സഹായിക്കുന്നു.\nവിത്തു പാകിയും തണ്ടുകള് മുറിച്ചും നട്ടും തൈകളുണ്ടാക്കി കൃഷി ചെയ്യാം.\nശാസ്ത്രനാമം : സൗരോപ്പസ് ആന്‍ഡ്രോ ഗൈനസ്\nസസ്യകുടുംബം : യൂഫര്‍ബിയേസീ\nചിക്കുര്‍മാനിസ്, മധുരച്ചീര, കറിവേപ്പിലച്ചീര, മള്‍ട്ടിവൈറ്റമിന് ഗ്രീന് എന്നെല്ലാം അറിയപ്പെടുന്ന ഇത് വേലിയിറന്പുകളില് ഒരു പച്ചക്കറിയാണ്. വര്‍ഷങ്ങളോളം നിലനില്‍ക്കുന്ന ചെടിയായതിനാല് ഒരിക്കല് പിടിച്ചുകിട്ടിയാല് പിന്നെ കാര്യമായ ശ്രദ്ധ വേണ്ട. കൊച്ചു വീട്ടുവളപ്പുകളില് പോലും ജൈവവേലിയായി ഇത് നട്ടുപിടിപ്പിക്കാവുന്നതാണ്. പോഷകസന്പത്തിന്‍റെയും ഔഷധഗുണത്തിന്‍റെയും കാര്യത്തില് ചിക്കൂര്‍മാനിസ് ഒട്ടേറെ മുന്നിലാണ്.\nക്യാന്‍സര് ബാധ തടയുന്നതിനും മുലപ്പാലിന്‍റെ ഉല്പാദനത്ത ഉത്തേജിപ്പിക്കുന്നതിനും മൂത്രക്കെട്ട് തടയുന്നതിനും ഇതിന് കഴിവുണ്ട്.\nശാസ്ത്രനാമം : സാര്‍ക്കേസ്റ്റെമ്മ സ്റ്റോക്സീ\nസസ്യകുടുംബം : ഇക്കാസനേസീ\nവീട്ടുമുറ്റത്ത് നട്ടു വളര്‍ത്താവുന്ന ഒരു ഔഷധ വള്ളിച്ചെടിയാണ് സോമലത.ഇത് ആയൂര്‍വേദത്തിലെ ഒരു പ്രധാന ഔഷധമാണ്. ജരാനരകളെ അകറ്റി രോഗങ്ങള് നീക്കി യൗവനം വീണെ്ടടുക്കുന്നതിന് നടത്തുന്ന കായ കല്പ ചികിത്സയില് മുഖ്യമായും ഉപയോഗിക്കുന്നത് സോമലതയാണ്. മാനസിക രോഗങ്ങള്‍ക്കും അപസ്മാരത്തിനും ബുദ്ധിസംബന്ധമായ പ്രശ്നങ്ങള്‍ക്കും സോമലത പറ്റിയ മരുന്നാണ്.\nശാസ്ത്രനാമം : കേംപ്ഫേറിയ ഗലന്‍ഗ\nസസ്യകുടുംബം : സിന്‍ജി ബെറേസീ\nവീട്ടു വളപ്പില് ആദായകരമായി കൃഷി ചെയ്യാവുന്ന ഒരു ഔഷധസസ്യമാണ് കച്ചോലം. വീട്ടു വളപ്പില് പല സ്ഥലത്തായി കച്ചോലം നട്ടു വളര്‍ത്തുന്നതു കൊണ്ട് പാന്പുകളെ അകറ്റി നിര്‍ത്താമെന്നൊരു വിശ്വാസമുണ്ട്. ചില സ്ഥലങ്ങളില് സ്ത്രീകള് മുടിക്ക് നല്ല അഴകും സൗരഭ്യവും ലഭിക്കുന്നതിനായി കച്ചോലത്തിന്‍റെ ഇല താളിയായി ഉപയോഗിച്ചു വരുന്നുണ്ട് ശ്വാസകോശ രോഗങ്ങള്‍ക്ക് പ്രധാനമായും ഉപയോഗിക്കുന്ന ഇതിന്‍റെ കിഴങ്ങിനാണ് കൂടുതല് ഔഷധഗുണം.കിഴങ്ങിനോടൊപ്പം ഇലയും തണ്ടും മരുന്നായി ഉപയോഗിക്കാറുണ്ട്.\nരക്തദൂഷ്യം, ചൊറി, വ്രണം, നാസാരോഗം, മുഖരോഗം എന്നിവ ശമിപ്പിക്കുന്ന കച്ചോലം വാത, കഫ രോഗങ്ങള്‍ക്കും ഫലപ്രദമാണ്.\nശാസ്ത്രനാമം : വിന്‍കാ റോസിയ/ കെത്തരാന്തസ് റോസിയസ്\nസസ്യകുടുംബം : അപ്പോസൈനേസീ\nവെള്ള, പിങ്ക് റോസ്, വെള്ള പര്‍പ്പിള് കുത്തുകള് ഉള്ളതു എന്ന നിറങ്ങളില് പൂക്കള് ഉണ്ടാക്കുന്ന ഈ സസ്യം ഒരു ഒന്നാംതരം പൂച്ചെടിയായി മിക്ക ടൂറിസ്റ്റ് സങ്കേതങ്ങളിലും, ഉദ്യാനങ്ങളിലും, വീട്ടുമുറ്റങ്ങളിലും, അലങ്കാര സസ്യങ്ങളുടെ കൂട്ടത്തില് സ്ഥാനം പിടിച്ചിട്ടുണ്ട്. ശവനാറി, ശവക്കോട്ടപ്പച്ച, നിത്യകല്യാണി എന്ന പേരുകളില് അറിയപ്പെടുന്ന ഈ സസ്യത്തിന്‍റെ വേരു മുതല് പൂവുവരെ ഔഷധമൂല്യമുള്ളതാണ്. നൂറിലേറെ ആല്‍ക്കലോയിഡുകളാണ് ഇതിലുള്ളത്.മസ്തിഷ്ക്ക രക്തസ്രാവത്തിനും പ്രമേഹത്തിനുമൊക്കെയുള്ള സിദ്ധൗഷധമായി ഇതു ഉപയോഗിച്ചു വരുന്നുണ്ട്. വിന്‍ക്രിസ്റ്റിനും വിന്‍ബ്ലാസ്റ്റിനും ഇതിലടങ്ങിയിരിക്കുന്ന പ്രധാനപ്പെട്ട രണ്ട് ആല്‍ക്കലോയിഡുകളാണ്.വിന്‍ബ്ലാസ്റ്റിന് രക്താര്‍ബുദത്തിനുള്ള സിദ്ധൗഷധ രാസപദാര്‍ത്ഥമാണ്. വേരില് നിന്നു കിട്ടുന്ന ആല്‍ക്കലോയിഡായ \_'റബാസില്\_' രക്തപര്യയന വ്യവസ്ഥയിലെ തകരാറുകള്‍ക്കെതിരേയും മസ്തിഷ്കത്തിലെ രക്തചംക്രമണ തടസങ്ങള്‍ക്കെതിരെയും ഉപയോഗിക്കുന്നുണ്ട്.\nശാസ്ത്രനാമം : കോളിയസ് അരോമാറ്റിക്കസ്\nഎല്ലാ വീട്ടുമുറ്റത്തും ആവശ്യം നട്ടുവളര്‍ത്തേണ്ടുന്ന ഒരു സസ്യമാണ് പനിക്കൂര്‍ക്ക. വളരെ ചെറിയ ഒരു കന്പ് നട്ടാല് ഇവ ധാരാളമായി വളര്‍ന്നുകൊള്ളും.ഇതിന്‍റെ ഇല ദിവസവും ഓരോന്ന് വീതം ചെറിയ കുട്ടികളെ തിന്ന് ശീലിപ്പിച്ചാല് ജലദോഷം, ചുമ, പനി എന്നീ അസുഖങ്ങള് വരാതിരിക്കും. നല്ല പനിയുണ്ടാകുന്പോള് ഇല പിഴിഞ്ഞെടുക്കുന്ന നീരില് ആയൂര്‍വ്വേദമരുന്നുകള് കൊടുത്താല് വളരെ ഗുണം ചെയ്യും. കൊച്ചുകുട്ടികളെ കുളിപ്പിക്കുന്ന വെള്ളത്തില് ഏതാനും ഇലകള് കശക്കിയിട്ട് ഉപയോഗിച്ചാല് ത്വക്ക് രോഗങ്ങള് വരാതിരിക്കും.\n20. കസ്തൂരി മഞ്ഞള്.\nശാസ്ത്ര നാമം : കുര്‍ക്കൂമ അരോമാറ്റിക്ക\nസസ്യകുടുംബം : സിന്‍ജിബെറേസീ\nതെങ്ങിന്‍തോപ്പില് ആദായകരമായി കൃഷിചെയ്യാവുന്ന ഒരു ഇടവിളയാണ് കസ്തൂരി മഞ്ഞള്. രോഗാണുക്കളില് നിന്നും ചര്‍മ്മത്തെ രക്ഷിക്കാനും, ചര്‍മ്മത്തിന് നല്ല നിറവും കാന്തിയും ലഭിക്കുന്നതിനും, സൗന്ദര്യവര്‍ദ്ധക സാമഗ്രികള് നിര്‍മ്മിക്കുന്നതിനും കസ്തൂരി മഞ്ഞള് വ്യാപകമായി ഉപയോഗിക്കുന്നു. കസ്തൂരി മഞ്ഞള് ഉണക്കിപ്പൊടിച്ച് പനിനീരില് കുഴച്ചു വെയിലത്തു വച്ച് ചൂടാക്കി മുഖത്ത് പുരട്ടിയാല് മുഖക്കുരു അപ്രത്യക്ഷമാകും. സ്ത്രീ സൗന്ദര്യത്തിന്‍റെ മാറ്റ് കൂട്ടുവാന് പേരുകേട്ട ഒന്നാണ് കസ്തൂരി മഞ്ഞള്. രക്തശുദ്ധി ഉണ്ടാകുന്നതിനും ഇക്കിള്, ചുമ, ശ്വാസകോശരോഗങ്ങള് എന്നിവ ശമിപ്പിക്കുന്നതിനും കസ്തൂരി മഞ്ഞള് ഉപയോഗിക്കുന്നു.\nശാസ്ത്ര നാമം : ഇന്‍ഡിഗോഫെറടിങ്ടോറിയ\nസസ്യകുടുംബം : ലെഗുമിനോസീ\nവീട്ടുവളപ്പുകളിലും തെങ്ങിന് തോപ്പുകളിലും ഇടവിളയായി കൃഷിചെയ്യുവാന് പറ്റിയ ഔഷധ സസ്യമാണ് നീലയമരി. മുടി വളരാനും, മുടി കൊഴിച്ചല് കുറയ്ക്കുവാനും, അകാല നര ഒഴിവാക്കാനും ഇതു സഹായിക്കുന്നു.നീലിയെണ്ണയും, നീലിതൈലവും ഉണ്ടാക്കാനാണ് ഇതു പ്രധാനമായും ഉപയോഗിക്കുന്നത്.\nവിത്തു പാകി തൈകള് ഉണ്ടാക്കിയാണ് കൃഷിചെയ്യുന്നത്.\nശാസ്ത്രനാമം : കേംപിഫേറിയ റോഡുന്‍ഡാ\nവീട്ടുവളപ്പില് കൃഷി ചെയ്യാവുന്ന ഔഷധ സസ്യമാണ് ചെങ്ങഴിനീര് കിഴങ്ങ്.രക്തം ശുദ്ധീകരിക്കാനും, നീര് വറ്റിക്കാനും ഉതകുന്ന ഈ സസ്യം അശോകാരിഷ്ടം, ച്യവനപ്രാശം തുടങ്ങിയ ആയൂര്‍വ്വേദ ഔഷധങ്ങളുടെ ചേരുവയാണ്. ഇതിന്‍റെ കിഴങ്ങ് ഉണക്കിപ്പൊടിച്ച് പഴകിയ വ്രണങ്ങളിലും, ശരീരത്തില് നീരുള്ളിടങ്ങളിലും പ്രയോഗിക്കുന്നു. പല സൗന്ദര്യ വര്‍ദ്ധന വസ്തുക്കളുടേയും ചേരുവയാണിത്.\nഭൂകാണ്ഢവും അതിനോടു ചേര്‍ന്ന വേരുകള് രൂപാന്തരം പ്രാപിച്ചു വരുന്ന മണികളുമുള്ള സസ്യത്തിന്‍റെ മണികളാണ് ഔഷധപ്രധാനം.\n23. ആഫ്രിക്കന് മല്ലി\nശാസ്ത്രനാമം : എരിഞ്ജിയം ഫോയിറ്റിഡം\nസസ്യ കുടുംബം : അംബലിഫെറേ\nഎല്ലാ വീടുകളിലും നട്ട് വളര്‍ത്താവുന്നതും ആരോഗ്യത്തിന് നല്ലതുമായ ഔഷധ സസ്യമാണ് ആഫ്രിക്കന് മല്ലി. ഇതിന്‍റെ ഇല ആഹാരത്തില് ഉള്‍പ്പെടുത്തിയാല് ആമാശയ രോഗങ്ങള്‍ക്ക് ആശ്വാസം ലഭിക്കും. ആഫ്രിക്കന് മല്ലിയില തേങ്ങയോടൊപ്പം ചേര്‍ത്ത് ചമ്മന്തി ഉണ്ടാക്കി കഴിച്ചാല് അജീര്‍ണ്ണം, വായുകോപം വിരദോഷം എന്നിവ ശമിക്കും.\nശാസ്ത്രനാമം : പൈപ്പര് ലോങ്ങം\nസസ്യകുടുംബം : പെപ്പറേസി\nവീട്ടുവളപ്പുകളിലും, തെങ്ങിന്‍തോപ്പിന് ഇടവിളയായും കൃഷി ചെയ്യുവാന് പറ്റിയതാണ്. ച്യവനപ്രാശം മുതല് മിക്ക ല്യേങ്ങളിലും അരിഷ്ടങ്ങളിലും, കഷായങ്ങളിലും ചൂര്‍ണ്ണങ്ങളിലും തിപ്പലി ഉപയോഗിച്ചുവരുന്നു. ചുമ, ജലദോഷം, കഫകെട്ട്, ദഹനക്കുറവ് മുതലായവയ്ക്ക് ഇത് ഒരു ഔഷധമാണ്.\n25. ആരോഗ്യ പച്ച\nശാസ്ത്രനാമം : ട്രൈക്കോപസ് സൈലാനിക്കാസ്\nസസ്യകുടുംബം : ഡയസ്ക്കോറേസീ\nവളരെ അടുത്തകാലത്ത് കണെ്ടത്തിയ ഒരു ഔഷധ സസ്യമാണിത്. ഈചെടികളുടെ ഇലകളില് നിന്നും ജീവനി എന്ന ഒരു ഔഷധം വേര്‍പ്പെടുത്തിയിട്ടുണ്ട്. ഇത് ആരോഗ്യത്തിനു ഒരു ജനറല് ടോണിക്കായി ഉപയോഗിക്കാം. ഇതിന്‍റെ ഇലകളും പഴങ്ങളുമാണ് ഔഷധാവശ്യത്തിനായി ഉപയോഗിച്ചുവരുന്നത്.\n26. കറ്റാര് വാഴ\nശാസ്ത്രനാമം : അലോ വീര\nസസ്യകുടുംബം : ലിലിയേസി\nവീട്ടുവളപ്പുകളില് പാറക്കൂട്ടങ്ങള് നിറഞ്ഞ ഉപയോഗശൂന്യമായ പ്രദേശങ്ങളില് കറ്റാര്‍വാഴ നടാം. കഫം, പിത്തം, വാതം എന്നിവ ശമിപ്പിക്കുന്നതിനും തൊലിയ്ക്കും തലമുടിയ്ക്കും ആരോഗ്യം നല്‍കുന്നതിനും രക്ത ശുദ്ധി ഉണ്ടാക്കുന്നതിനും, ഗര്‍ഭാശയ പേശികളെയും ധമനികളെയും ഉത്തേജിപ്പിക്കുന്നതിനും കറ്റാര് വാഴയുടെ പോള ഉപയോഗിക്കാം.\nശാസ്ത്രനാമം : കോളിയസ് വെറ്റിവേരായിഡസ്\nസസ്യകുടുംബം : ലാമിയേസി\nനിലത്തു പടര്‍ന്നു വളരുന്ന സ്വഭാവമാണ് ഇതിനുള്ളത്. ഇതിന്‍റെ ഇലകളില് ബാഷ്പശീലമുള്ള ഒരുതൈലം അടങ്ങിയിരിക്കുന്നു.\nദഹനസംബന്ധമായ പ്രശ്നങ്ങള്, മൂത്രസംബന്ധമായ അസുഖങ്ങള് മുതലായവയ്ക്കുള്ള ഔഷധങ്ങളിന് ഇതുപയോഗിച്ചുവരുന്നു.\nശാസ്ത്രനാമം : ബക്കോപ മൊണിരൈ\nസസ്യകുടുംബം : സ്ക്രാപുലരിയേസീ\nബുദ്ധിവികാസത്തിനും മുടിവളര്‍ച്ചയ്ക്കും മുടിപൊഴിച്ചില് നിയന്ത്രിക്കുന്നതിനും ബ്രഹ്മി വിശേഷമാണ്. കൊച്ചുകുട്ടികള്‍ക്ക് ബുദ്ധി വികാസത്തിനായി ബ്രഹ്മിനീര് നല്‍കാറുണ്ട്. ഇത് സമൂലമായിതന്നെ ഇടിച്ചു പിഴിഞ്ഞ് എണ്ണകളിലും നെയ്യിലും ഉപയോഗിക്കാറുണ്ട്. സദാസമയവും വെള്ളം കെട്ടിനില്‍ക്കുകയോ കൃിത്രിമമായി വെള്ളം കെട്ടി നിര്‍ത്താന് കഴിവുള്ളതോ ആയ പാടങ്ങളോ ചതുപ്പു പ്രദേശങ്ങളോ ആണ് ഇതിന്‍റെ കൃഷിക്ക് അനുയോജ്യം.\nശാസ്ത്രനാമം : അക്കോറസ് കലാമസ്\nസസ്യകുടുംബം : ആരേസി\nചതുപ്പു നിലങ്ങളിലും, സദാസമയം വെള്ളം കെട്ടി നില്‍ക്കുന്ന സ്ഥലമാണ് വയന്പ് കൃഷിക്ക് യോജിച്ചത്. ഇതിന്‍റെ ഉണങ്ങിയ പ്രകന്ദമാണ് ഔഷധത്തിനായി ഉപയോഗിക്കുന്നത്. സ്വരം നന്നാവുന്നതിനും ബുദ്ധിശക്തി വര്‍ദ്ധിപ്പിക്കുന്നതിനും കഫസംബന്ധവും ശ്വാസകോശസംബന്ധവുമായ പ്രശ്നങ്ങള്‍ക്കും ഇത് ഉപയോഗിക്കാവുന്നതാണ്.\nശാസ്ത്രനാമം : ആല്‍പിനിയ ഗനങ്ങ\nസസ്യകുടുംബം : സിന്‍ജിബെറേസി\nഏവര്‍ക്കും സുപരിചിതമായ രാസ്നാദി ചൂര്‍ണ്ണത്തിലെ ഒരു മുഖ്യ ചേരുവ എന്ന നിലയില് ചിറ്റരത്ത പ്രാധാന്യമര്‍ഹിക്കുന്നു. വാത സംബന്ധമായ അസുഖങ്ങള്‍ക്കുള്ള മരുന്നുകളിലും, കഫം, ശ്വാസകോശം, വിഷരോഗങ്ങള് ശമിപ്പിക്കുന്നതിനും ഇതുപയോഗിക്കുന്നു.\nഉമ്മം : വേദന സംഹാരിയായ വിഷസസ്യം\nഡറ്റ്യൂറാ മെറ്റല് ലിന് എന്ന ശാസ്ത്രനാമത്തില് അറിയപ്പെടുന്ന നീല ഉമ്മവും (കറുത്തുമ്മം), ഡറ്റ്യൂറാസ്ട്രാമോണിയം ലിന് എന്ന വെളുത്തുമ്മവും സസ്യശാസ്ത്രത്തില് സോളനേസിയേ സസ്യ കുടുംബാഗങ്ങളാണ്. ഇംഗ്ലീഷ് പേര് തോണ് ആപ്പിള്. എല്ലാ ഭാഗങ്ങളും ലഹരിജന്യവും കൂടിയ അളവില് സേവിച്ചാല് ഉന്മാദവും മരണം തന്നെയും ഉണ്ടാക്കാനിടയുള്ള ഈ ഏകവര്‍ഷ കുറ്റിച്ചെടിയുടെ പ്രധാന സംസ്കൃത പേരുകള് ദത്തുരം, ധുസ്തുര, കനകം എന്നിവയാണ്.\nവേരിലും ഇലയിലും വിത്തിലുമുള്ള പ്രധാന ആല്‍ക്കലോയിഡുകള് ഹയോസൈന് അഥവാ സ്കോപോലമൈന്, ഹയോസമൈസ, വിഷവസ്തുവായ ഡറ്റ്യൂറിസ നിക്കോടിടയാനമെന്, അട്രോപിന് മുതലായവയാണ്. ഇലയേക്കാള് വിഷശക്തി വിത്തിനും കനം കൂടി വേരിനേക്കാള് വിഷശക്തി കനം കുറഞ്ഞ വേരിനുമാണ്. ഉമ്മത്തിന്‍റെ ഡോസു കൂടിയാല് മറുമരുന്നായി ചന്ദനം അരച്ചു കരിക്കിന്‍വെള്ളത്തില് നല്കാം. അല്ലെങ്കില് പാലില് പഞ്ചസാര ചേര്‍ത്തു കൊടുക്കാം.\nഉമ്മത്തിന്‍റെ ഇല അരച്ച് കുഴന്പാക്കി ലേപനം ചെയ്യുകയോ ഇലയിട്ട് എണ്ണകാച്ചി പുരട്ടുകയോ വിത്ത് അരച്ച് നല്ലെണ്ണ കൂട്ടി കുഴന്പിടുകയോ ചെയ്താല് വാതസംബന്ധമായ സന്ധിനീര്, നടുവേദന, ഗ്രന്ഥിവീക്കം, ഞരന്പുവലി, ഇടുപ്പ് വാതം, ശരീര വേദന മുതലായവ ശമിക്കും. ഉമ്മത്തില നീരും കരിനൊച്ചിയില നീരും ഉപ്പിന്‍റെ തെളിയും കുറെ ഭസ്മവും കൂട്ടിക്കുഴച്ചു പുരട്ടിയാല് ചതവ്, വീക്കം, ഉളുക്ക് എന്നിവയ്ക്ക് ആശ്വാസം ലഭിക്കും. ഉള്ളിലെ അരികളഞ്ഞ ഉമ്മത്തിന്‍കായില് തേങ്ങാപ്പീര നിറച്ച് അടച്ച് അമൃതിലയില് പൊതിഞ്ഞ് തേങ്ങാപ്പാലില് പുഴുങ്ങി വെണ്ണയും ചെഞ്ചല്യവും കൂടി അരച്ച് കുഴന്പാക്കി പുരട്ടിയാല് മുന്‍പറഞ്ഞ അസുഖങ്ങള് ശമിക്കും. നീര് വലിയാന് ഉമ്മത്തിന്‍റെ ഇലയും അല്പം ഇന്തുപ്പും കൂടി കാടിയില് അരച്ച് പുരട്ടുക. അരി നീക്കിയ ഉമ്മത്തിന്‍കായില് കറിയുപ്പ് നിറച്ച് ആവിയില് വെന്ത് അരച്ചിട്ടാല് എല്ലാ നീരും ശമിക്കും. തിളപ്പിച്ചാറ്റിയ ഉമ്മത്തില നീരുകൊണ്ട് ധാര കോരിയാല് രക്തവാതപ്പെരുവിനും നീരിനും ആശ്വാസം ലഭിക്കും. വാതം മൂലം കൈ പൊക്കുന്നതിനു പ്രയാസമുണ്ടാക്കുന്ന അപബാഹുകം സുഖമാക്കാന് ഉമ്മത്തില നീരില് വെണ്ണചേര്‍ത്ത് കുഴന്പാക്കി അതില് ഇന്തുപ്പും ചെഞ്ചല്യവും പൊടിച്ചു യോജിപ്പിച്ചു പുരട്ടുക. സ്തനവീക്കം മാറാന് ഉമ്മത്തിന്‍കായ് പിഴിഞ്ഞെടുത്ത നീരും പുളിയും കൂടെ യോജിപ്പിച്ചു പുരട്ടുകയോ ഉമ്മത്തില തീയില് വാട്ടി പതിക്കുകയോ ചെയ്യുക. പുരുഷന്മാരിലെ വൃഷ്ണവീക്കം മാറാനും ഈ ചികിത്സ ഉപകരിക്കും. ഉമ്മത്തിന്‍കായ് നെടുകെ മുറിച്ച് വിത്തുകള് നീക്കി ഒരു പാതിയില് എള്ളും മറ്റേ പാതിയില് ശതകുപ്പയും നിറച്ച് അമൃതില കൊണ്ട് പൊതിഞ്ഞ് കറുക കൊണ്ട് കെട്ടി, പാലില് വെന്ത് അരച്ചിട്ടാല് കറവമാടുകളുടെ മൂലയില് നിന്നും പഴുപ്പ് വരുന്നതു മാറും. ഉമ്മത്തില അരച്ച് സമം അരിമാവും ചേര്‍ത്ത് യോജിപ്പിച്ച് കുറുക്കി ചെറു ചൂടോടെ പുരട്ടിയാല് വാതനീര് മാറും.\nവേദന സംഹാരി, ഉന്മാദനാശിനി\nഉമ്മത്തില് പൂവ് ചതച്ച് പല്ലിന്‍റെ ദ്വാരത്തില് വയ്ക്കുകയോ വിത്ത് പൊടിച്ച് പഞ്ഞിയില് പുരട്ടി വേദനയുള്ളിടത്ത് വയ്ക്കുകയോ ചെയ്താല് പല്ലുവേദന ശമിക്കും. ഉമ്മത്തില നീര് പല്ലുവേദനയ്ക്കും ചെവിവേദനയ്ക്കും ഫലപ്രദമായി ഉപയോഗിക്കാം. നീല ഉമ്മത്തിന്‍റെ വിത്ത് എള്ളെണ്ണയില് അരച്ച് ചെറുചൂടില് നെറ്റിയില് കുഴന്പു വടിച്ചാല് തലവേദന മാറും. ഒരു ദിവസം ഗോമൂത്രത്തിലിട്ട് ശുദ്ധിചെയ്തെടുത്ത രണ്ടു വിത്തുകള് വീതം കുറെ നാളത്തേക്കു ദിവസേന അരച്ചു സേവിച്ചാല് പഴക്കംചെന്ന തലവേദന സുഖപ്പെടുന്നതാണ്. മങ്കണ്ണ ച്ചേന്പിന്‍റെ ചാരം വെള്ളത്തില് കലക്കി ഊറല് നീക്കിയതില് ഉമ്മത്തിന് കുരു അരച്ചതും നല്ലെണ്ണയും കൂട്ടി കാച്ചിയെടുക്കുന്ന എണ്ണ ബോറിയാസിനും വാതവേദനയ്ക്കും അവയവങ്ങളിലെ വേദനയ്ക്കും മുഖത്തുണ്ടാകുന്ന ഞരന്പുവലി വേദനയ്ക്കും ഗുണം ചെയ്യും. ഉമ്മത്തിന്‍റെ വേരോ ഇലയോ അരച്ചു പുരട്ടുന്നതും അതിട്ട് എണ്ണകാച്ചി തേക്കുന്നതും കാല്‍മുട്ടിലെ നീരിന്‍റെ വേദന ശമിപ്പിക്കും. നീലയുമ്മത്തിന്‍റെ അഞ്ച് അരി കരിം കച്ചോലക്കിഴങ്ങിന് നീരില് അരച്ചു കുടിച്ചാല് ഉന്മാദം ശമിക്കും. വെളുത്ത ഉമ്മത്തിന് വേര് അരിഞ്ഞ് പാലില് തിളപ്പിച്ച് ഈ പാലില് നെയ്യും പാനിയും ചേര്‍ത്ത് കൊടുത്ത് ചിലതരം ഭ്രാന്ത് ചികിത്സിക്കാം. വെളുത്ത ഉമ്മത്തിന്‍റെ വടക്കോട്ടുപോയ വേര് അഞ്ചുഗ്രാം വീതം പാല്‍ക്കഷായമാക്കി തേനും ശര്‍ക്കരയും കൂട്ടി സേവിച്ചാല് എല്ലാത്തരം ഉന്മാദവും ശമിക്കും.\nകേശ സംരക്ഷകന്, കാസസംഹാരി\nഉമ്മത്തിന്‍റെ പച്ചക്കായുടെ നീര് തലയില് തേച്ചാല് താരനും (ചാരണം) മൂടി പൊഴിച്ചിലും മാറും. ഉമ്മത്തില നീരില് ഉമ്മത്തിന് വിത്തുകള് കല്‍ക്കമായി അരച്ച് കലക്കി കാച്ചി ദൂത്തുരാദി തൈലം ഉണ്ടാക്കി തേച്ചാല് മുടികൊഴിച്ചിലും തലചൊറിച്ചിലും ശമിക്കും. ഉമ്മത്തില നീറ്റില് ഇരട്ടിമധുരം കല്‍ക്കമായി ചേര്‍ത്ത് എണ്ണകാച്ചി തേച്ചാലും തലമുടി വളരും. ഉമ്മത്തില അരച്ചുതേച്ചാല് തലയിലെ പേന് ശമിക്കും. ഉമക്കയിലയും തണ്ടും വിത്തും പുകവലിച്ചാല് ബ്രോങ്കിയല് ആസ്ത്മ, വരണ്ട ചുമ ഇവയ്ക്കു ആശ്വാസം ലഭിക്കും.\nഉമ്മം ബഹുവിധ രോഗചികിത്സയില്\nഉമ്മത്തിന്‍റെ അരികള് കള്ളിന് വിനാഗിരിയില് ചേര്‍ത്ത് അരച്ചിട്ടാല് ഒക്കച്ചൊറിയും മറ്റ് ത്വക് രോഗങ്ങളും സുഖപ്പെടും. തലയിലെ ചൊറി ശമിക്കാന് ഉമ്മം സമൂലം ഇടിച്ചുപിഴിഞ്ഞെടുക്കുന്ന നീരില് എണ്ണ കാച്ചി തേക്കുക. ഉമ്മത്തില നീറ്റില് അല്‍പം രസം ചാലിച്ച് വളരെ കരുതലോടെ ആണിമേല് തൊടുവിച്ചാല് ആണിരോഗം മാറും. ഉമ്മത്തില നീറ്റില് വെണ്ണ ചാലിച്ചു തേച്ചാല് എലിവിഷം ശമിക്കും. ഉമ്മത്തില നീറ്റില് സമം തേങ്ങാപ്പാല് ചേര്‍ത്ത് വെയിലത്തു വച്ചു വറ്റിച്ചുകിട്ടുന്ന എണ്ണ പുരട്ടിയാല് ശരീരത്തിലെ ചുണങ്ങും മൊരിയും മാറും. ഇലനീര് ഒഴിച്ചാല് കണ്ണിലെ നീരു ശമിക്കും. ഇലവാട്ടി പതിച്ചാല് ചെങ്കണ്ണ് സുഖപ്പെടും. ഉമ്മത്തിന്‍റെ ശുദ്ധി ചെയ്ത അരിയും വേരും കൂടി അഞ്ചുഗ്രാം അരച്ചു പാലില് ചേര്‍ത്ത് രാവിലെ മാത്രം മൂന്നുദിവസം വെറുംവയറ്റില് സേവിച്ചാല് മലന്പനി ശമിക്കും. ഇലനീര് തൈരില് ചേര്‍ത്ത്, ദിവസം ഒരു പ്രാവശ്യം വീതം നല്കിയാല് അസ്ഥിസ്രാവത്തിന് ആശ്വസം ലഭിക്കും. ഉമ്മത്തിന് വിത്തുകള് അരച്ച് എണ്ണകൂട്ടി പ്രസവവേദന ആരംഭിച്ച ശേഷം ഗര്‍ഭിണിയുടെ നെറുകയിലിട്ടാല് സുഖപ്രസവം നടക്കും. പ്രസവം കഴിഞ്ഞാലുടനെ കഴുകിക്കളയണം. ഗോണേറിയാ രോഗികള്‍ക്ക് ആശ്വാസം ലഭിക്കാന് ഇലനീര് തൈരില് കലര്‍ത്തി കുറഞ്ഞ മാത്രയില് നല്കുക.\nതുന്പ വിഷഹാരി, വേദനസംഹാരി\nതേള് കുത്തിയാലുടന് തുന്പച്ചാറില് അല്പം ചുണ്ണാന്പു ചാലിച്ച് പുരട്ടിയാല് വിഷവും വേദനയും ശമിക്കും. കുത്തേറ്റ ഭാഗത്ത് തുന്പയില തുടര്‍ച്ചയായി അരച്ചുതേയ്ക്കുകയോ ഇലനീര് തോരെത്തോരെ പുരട്ടുകയോ ചെയ്താലും വിഷം ശമിക്കും. തുന്പപ്പൂക്കുലയോടൊപ്പം കൃഷ്ണതുളസിയിലയും ചെമന്നുള്ളിയും സമം എടുത്ത് ഗോമൂത്രത്തില് അരച്ചു പുരട്ടുകയും ആര്യവേപ്പിന്‍തൊലിയും കുരുമുളകും പുളിച്ച പശുവിന്‍മോരില് അരച്ചുകലക്കി, തിളപ്പിച്ച്, സഹിക്കാവുന്ന ചൂടില് കോള്‍വായില് ധാര കോരുകയും ചെയ്താല് തേള്‍വിഷവും വേദനയും മാറും. പഴുതാരവിഷം ശമിക്കാന് പഴുത്ത പ്ലാവിലഞെട്ട് തുന്പച്ചാറില് അരച്ചുതേയ്ക്കുകയോ തുന്പയില ഗോമൂത്രത്തില് അരച്ചുപുരട്ടുകയോ ചെയ്യുക. പാന്പുകടിച്ചാല് കുറെ തുന്പയില ചവച്ചരച്ചു തിന്നുകയും കടിയേറ്റ സ്ഥലത്തിനുമുകളില് കെട്ടിയ ശേഷം വിഷരക്തം ഞെക്കിക്കളഞ്ഞു കഴുകി ശുദ്ധിയാക്കി തുന്പയില അരച്ചു പുരട്ടുന്നത് ഏറെ ഗുണംചെയ്യും. അണലിയാണു കടിച്ചതെങ്കില് മുകളില് കൊടുത്തിരിക്കുന്ന പ്രഥമശുശ്രൂഷ ചെയ്തശേഷം വിഷഹാരിയെ സമീപിക്കുന്നതിനുമുന്പ് തുന്പ സമൂലം ഇടിച്ചുപിഴിഞ്ഞ് കുരുമുളകുചേര്‍ത്തു കുടിപ്പിക്കുക.\nതുന്പയില കാടിയിലോ പച്ചവെള്ളത്തിലോ അരച്ചു നെറ്റിയില് നന്നായി പൂശിയാല് തലവേദന മാറും. തുന്പനീരില് കടല്‍നുര പൊടിച്ചിട്ടുതേനും എണ്ണയും ചേര്‍ത്തു വായിലൊഴിച്ചു കവിള്‍ക്കൊണ്ടാല് പല്ലുവേദന ശമിക്കും. വലതുചെന്നിയിലെ കൊടിഞ്ഞിക്ക് (സൂര്യാവര്‍ത്തനം) ഇടതുകാലിലെ തള്ളവിരലിലും ഇടതുചെന്നിയിലേതിന് വലതുകാലിലെ തള്ളവിരലിലും നഖത്തിലും നഖത്തിനുചുറ്റും സൂര്യോദയത്തിനു മുന്പു തുടങ്ങി തുന്പനീര് വറ്റുന്നതനുസരിച്ചു തുടര്‍ച്ചയായി മൂന്നുദിവസം ഒഴിച്ചു നിര്‍ത്തുക.\nജലദോഷത്തിനും പനിക്കും തുന്പ\nജലദോഷം മാറാന് തുന്പയിലയും തുളസിയിലയും വെള്ളത്തിലിട്ടു തിളപ്പിച്ച് ആവി ശ്വസിക്കുകയും മൂക്കടപ്പുണ്ടെങ്കില് ഏതാനും തുള്ളി തുന്പയിലനീരു നസ്യംചെയ്യുകയും കുഞ്ഞുങ്ങള്‍ക്ക് ഏതാനും തുള്ളി ഉച്ചിയില് ഒഴിക്കുകയും ചെയ്യുക. സാധാരണ പനി ശമിക്കാന് ചെന്തെങ്ങിന്‍റെ ഒരു തുടം കരിക്കിന്‍വെള്ളത്തില് രണ്ട് ഔണ്‍സ് തുന്പപ്പൂവ് അരച്ചുകലക്കി സേവിക്കുക. തുന്പയുടെയും തുളസിയുടെയും പൂങ്കുലകള് അരച്ചു ശര്‍ക്കരയില് സേവിച്ചാലും ജ്വരം ശമിക്കും (യോഗാമൃതം). തുന്പയിലനീരില് കുരുമുളകു മേന്പൊടി ചേര്‍ത്തു സേവിക്കുന്നതു മലന്പനിക്കു നല്ലതാണ്. രാപ്പനി മാറാനും കുട്ടികളുടെ തുള്ളള്‍പനിക്കും തുന്പപ്പൂവും പശുവില്‍പാലും ചേര്‍ത്ത് പൊടിയരിയിട്ടു കഞ്ഞിവച്ചുകൊടുക്കുക (ചികിത്സാമഞ്ജരി). മൂപ്പെത്താത്ത തുന്പച്ചെടിയും തുന്പപ്പൂവും കഷായമാക്കി കറന്നെടുത്ത ചൂടുള്ള പാലില് കലര്‍ത്തിക്കൊടുത്താല് ഒന്നരാടന്‍പനി ശമിക്കും.\nഉദരരോഗങ്ങള്‍ക്കും സ്ത്രീരോഗങ്ങള്‍ക്കും പ്രതിവിധി\nതുന്പയുടെ ഇലനീര് 30 മില്ലി വീതം അതിരാവിലെ പതിവായി കുടിച്ചു കൊണ്ടിരുന്നാല് ഗ്യാസട്രബിള് ഇല്ലാതാകും. സാധാരണ വയറ്റുവേദന മാറാന് തുന്പച്ചാറില് പച്ചെണ്ണ ചേര്‍ത്തു സേവിക്കുകയോ തുന്പയിലതോരന് വച്ചുകഴിക്കുകയോ ചെയ്യുക, ദഹനക്കേടിനും സ്ത്രീകള്‍ക്കുണ്ടാകുന്ന വേദനയോടുകൂടിയ ഗുന്മത്തിനും ഇതു പരിഹാരമാണ്. തുന്പപ്പൂവും മുത്തങ്ങാക്കിഴങ്ങും പാലിലിട്ടു കാച്ചിക്കൊടുത്താന് കുഞ്ഞുങ്ങള്‍ക്കുണ്ടാകുന്ന പല ഉദരരോഗങ്ങളും ശമിക്കും സുഖവിരേചനയുമുണ്ടാകും. വയറിളക്കാന് തുന്പപ്പൂവരച്ച് കറന്നു ചൂടാറാത്ത പാലില് സേവിക്കുക. ഇക്കിള്‍രോഗം മാറാന് തുന്പപ്പൂവിട്ട ആട്ടില്‍പാല് കാച്ചിക്കുടിക്കുക. തുന്പവേരും ജീരകവും അരച്ച് ചൂടുവെള്ളത്തില് കഴിച്ചാല് പെട്ടെന്നുതന്നെ വയറുവേദന വിട്ടുമാറും (ചികിത്സാമഞ്ജരി). പ്രസവിച്ച സ്ത്രീകള്‍ക്ക് മൂന്നുദിവസത്തേക്ക് ഗര്‍ഭാശയശുദ്ധിക്കായി തുന്പച്ചാറ് ചക്കരചേര്‍ത്ത് കുറുക്കിക്കൊടുക്കുന്നത് ഉത്തമമാണ്. ഇതോടൊപ്പം തുന്പയിട്ടുവെന്ത വെള്ളത്തില് ഒരാഴ്ച കുളിച്ചാല് രോഗാണുബാധ ഒഴിവാകും. വയര് ശുദ്ധമാകാന് തുന്പ സമൂലം ഇടിച്ചുപിഴിഞ്ഞെടുത്ത നീരു സേവിക്കുന്നതും നന്ന്. മാസമുറക്കാലത്തെ ഉദരവ്യഥയ്ക്ക് തുന്പയിലയും ചുക്കും ഉണ്ടശര്‍ക്കരയും കൂടി ഇടിച്ചു 10 ഗ്രാം വീതം രാവിലെയും വൈകിട്ടും സേവിക്കുക, കൂടാതെ തുന്പയിലയോടൊപ്പം വെളുത്തുള്ളിയും ഇഞ്ചിയും ചതച്ചുപിഴിഞ്ഞെടുക്കുന്ന നീരില് ഇന്തുപ്പും കായവും പൊടിച്ചുചേര്‍ത്ത് 20 മില്ലിവീതം കഴിക്കുന്നത് അതിവിശേഷമാണ്.\nതുന്പ ബഹുവിധ രോഗ ചികിത്സയില്\nകണ്ണിലെ മുറിവുകള് കരിയാന് അരിച്ചെടുത്ത തുന്പയിലനീര് രണ്ടു തുള്ളിവീതം കണ്ണിലൊഴിക്കുക, തുന്പപ്പൂ ചതച്ച് ഇന്തുപ്പുകൂട്ടി പിഴിയുന്നതും നല്ലതാണ്. കുട്ടികളുടെ കരപ്പന് മാറാന് തുന്പയില വെളിച്ചെണ്ണയില് കാച്ചി തേയ്ക്കുക. തുന്പവേരു കഷായം, വാതത്തിനും ആസ്മയ്ക്കും ഫലപ്രദമായ ഔഷധമാണ്. തുന്പയില അരച്ചു നെല്ലിക്കാ വലുപ്പത്തില് ഉരുട്ടി കാച്ചാത്ത പാലില് കലക്കി ഏതാനും ദിവസം അതിരാവിലെ കഴിച്ചു പഥ്യം നോക്കുകയും ഇലനീരു കൊണ്ട് കണ്ണെഴുതുകയും ചെയ്താല് സാധാരണ മഞ്ഞപ്പിത്തം ശമിക്കും.\nനീരു വലിയാന് തുന്പയില അരച്ചു നീരുള്ള ഭാഗത്ത് കട്ടിയായി പൂശുക. തുന്പയിലനീര് തുടര്‍ച്ചയായി പുരട്ടിയാല് ചുണങ്ങുമാറും. തലയില് വട്ടംവട്ടമായി രോമം പോയാല് ആ ഭാഗം ശുദ്ധിചെയ്ത പേനാക്കത്തി കൊണ്ടോ പനയോല കൊണ്ടോ ചുരണ്ടിയ ശേഷം തുന്പയില അരച്ചതും ചുണ്ണാന്പും ചേര്‍ത്തു പുരട്ടി ഒരു മണിക്കൂറിനുശേഷം കഴുകിക്കളയുക. മൂന്നുദിവസം ഈ ഔഷധപ്രയോഗം നടത്തിയാല് രണ്ടാഴ്ച കഴിയുന്പോള് നല്ല രോമം കിളിര്‍ക്കും. പ്രമേഹക്കരുക്കള് ശമിക്കാന് തുന്പപ്പൂവും എള്ളും പാലില് പുഴുങ്ങി വെണ്ണയുമായി തേയ്ക്കുക (യോഗാമൃതം). തുന്പത്തളിരിട്ട മൂപ്പിച്ച വെളിച്ചെണ്ണയോ നെയ്യോ പുരട്ടിയാല് കുഴിനഖം മാറും. അഞ്ചുമുതല് 15 തുള്ളിവരെ തുന്പപ്പൂനീര് ഇരട്ടി തേനും അല്പം പൊന്‍കാരം വറുത്തതും ചേര്‍ത്തു സേവിച്ചാല് മൂക്കിലും തൊണ്ടയിലും ഉണ്ടാകുന്ന പഴുപ്പും ചുമയും ശമിക്കും. തുന്പപ്പൂക്കള് ഭക്ഷിച്ചാല് മുലപ്പാല് വര്‍ധിക്കും. തുന്പ സമൂലം അരച്ചു കഞ്ഞിവച്ചു ശീലിച്ചാല് ലണി വീര്‍പ്പു നിശേഷം ശമിക്കും. തുന്പയുടെ വേരും ഇലയും വായിലിട്ടു ചവച്ചശേഷം കണ്ണില് ഊതിയാല് പല നേത്രരോഗങ്ങള്‍ക്കും ശമനമുണ്ടാകും. തുന്പപ്പൂ പാലിലരച്ചു നാഭിയില് ലേപനം ചെയ്യുന്നത് കല്ലടപ്പിനു പ്രതിവിധിയാണ്.\nഔഷധസസ്യങ്ങള് ഉപയോഗിച്ചൊരു പൂന്തോട്ടം\nആരോഗ്യ സംരക്ഷണത്തില് പ്രധാനസ്ഥാനം ഔഷധ സസ്യങ്ങള്‍ക്കുണ്ട്. ഒരു കാലത്ത് കേരളം ഔഷധ സസ്യങ്ങളുടെ ഒരു കലവറയായിരുന്നു. എന്നാല് പലവിധ കാരണങ്ങളാല് നമ്മുടെ സംസ്ഥാനത്തുനിന്ന് ഔഷധ സസ്യങ്ങള് അതിവേഗത്തില് അപ്രത്യക്ഷമായിക്കൊണ്ടിരിക്കുന്നു. ചില സസ്യങ്ങള് വംശനാശത്തിന്‍റെ ഭീഷണിയിലായിരിക്കുകയാണ്. ഇതിനു പരിഹാരമായി ഔഷധ സസ്യകൃഷി വളരെയധികം പ്രോത്സാഹിപ്പിക്കേണ്ടതാണ്. പലയിനം ഔഷധസസ്യങ്ങളും ഉദ്യാനങ്ങള്‍ക്ക് അലങ്കാരമായി നട്ടുപിടിപ്പിക്കാവുന്നതാണ്.\nസാധാരണയായി വന്യാവസ്ഥയില് കണ്ടുവരുന്ന നിരവധി ഔഷധസസ്യങ്ങളെ ഗൃഹാങ്കണങ്ങളിലെ ആകര്‍ഷകമായ ഉദ്യാനസസ്യമായി വളര്‍ത്തിയെടുക്കുവാന് സാധിക്കും. ഉദ്യാനത്തിന് ശോഭ വര്‍ദ്ധിപ്പിക്കുന്ന ഘടകങ്ങളായ വര്‍ണം, രൂപം, ആകൃതി വിശേഷം മുതലായവ നല്‍കുന്ന വിവിധതരം ഔഷധ സസ്യങ്ങള് ഉദ്യാനത്തില് വളര്‍ത്താവുന്നതാണ്. ഇത് വീടിന് മോടി കൂട്ടുകയും മാനസികമായ ഉല്ലാസത്തിനും സന്തോഷത്തിനും കാരണമാകുകുയും ചെയ്യും. ഈ ഉദ്യാനങ്ങള് നമ്മുടെ പരിസരത്തെ ഔഷധ സന്പന്നമാക്കുകയും ഗൃഹചികിത്സക്കാവശ്യമായ ഔഷധസസ്യങ്ങള് നല്‍കുകയും കുടുംബത്തിന്‍റെ വരുമാനം വര്‍ധിപ്പിക്കുവാന് സഹായിക്കുകയും ചെയ്യും.\nഉദ്യാനത്തിന്‍റെ പ്രധാന ഘടകങ്ങളായ മരങ്ങള് ,കുറ്റിച്ചെടികള്,വാര്‍ഷിക സസ്യങ്ങള് , പച്ചപ്പുല്‍ത്തകിടി , മുള ,കള്ളിമുള്‍ച്ചെടികള് , വേലി , പാതയോരങ്ങളിലുള്ള ചെറിയ വേലി, പൂമെത്ത , തൂക്കുചട്ടികള് , പടര്‍ന്നുവളരുന്ന ചെടികള് , ഉദ്യാനത്തിന്‍റെ കവാടത്തിനു മുകളില് വളച്ചു പടര്‍ത്തി വളര്‍ത്തുന്ന ചെടികള് , കൃതിമപാറ അഥവാ ശിലോദ്യാനം ,താമരക്കുളം , പല ആകൃതിയില് മുറിച്ചുവളര്‍ത്തുന്ന സസ്യങ്ങല് ,കുള്ളന്‍വൃക്ഷങ്ങള് മുതലായവ നിര്‍മിക്കുവാന് പറ്റിയ പലയിനം ഔഷധസസ്യങ്ങള് ലഭ്യമാണ്. ഈ സസ്യങ്ങള് ഉപയോഗിച്ച് നല്ല ആകര്‍ഷകമായ ഉദ്യാനം ഉണ്ടാക്കിയെടുക്കുവാന് സാധിക്കും.\nനല്ല പച്ചത്തഴപ്പ് കൊണ്ടും, ഇലകളുടെ ആകൃതിവിശേഷം കൊണ്ടും, ക്രമീകരണം കൊണ്ടും ആകര്‍ഷിക്കപ്പെടുന്ന തൂജ, ഞാവല്, അണലിവേഗം മുതലായ ഔഷധസസ്യങ്ങള് ഇലകളുടെ ഭംഗിക്കുവേണ്ടിയും നല്ല ആകര്‍ഷകമായ പൂക്കളുള്ള അശോകം, കണിക്കൊന്ന, രാജമല്ലി, മന്ദാരം മുതലായവയും, തണല് നല്‍കുന്ന മരങ്ങളായ വേപ്പ്, കരിങ്ങാലി, നെല്ലി മുതലായവയും ഉദ്യാനത്തില് വച്ചുപിടിപ്പിക്കാവുന്നതാണ്. പല നിറത്തിലുള്ള പൂക്കള് ഉണ്ടാകുന്ന കുറ്റിച്ചെടികളായ ചെത്തി, ചെന്പരത്തി, കൊടുവേലി, നന്ദ്യാര്‍വട്ടം, മാതളനാരകം മുതലായവ ഉദ്യാനത്തിന് വര്‍ണഭംഗി വര്‍ധിപ്പിക്കുന്നവയാണ്.\nനയനാകര്‍ഷകമായ പച്ചപ്പുള്‍തകിടികള് കറുകപ്പുല്ല് ഉപയോഗിച്ചും നിര്‍മിക്കാവുന്നതാണ്. ചുരുങ്ങിയ കാലം മാത്രം നില്‍ക്കുന്ന നിത്യകല്യാണി, അക്രാവ്, കോഴിവാലന് മുതലായവ ഉപയോഗിച്ചുള്ള പൂമെത്ത ഉദ്യാനത്തിന് മോടി കൂട്ടുന്നവയാണ്. പടര്‍ന്നു വളരുന്ന ശംഖുപുഷ്പം, ശതാവരി, വാല്‍മുതക്ക്, സോമലത, വെളുത്തുള്ളി വള്ളി, ഗോളാകൃതിയില് കിഴങ്ങുകളുള്ള മേന്തോന്നി മുതലായവയും ഉദ്യാനത്തിന് മോടി കൂട്ടുന്നവയാണ്. പടര്‍ന്നുവളരുന്ന ശംഖുപുഷ്പം, ശതാവരി, പാല്‍മുതക്ക്, സോമലത, വെളുത്തുള്ളി വള്ളി, ഗോളാകൃതിയില് കിഴങ്ങുകളുള്ള മേന്തോന്നി മുതലായവയും ഉദ്യാനത്തില് ഉള്‍പ്പെടുത്താവുന്നതാണ്.\nഉദ്യാനത്തിനുചുറ്റും ഔഷധസസ്യങ്ങള്‍കൊണ്ടുതന്നെ വേലിയുണ്ടാക്കാം ആടലോടകം, ചെറുതേക്ക്, കരിനൊച്ചി തുടങ്ങിയവ വേലിയായി വളര്‍ത്താം. ഇടയ്ക്കിടെ വേലിക്കാലായി പതിമുഖവും, ഇവയില് കയര് വരിഞ്ഞതുപോലെ ശതാവരിയും പടര്‍ത്തി വളര്‍ത്താം.\nഉദ്യാനത്തിനകത്ത് പാതയോരങ്ങളില് കുറ്റിച്ചെടികള് ഉപയോഗിച്ച് ചെറിയ വേലികള് ഉണ്ടാക്കുവാന് മയിലാഞ്ചി ഉചയോഗിക്കാം. മാന്, മയില്, മുയല് മുതലായ പല ആകൃതികളില് സസ്യങ്ങളെ വളര്‍ത്തിയെടുക്കുന്ന ടോപ്പയേരി എന്നറിയപ്പെടുന്ന അലങ്കാരത്തിനുയോജിച്ച ഔഷധസസ്യങ്ങളാണ് തൂജ, മയിലാഞ്ചി മുതലായവ.\nഉദ്യാനത്തിലുള്ള മരങ്ങള്‍ക്ക് ചുറ്റുമുള്ള തറ 15-30 സെന്‍റീമീറ്റര് ഉയരത്തില് സിമന്‍റുകൊണ്ട് കെട്ടിയെടുത്ത് അതില് പൂച്ചട്ടികളില് വളര്‍ത്തിയ ചെടികള് അടുക്കിവെക്കുന്ന രീതിയാണ് ട്രോപ്പി എന്ന പേരില് അറിയപ്പെടുന്നത്. തണല് ഇഷ്ടപ്പെടുന്നവയും പൂച്ചട്ടികളില് വളര്‍ത്താവുന്നതുമായ ആരോഗ്യപ്പച്ച, പനികൂര്‍ക്ക, അക്രാവ്, സര്‍പ്പഗന്ധി, കച്ചോലം, ബ്രഹ്മി, അരുത, രംഭ, തിപ്പലി മുതലായവ ഇതിനായി ഉപയോഗിക്കാം.\nപ്രകൃതിദത്തമായ പാറക്കെട്ടുകളും കല്ലുകളില് ഇടകലര്‍ന്ന് വളര്‍ന്നു നില്‍ക്കുന്ന വൃക്ഷലതാദികള് അടങ്ങുന്ന ദൃശ്യമാണ് റോക്കറി അഥവാ ശിലോദ്യാനം. ഔഷധസസ്യങ്ങളായ കറ്റാര്‍വാഴ, കള്ളിമുള്‍ച്ചെടികള്, മരള് മുതലായവ ശിലോദ്യാനത്തിന് യോജിച്ചവയാണ്.\nകുള്ളന്‍വൃക്ഷങ്ങളായി അരയാല്, പേരാല് മുതലായവ വളര്‍ത്തി ഉദ്യാനത്തിന്‍റെ മോടി വര്‍ധിപ്പിക്കാം. മേല്‍പറഞ്ഞ രീതിയില് ഓരോ വീട്ടിലും ഒരു ഔഷധോദ്യാനം നിര്‍മിക്കുന്നത് മാനസികോല്ലാസത്തിനും ആരോഗ്യസംരക്ഷണത്തിനും സഹായകരമാകും.\nഇലകളുടെ ഭംഗിക്കായി വളര്‍ത്താവുന്ന മരങ്ങള്\nതൂജ, യൂക്കാലിപ്റ്റസ്, രാമനാമപ്പച്ച, സൗഹൃദച്ചീര, അണലിവേഗം, ഞാവല്, കായം\nആകര്‍ഷകമായ പൂക്കള് ഉള്ള മരങ്ങള്\nഅശോകം, കണിക്കൊന്ന, രാജമല്ലി, മന്ദാരം\nതണല് നല്‍കുന്ന മരങ്ങള്\nചന്ദനം, രക്തചന്ദനം, നെല്ലി വേപ്പ്\nചെന്പരത്തി, മാതളനാരകം, അരളി, ചെത്തിക്കൊടുവേലി, വെള്ളക്കൊടുവേലി, നീലക്കൊടുവേലി, ചെത്തി, ചിറ്റാടലോടകം\nചിക്കൂര്‍മാനിസ്, ആടലോടകം, പതിമുഖം, അമുക്കുരം, ബ്രഹ്മി, കച്ചോലം, തിപ്പലി, സര്‍പ്പഗന്ധി, കരിനൊച്ചി\nശവനാറി, അക്രാവ്, നാലുമണിച്ചെടി\nആരോഗ്യപ്പച്ച, അരുത, വയന്പ്, ആഫ്രിക്കന് മല്ലി, പനിക്കൂര്‍ക്ക, പുളിയാറില\nസോമലത, ശതാവരി, പാല്‍മുതക്ക്, ശംഖുപുഷ്പം, വെളുത്തുള്ളി വള്ളി, ഈശ്വരമൂലി, ചക്കരക്കൊല്ലി, ചങ്ങലംപരണ്ട, മേന്തോന്നി\nതാമരക്കുളം ഉണ്ടാക്കാന് യോജിച്ചത്\nകറ്റാര്‍വാഴ, കള്ളിച്ചെടികള്, മരള്\nഒരു ദീര്‍ഘകാല ചെടിയാണ് രാമച്ചം. ഇവയെ \_'ഘുസ്\_' എന്നും അറിയപ്പെടുന്നു. മലയോര മേഖലകളിലും ചരിഞ്ഞ പ്രദേശത്തുമാണ് മുഖ്യമായും കൃഷി ചെയ്യുന്നത്. രാമച്ചത്തിന്‍റെ വേരില് നിന്നും വാറ്റിയെടുക്കുന്ന രാമച്ച എണ്ണയെ \_'ഘുസ് ഘുസ് എണ്ണ\_' എന്നുംഅറിയപ്പെടുന്നു.\nസമുദ്ര നിരപ്പില് നിന്നും 600 മീറ്റര് ഉയരം വരെ വളരുന്ന ഈ ചെടി സാധാരണ ചൂടുള്ള കാലാവസ്ഥ ഇഷ്ടപ്പെടുന്നു. എല്ലാ തരത്തിലുള്ള മണ്ണിലും വളരുമെങ്കിലും, ഫലഭൂയിഷ്ടമായതും നല്ല നീര് വാഴ്ചയുള്ളതുമായ മണല് നിറഞ്ഞ എക്കല് മണ്ണാണ് കൃഷിക്ക് യോജിച്ചത്.\nവാര്‍ഷിക മഴയുടെ തോത് 100-200 സെന്‍റീമീറ്ററും, ഊഷ്മാവ് 25-40 ഡിഗ്രി സെന്‍റിഗ്രേഡും, താരതമേന്യന ഈര്‍പ്പമുള്ള കാലാവസ്ഥയുമാണ് രാമച്ചത്തിന് നല്ലത്.\nരാമച്ചത്തിന്‍റെ വേരില് ഒരു തരം എണ്ണ അടങ്ങിയിരിക്കുന്നു. ഈ എണ്ണയ്ക്ക് സ്വന്തമായ ഒരു സുഗന്ധം തന്നെയുണ്ട്. മണമുള്ള ഉണങ്ങിയ വേര് ഉപയോഗിച്ച് തിരശ്ശീല, പായ്, വിശറി മുതലായവ നിര്‍മ്മിക്കാവുന്നതാണ്. ഇവ നനച്ചു കഴിഞ്ഞാല് നല്ല വാസനയുള്ള സുഗന്ധം പുറപ്പെടുവിക്കുന്നു. സുഗന്ധദ്രവ്യങ്ങളുടേയും, സൗന്ദര്യവര്‍ദ്ധക വസ്തുക്കളിലും ചേര്‍ക്കാന് രാമച്ച തൈലം/രാമച്ച എണ്ണ ധാരാളമായി ഉപയോഗിക്കുന്നു.\nസാധാരണയായി ദക്ഷിണ ഇന്ത്യന്, വടക്കേ ഇന്ത്യന് എന്നീ രണ്ടിനങ്ങള് കൃഷി ചെയ്യുന്നു. ദക്ഷിണ ഇന്ത്യന് ഇനം ധാരാളം വേരുള്ളതും കൂടിയ തോതില് എണ്ണ അടങ്ങിയിട്ടുള്ളതുമാകുന്നു. എന്നാല് വടക്കേ ഇന്ത്യന് രാമച്ചത്തിന്‍റെ എണ്ണയ്ക്ക് മുന്തിയ ഗുണനിലവാരമുണ്ട്. ദക്ഷിണ ഇന്ത്യന് ഇനത്തില്, നിലന്പൂര് ജാതി (ഒ ഡി വി -3)ഏകദേശം5ടണ് വേരും, 20-30കിലോ എണ്ണയും ഒരു ഹെക്ടറില് നിന്നു നല്‍കും.\nചെടിയുടെ ചുവട്ടില് നിന്നും വളരുന്ന തൈകള് (സ്ലിപ്സ്) ഉപയോഗിച്ചാണ് വംശവര്‍ദ്ധനവ് നടത്തുന്നത്. ജൂണ്-ജൂലായ് മാസമാണ് നടീലിന് യോജിച്ചത്. 2-3 പ്രാവശ്യം നിലം ഉഴുത ശേഷം തടങ്ങള് സൗകര്യാര്‍ത്ഥത്തിലുള്ള നീളത്തില് 1 മീറ്റര് വീതിയില് തൈകള് വരിയായി നടണം.\nഅടിവളമായി ഒരു ഹെക്ടറിന്5ടണ് കാലിവളം നല്‍കണം. കൂടാതെ കൂടുതല് വേരുത്പാദനത്തിനും കൂടുതല് എണ്ണയ്ക്കും 22.5 കിലോഗ്രാം വീതം ഭാവകവും ക്ഷാരവും നല്‍കേണ്ടതാണ്.\nചെടിക്ക് 18 മാസം പ്രായമാകുന്പോള് വിളവെടുക്കാവുന്നതാണ്. ഫോര്‍ക്കുപയോഗിച്ച് കിളച്ച് ചെടിയെ പിഴുതെടുക്കണം. വേര് പൊടി നാശമാകാതെ സൂക്ഷിക്കണം. ഈ വേരുകള് നന്നായി സാവാധാനം കഴുകി മണ്ണും ചെളിയും നീക്കം ചെയ്ത ശേഷം 4-5 സെന്‍റിമീറ്റര് നീളത്തില് മുറിച്ചെടുക്കണം. ഈ വേരുകളെ വാറ്റല് പ്രക്രിയയ്ക്ക് വിധേയമാക്കി എണ്ണ വേര്‍തിരിച്ചെടുക്കാം.\nരാമച്ചം ഒരു മണ്ണുസംരക്ഷണ ചെടി\nരാമച്ചത്തിന് ആഴത്തിലും, ഇടതൂര്‍ന്നതും, ബലമുളളതുമായ നാരായ വേര് ധാരാളമുളളതിനാല് ഇവ മണ്ണൊലിപ്പ് തടയുന്നു. കൂടാതെ ഇതിനു സഹായകമായി ഈ ചെടി ദീര്‍ഘകാലവിളയും, കാലികള് തിന്നു നശിപ്പിക്കില്ല എന്ന ഗുണവും ഉളളതിനാല് ഇവയെ മണ്ണു സംരക്ഷണ പ്രവര്‍ത്തനത്തിന് ധാരാളമായി ഉപയോഗിക്കാവുന്നതാണ്. ചരിഞ്ഞ സ്ഥലങ്ങളില് കോണ്ടൂര് രീതിയില് ഇവ നടാവുന്നതാണ്. തോടുകളിലെ വശങ്ങളിലെ മണ്ണ് ഇടിഞ്ഞു പോകാതെ സംരക്ഷിക്കാനായി രാമച്ചം നടുന്നത് പ്രയോജനകരമാണ്.\nസുഗന്ധം പരത്തും രാമച്ചം\nരാമച്ചം ഒരു ദീര്ഘകാല വിളയാണ്. ഏകദേശം രണ്ടുമീറ്റര് വരെ ഉയരത്തില് ഇവ വളരുന്നു. ഇതിന്റെ വാണിജ്യ പ്രാധാന്യമുള്ള ഭാഗം വേരാണ്. ഇതിന് ഉദ്ദേശം 30 സെ.മീ. നീളമുണ്ടാകും. ഇവയുടെ വേരില് നിന്നും സംസ്കരിച്ചെടുക്കുന്ന എണ്ണ ഖസ്ഖസ് ഓയില് എന്നറിയപ്പെടുന്നു. ഇത് സുഗന്ധ ദ്രവ്യമായി ഉപയോഗിക്കുന്നുണ്ട്. ഉണങ്ങിയ സൌരഭ്യമുള്ള വേരുകള് വിശറി, കയറ്റുപായ, കര്ട്ടന് എന്നിവ ഉണ്ടാക്കാനും ഉപയോഗിക്കുന്നുണ്ട്. ഇത്തരം വസ്തുക്കളില് ഈര്പ്പം തട്ടുന്പോള് അവ സുഗന്ധം പരത്തുന്നു. സുഗന്ധദ്രവ്യങ്ങളുടേയും സൌന്ദര്യവര്ദ്ധക വസ്തുക്കളുടേയും മറ്റും നിര്മ്മാണത്തിലെ ഒരവിഭാജ്യ ഘടകമായി ഇവയുടെ എണ്ണ ഉപയോഗിക്കുന്നു. അതിനാല് വ്യാവസായിക അടിസ്ഥാനത്തിലുള്ള കൃഷിക്ക് വളരെ സാധ്യതയുണ്ട്.\nരാമച്ചം പൊതുവേ എല്ലാമണ്ണിലും വളരുമെങ്കിലും ഫലപുഷ്ടിയും നീര്വാര്ച്ചയുമുള്ള മണല് കലര്ന്ന മണ്ണാണ് ഏറ്റവും യോജിച്ചത്. കളിമണ് പ്രദേശങ്ങള് കൃഷിക്ക് പറ്റിയതല്ല. നല്ല മഴയും സൂര്യപ്രകാശവും ലഭിക്കുന്ന സ്ഥലങ്ങള് കൃഷിക്ക് തെരഞ്ഞെടുക്കണം.\nരാമച്ചം പ്രധാനമായും രണ്ടിനങ്ങള് ഉണ്ട്. തെക്കേ ഇന്ത്യനും വടക്കേ ഇന്ത്യനും. തെക്കേഇന്ത്യനാണ് നല്ല നിലവാരമുളള തൈലത്തിനുത്തമം. ഒരു ഹെക്ടര് സ്ഥലത്തുനിന്നും അഞ്ച് ടണ് വരെ വേര് ലഭിക്കുന്നു. ഇതില് നിന്നും ശരാശരി 25 കിലോഗ്രാം വരെ തൈലവും ലഭിക്കുന്നു.\nമണ്ണ് നല്ലതുപോലെ താഴ്ത്തി കിളച്ച് ഹെക്ടറിനു 15 ടണ് കാലിവളമോ കന്പോസ്റ്റോ ചേര്ത്ത് വാരം കോരി 54x30 സെ.മി. അകലത്തില് ഒന്നോ രണ്ടോ ചിനപ്പുകള് വീതം കാലവര്ഷാരംഭത്തോടെ നട്ട് കൃഷിയിറക്കണം. ഒരു ഹെക്ടറിന് 22 കിലോഗ്രാം വീതം ഫോസ്ഫറസ്, പൊട്ടാഷ് വളങ്ങള് ചേര്ക്കുന്നത് വേരിന്റെ വിളവും തൈലത്തിന്റെ അളവും വര്ദ്ധിക്കുന്നു.\nവിളവെടുപ്പിനും കൂടുതല് എണ്ണയുല്പാദനത്തിനും 18 മാസത്തെ വളര്ച്ച ആവശ്യമാണ്. ഒക്ടോബര്-നവംബര് മാസങ്ങളാണ് ഇതിനു പറ്റിയത്. 18 മാസത്തെ വളര്ച്ച ആവശ്യമാണ്. കുഴിച്ചെടുക്കാന് അനുയോജ്യമായ മുള്ക്കത്തിയാണ് വിളവെടുപ്പിനായി ഉപയോഗിക്കുന്നത്. മണ്ണിനുമേലുള്ള ഭാഗം ആദ്യം ചെത്തി നീക്കണം. പിന്നീട് വേരോടുകൂടി ചുവടു കിളച്ച് എടുക്കുന്നു. കുഴിച്ചെടുത്ത വേരുകള് നന്നായി കഴുകി അവയിലെ മണ്ണും മാലിന്യങ്ങളും നീക്കം ചെയ്യുക. അതിനുശേഷം കഷണങ്ങളാക്കി (4-5സെ.മി.നീളത്തില്) മുറിക്കുക. വേരുകളില് നിന്നും ഹൈഡ്രോഡിസ്റ്റിലേഷന് വഴിയാണ് എണ്ണ വേര്തിരിച്ചെടുക്കുന്നത്.\nവിളവെടുത്താല് ഒരുമാസം വരെ സൂക്ഷിക്കാമെങ്കിലും അതിനു മുന്പുതന്നെ തൈലം വാറ്റിയോടുക്കണം. വൈകുന്തോറും തൈലത്തിന്റെ അളവിലും ഗുണത്തിലും കുറവുണ്ടാകും. വാറ്റിന് 30-40 മണിക്കൂര് സമയമെടുക്കും. ശക്തമായ നാരുരൂപത്തിലുള്ള വേരുകള് ആഴത്തില് ഇടതൂര്ന്ന് വളരുന്ന ഒരു വിളയാണിത്. കന്നുകാലികള് ഇത് തിന്നുകയില്ല. കൂടാതെ ഇവയ്ക്ക് പ്രതികൂല സാഹചര്യങ്ങളെ ചെറുത്ത് നില്ക്കാനുള്ള കഴിവുണ്ട്. നാരുവേര് പടലം ഉള്ളതിനാല് ചരിഞ്ഞ പ്രദേശങ്ങളില് മണ്ണൊലിപ്പ് തടയുന്നതിനും നദീതീരങ്ങളിലേയും മറ്റും തിട്ടകള് സൂക്ഷിക്കുന്നതിനും രാമച്ചം ഫലപ്രദമായി ഉപയോഗിക്കുന്നു.\nഇഞ്ചിപ്പുല്ല് (സിംബോപോഗന് ഫ്ളെകസ്സ്)\nഇഞ്ചിപ്പുല്ലിനെ ലെമണ്‍ഗ്രാസ് എന്നും അറിയപ്പെടുന്നു. നല്ല ചൂടുള്ള കാലാവസ്ഥയും, നല്ല രീതിയില് ലഭിക്കുന്ന മഴയും, നല്ലനീര്‍വാഴ്ചയുള്ള മണ്ണുമാണ് ഈ ചെടിയ്ക്ക് അനുയോജ്യം. സാധാരണയായി കല്ല് കൂടുതലുള്ളതും വളക്കൂറു തീരെ കുറഞ്ഞ മണ്ണിലാണ് ഇവ വളര്‍ത്തുന്നത്. ഈ പുല്ല് വളരെ വര്‍ഷം നിലനില്‍ക്കുന്നതും കൂടാതെ മഴക്കാലത്ത് മലപ്രദേശങ്ങളില് വളര്‍ത്താന് യോജിച്ചതും ആകുന്നു. ഈ വിള 2-ാം വര്‍ഷം വരെ ഉയര്‍ന്ന തോതില് വിളവ് തരാറുണ്ട്. ശേഷം വിളവ് ക്രമേണ കുറയുന്നു. ഇലയില് നിന്നും സുഗന്ധതൈലം വേര്‍തിരിച്ചെടുക്കാവുന്നതാണ്. ഇതില് 70-90 % സിട്രല് അടങ്ങിയിരിക്കുന്നു. ഈ സുഗന്ധതൈലം സോപ്പ്, സൗന്ദര്യവര്‍ദ്ധകവസ്തുക്കള്, കീടങ്ങളെ അകററുന്നതിനുള്ള പദാര്‍ത്ഥങ്ങള് എന്നിവ ഉണ്ടാക്കുന്നതിനു പുറമേ, വൈററമിന് എ, അയനോണ് എന്നിവയുടെ നിര്‍മ്മാണത്തിലെ അസംസ്കൃതവസ്തുവായും ഉപയോഗിക്കുന്നു.\nഇഞ്ചിപുല്ല് പ്രധാനമായും വിത്ത് വഴിയാണ് വംശവര്‍ദ്ധനവ് നടത്തുന്നത്.എന്നാല് ചെറിയതൈകള് ഇളക്കി നട്ടും വംശവര്‍ദ്ധനവ് നടത്താവുന്നതാണ്.\nഒഡി-19 എന്ന അത്യുത്പാദനശേഷിയുള്ള ഇനം കൃഷിക്ക് ഏററവും യോജിച്ചതാണ്.\nവിത്ത് നേരിട്ട് വിതയ്ക്കുകയോ,അല്ലെങ്കില് വിത്ത് വിതച്ച് മുളപ്പിച്ച തൈകള് പിഴുത് നട്ടോ കൃഷിചെയ്യാവുന്നതാണ്. വിത്ത് മുളപ്പിച്ച് പിഴുതുനട്ട് വളര്‍ത്തുന്ന ചെടികളാണ് മററുള്ളതിനെക്കാള് മികച്ചത്. കാരണം ഇവയുടെ ഇലയുടെ തൂക്കവും എണ്ണയുടെ അളവും, സിട്രല് എന്ന ഘടകത്തിന്‍റെ അളവും കൂടുതലാണ്. വിത്ത് നന്നായി ഒരുക്കിയ തടങ്ങളില് പാകി മുകളിലായി നേര്‍ത്ത ഒരു പടലം മണ്ണ് കൊണ്ട് മൂടണം. ഏപ്രില് - മേയ് മാസമാണ് ഇതിന് യോജിച്ചത്. ഒരു ഹെക്ടറിന് 3-4 കിലോ വിത്ത് ആവശ്യമാണ്. 2-2.5 മാസം കൊണ്ട് തൈകള് മാററിനടാന് പാകമാവും.\nനിലം നന്നായി കിളക്കണം. ശേഷം 75-80 സെന്‍റീമീററര് വീതിയിലും ആവശ്യാനുസരണത്തില് നീളത്തിലും തടങ്ങളെടുത്ത്, തടങ്ങള് തമ്മില് 30-35 സെന്‍റീമീററര് അകലം നല്‍കണം. ചരിഞ്ഞ പ്രദേശങ്ങളില്, കോണ്ടൂര് ബണ്ടുകള് തീര്‍ത്ത് നടാവുന്നതാണ്. ജൂണ്-ജൂലായ് മാസത്തിലെ ആ്വ്യമഴ സമയം, 2-3 തൈകള് ഒരു കുഴിയില് എന്ന കണക്കിന് 15-20 സെന്‍റീമീററര് അകലത്തില് 4-5 വരിയായി ഓരോ തടങ്ങളിലും നടാവുന്നതാണ്. നടുന്നതിന് മുന്‍പ് തൈകളുടെ മുകളിലത്തെ ഇലകള് മുറിച്ചു മാററി 15-20 സെന്‍റീമീററര് നീളത്തിലെ തണ്ടു നിലനിര്‍ത്തി വേണം നടാന്.\nപുല്‍തൈലം വാറ്റിയെടുത്ത ശേഷം ശേഷിക്കുന്ന അവശിഷ്ടം ഒരു ഹെക്ടറിന് 2500 കിലോ എന്ന തോതിലും മരക്കരി /ചാരം 1875 കിലോ എന്ന തോതിലും നല്‍കുന്നത് ഗുണകരമാണ്. പാക്യജനകം അടങ്ങിയ വളം 100 കിലോഗ്രാം /ഹെക്ടര് എന്ന രീതിയില് നാലുതവണകളായി ഓരോന്നും ഓരോ വിളവെടുപ്പിനു ശേഷം നല്‍കണം. ഇത് പുല്‍തൈലത്തിന്‍റെ അളവ് കൂട്ടൂന്നു.\nകളകളുടെ വളര്‍ച്ചയ്ക്കനുസരണമായി സ്ഥിരമായി കളനിയന്ത്രണ മാര്‍ഗ്ഗങ്ങള് സ്വീകരിക്കണം. കൂടാതെ വര്‍ഷത്തിലൊരിക്കല് മണ്ണിളക്കുകയും വളപ്രയോഗം നടത്തുകയും ചെയ്യേണ്ടതാകുന്നു. സാധാരണയായി രോഗകീടബാധ ഈ ചെടിയെ ബാധിക്കാറില്ല.\nതറനിരപ്പില് നിന്ന് 10 സെന്‍റീമീററര് ഉയരത്തില് ഇലകള് വെട്ടിയെടുക്കണം. നട്ട് ആദ്യ വര്‍ഷം 3-4 തവണ ഇത്തരത്തില് ഇല വെട്ടിയെടുക്കാം. എന്നാല് പിന്നീട് കാലാവസ്ഥയ്ക്കനുസരിച്ച് 5-6 തവണ വരെയാകാം. വിളവെടുപ്പ്കാലം മേയ് മാസത്തില് ആരംഭിച്ച് ജനുവരിമാസം വരെ നീണ്ടുനില്‍ക്കുന്നു. ആദ്യ വിളവെടുപ്പ് ചെടി നട്ട് 90 ദിവസത്തില് നടത്താം. പിന്നീടുളള വിളവെടുപ്പ് 40-50 ദിവസത്തെ ഇടവേളകളില് നടത്താം. ലോക്കല് ഇനങ്ങളില് കൂടുതല് വിളവുലഭിക്കുന്നതിനും അതുപോലെ കൂടുതല് പുല്‍തൈലം ലഭിക്കുന്നതിനും 40-45 ദിവസത്തെ ഇടവേളകളില് ഇലമുറിച്ചെടുക്കാം. ഒഡി-19 എന്ന ഇനത്തിന് മലയോരമേഖലകളില് ദിവസവും, താഴ്വാരങ്ങളില് 45-55 ദിവസവും നല്‍കാവുന്നതാണ്.\nഇഞ്ചിപ്പുല്ല് വാററുന്നതിന് 100 കിലോ ശേഷിയുളള ചെന്പു പാത്രങ്ങളാണ് ഉപയോഗിക്കുന്നത്. നീരാവിയോ, വെളളവും നീരാവിയും ഒരുമിച്ചോ ഉപയോഗിച്ച് വാററല് പ്രക്രിയ നടത്താവുന്നതാണ്. ഒരു പ്രാവശ്യം വാററുന്നതിന് ഒരു മണിക്കൂര് മുതല്2മണിക്കൂര് വരെ സമയമെടുക്കും. ഒരു പ്രാവശ്യം വാററുന്നതിന് ഉദ്ദേശം 40 കിലോഗ്രാം വിറക് ആവശ്യമാണ്. ഇളം മഞ്ഞനിറമുളള നാരങ്ങാമണമുളള ബാഷ്പീകരണം ശേഷിയുളള എണ്ണയാണ് ലഭിയ്ക്കുക.ചെന്പു പാത്രത്തിലുളള വെളളത്തിന്‍റെ മുകള് പരപ്പില് ദ്വാരങ്ങളുളള ഡിസ്ക് ഉപയോഗിച്ചാല് ഉന്നത നിലവാരത്തിലുളള എണ്ണ ലഭിയ്ക്കും. ഈ രീതിയെ ജല-നീരാവി രീതി എന്നറിയപ്പെടുന്നു. കൂടുതല് ഇല വാറ്റേണ്ടതുണെ്ടങ്കില് നീരാവി ഉപയോഗിക്കുന്നതാണ് ഗുണകരം. ഇതിന് കരി ഇന്ധനമായി ഉപയോഗിക്കാവുന്നതാണ്.\nമുറിച്ചെടുത്ത ഇല ചെറുകഷണങ്ങളാക്കി മുറിച്ചതിനു ശേഷമാണ് വാറ്റാന് ഉപയോഗിക്കേണ്ടത്. ഇത്തരത്തില് മുറിച്ചെടുത്ത ഇല തണലില് യാതൊരു കേടോ, എണ്ണയുടെ അളവോ കുറയാതെ തന്നെ3ദിവസം വരെ സൂക്ഷിച്ചു വയ്ക്കാവുന്നതാണ്.\nപുല്‍തൈലം /എണ്ണ3വര്‍ഷം വരെ ഗുണനിലവാരത്തില് വ്യത്യാസമില്ലാതെ വായൂ കടക്കാതെ മെഴുകു ഉപയോഗിച്ച് അടച്ച അലൂമിനിയം പാത്രത്തില് സൂക്ഷിച്ചു വയ്ക്കാവുന്നതാണ്. ഈ പാത്രങ്ങള് ഇരുട്ടുളള മുറികളില് വേണം സൂക്ഷിക്കാന്.\nനട്ട് ആദ്യ വര്‍ഷം ഒരു ഹെക്ടറിന് 10 ടണ് ഇല ലഭിക്കും. ഇതില് നിന്ന് 28 കിലോ പുല്‍തൈലം വാററി എടുക്കാവുന്നതാണ്. 2-10 വര്‍ഷം മുതല് വിളവ് 25 ടണ്ണും എണ്ണ 75 കിലോയും ലഭിയ്ക്കും. ലഭിയ്ക്കുന്ന പുല്‍തൈലത്തിന്‍റെ അളവ് 0.30-0.35 ശതമാനമാണ് അതില് 70% സിട്രല് അടങ്ങിയിട്ടുണ്ടാവും. ഒഡി-19 ഇനത്തിന് 0.40-0.45% എണ്ണയും 85-90% സിട്രലും അടങ്ങിയിട്ടുണ്ടാവും.\nപാല്‍മറോസ (സിംപോഗന് മാര്‍ട്ടിനി വെറ മോട്ടിയ)\nഫലഭുയിഷ്ടി കുറഞ്ഞതും ഇടത്തരവുമായ മണ്ണില് പാല് മറോസ വളരും. വളരെ ഇടതൂര്‍ന്ന മരങ്ങളുടെ ചോല പ്രദേശത്ത് ഇവ വളരുകയും ഇവയെ മണ്ണൊലിപ്പ് തടയുന്നതിനായി ഉപയോഗിക്കുകയും ചെയ്യുന്നു.\nചെടിയുടെ പൂക്കുന്ന അഗ്രഭാഗത്തും, ഇലയിലും റോസയുടെ സുഗന്ധമുള്ള എണ്ണ അടങ്ങിയിരിക്കുന്നു. സോപ്പ്, സൗന്ദര്യവര്‍ദ്ധകവസ്തുക്കള്, സുഗന്ധതൈലങ്ങള് എന്നിവയുടെ നിര്‍മ്മാണത്തിന് ഇതുപയോഗിക്കുന്നു. സുഗന്ധതൈല നിര്‍മ്മാണത്തിന് ആവശ്യമായ ജെറാനിയോള് നിര്‍മ്മാണത്തിനുള്ള അസംസ്കൃത വസ്തുവായി എണ്ണ ഉപയോഗിക്കാവുന്നതാണ്.\nവിത്തു വഴിയും, തൈ ഉപയോഗിച്ചും വംശവര്‍ദ്ധന നടത്താവുന്നതാണ്. വിത്ത് മുളപ്പിച്ച തൈകള് വളരെ വേഗം വേരുപിടിച്ച് വളരുന്നു. അതിനാല് തന്നെ വിത്താണ് മുഖ്യമായും ഉപയോഗിക്കുന്നത്. ഏപ്രില് 15 നു ശേഷം മണ്ണ് നന്നായി ഇളക്കിപ്പൊടിച്ച് തടങ്ങള് നിര്‍മ്മിക്കണം. ഒരു ഹെക്ടര് സ്ഥലത്തേക്ക് 4-5 കിലോ വിത്ത് ആവശ്യമാണ്. ഈ വിത്തിനു മുകളില് ഒരു പാളിപോലെ മണ്ണിട്ട് മൂടണം. തെക്കു പടിഞ്ഞാറന് കാലവര്‍ഷം എത്തുന്നതു വരെ ആവശ്യാനുസരണം ജലസേചനം നല്‍കണം. ജനുവരി-ഫെബ്രുവരി മാസത്തില് ശേഖരിക്കുന്ന വിത്ത് ആഗസ്റ്റ് മാസത്തിനു മുന്‍പ് വിതയ്ക്കണം.\nനിലം നന്നായി കിളച്ച് തടങ്ങള് നിര്‍മ്മിച്ചതിനു ശേഷം ഒരു കുഴിയില്2ചെടികള് എന്ന രീതിയില് 30-20 സെന്‍റീമീറ്റര് അകലത്തില് നടണം. ജൈവവളം അഥവാ കന്പോസ്റ്റ് ഒരു ഹെക്ടറിന്6ടണും, ചാരം 2.5 ടണ്ണും തടങ്ങള് നിര്‍മ്മിക്കുന്പോള് മണ്ണില് ചേര്‍ക്കേണ്ടതാകുന്നു.\nനട്ട് 3.5-4 മാസത്തില് ചെടികള് 150-200 സെന്‍റിമീറ്റര് ഉയരത്തിലെത്തുകയും പൂക്കാന് ആരംഭിക്കുകയും ചെയ്യും. പൂക്കള് വന്ന് ഒരാഴ്ചയ്ക്കു ശേഷം ചെടികള് മുറിച്ചെടുക്കാം.\nആദ്യവര്‍ഷം ഇത്തരത്തില്2പ്രാവശ്യം വിളവെടുക്കാം. 2-ാം വര്‍ഷം മുതല് 3-5 തവണ വിളവെടുക്കാം.\nജല-നീരാവി രീതി ഉപയോഗിച്ച് വാറ്റിയാണ് എണ്ണ വേര്‍തിരിക്കുന്നത്. ഈ പ്രക്രിയ പൂര്‍ത്തിയാക്കാന്2മണിക്കൂര് സമയം ആവശ്യമാണ്. അമരാവതി ഇനത്തിന് ചെടിയില് നിന്നും കിട്ടുന്ന എണ്ണയുടെ തോത് 0.40-0.45% ആകുന്നു. മഴക്കാലത്ത് വാറ്റുന്നതിനു മുന്‍പ് ചെടി വെട്ടിയെടുത്ത് തണലത്ത് വാടുന്നതിനായി ഒരു ദിവസം ഇടണം, മഴക്കാലത്തിനു ശേഷം ഇത് 48 മണിക്കൂറായും മാറ്റണം. ഇങ്ങനെ വാട്ടിയെടുത്ത ചെടി വാറ്റിയാല് എണ്ണയുടെ തോത് കൂടുതലായിരിക്കും.\nപിങ്ക് ഗ്ലോബുലാര് റൂട്ട് എഫിഡ് (ടെട്രാ ന്യൂറാ) എന്ന കീടം വേരിനെ ആക്രമിക്കുന്നു. ഇവയുടെ ആക്രമണം കാരണം ചെടി ക്രമേണ വാടി നശിക്കുന്നു. ഒരു ചെടിയില് ആക്രമണമുണ്ടായ ശേഷം അതിനു ചുറ്റുമുള്ളതിനെയും ഇവ നശിപ്പിക്കുന്നു. അതിനാല് വൃത്താകൃതിയില് ചെടികള് പല സ്ഥലങ്ങളില് നശിച്ച് പോവുന്നത് കാണാം. ഇത്തരത്തില് ആക്രമണ ലക്ഷണം കണ്ടാല് ചെടികളെ പിഴുതെടുത്ത് നശിപ്പിക്കുകയും ആ സ്ഥലങ്ങളില് മീനെണ്ണ-സോപ്പ് മിശ്രിതം ചേര്‍ത്ത വെള്ളം തളിക്കുകയും വേണം\nചിത്തരത്ത (അല്‍പിനിയ കല്‍കരാറ്റ)\nചിത്തരത്ത ഒരു ദീര്‍ഘകാല ചെടിയാണ്. ഇവയുടെ വേരുകള് രൂക്ഷഗന്ധത്തോടു കൂടിയതുമാണ്. ഈ ചെടികള് 1.5 മീറ്റര് ഉയരത്തില് വളരുകയും24 കന്നുകള് ഒരു വര്‍ഷം ഉത്പാദിപ്പിക്കുകയും ചെയ്യും. ഇവയുടെ പ്രധാനപ്പെട്ടഭാഗം കിഴങ്ങാണ്. കിഴങ്ങുകള് നാടന് വ്യൈശാസ്ത്ര മരുന്നുകളില് ധാരാളമായി ഉപയോഗിക്കുന്നു. പ്രധാനമായും തൊണ്ടവേദന, ദഹനപ്രക്രിയ കൂട്ടല്, രക്ത ശുചീകരണം. ശബ്ദമാധുര്യം, യുവത്വം നില നിറുത്തല് എന്നിവയ്ക്കാണ് ഉപയോഗപ്പെടുത്തുന്നത്.\nഉഷ്ണമേഖലാ പ്രദേശത്ത് നന്നായി വളരുന്നു. എന്നിരുന്നാലും വൈവിധ്യമാര്‍ന്ന മണ്ണിലും കാലാവസ്ഥയിലും ഇവ കാണപ്പെടുന്നു. നല്ല നീര്‍വാഴ്ചയുള്ള മലയോര പ്രദേശങ്ങളിലും, 1400 മീറ്റര് ഉയര്‍ന്ന പ്രദേശത്തും ഇവ നന്നായി കൃഷിചെയ്യാം. വളക്കൂറുള്ള ചുവന്ന പശിമരാശി മണ്ണ് കൃഷി ചെയ്യാന് ഉത്തമമാണ്.\nകിഴങ്ങുകള് ഉപയോഗിച്ചും, ടിഷ്യുകള്‍ച്ചര് വഴിയും വംശവര്‍ദ്ധന നടത്താം.\nനിലവില് പ്രാദേശിക ഇനങ്ങളാണ് കൃഷിചെയ്യുന്നത്.\nമേയ് ---- ജൂണ് മാസത്തില് മഴക്കാലത്ത് നടാവുന്നതാണ്. ജലസേചനം നടത്തി കൃഷി ചെയ്യാനായി മറ്റു സമയങ്ങളിലും നടാം.\nനിലം നന്നായി ഉഴുത് നല്ല പരുവത്തിലാക്കണം. പാറകള്, കല്ലുകള് എന്നിവ നീക്കം ചെയ്ത്, അടിവളമായി 10 - 15 ടണ് കാലിവളം ചേര്‍ക്കണം. ഉയര്‍ന്ന തടങ്ങള് ആവശ്യാനുസരണമുള്ള നീളത്തിലും വീതിയിലും തയ്യാറാക്കണം.\nനല്ല ആരോഗ്യമുള്ളതും രോഗകീടബാധയില്ലാത്തതും, കുറഞ്ഞത് ഒരു മുകുളമെങ്കിലും ഉള്ള പുതിയ കിഴങ്ങുകള് നടാനുപയോഗിക്കാം. ഒരു ഹെക്ടറിന്1000 - 1500 കിലോ കിഴങ്ങ് ആവശ്യമാണ്.\nചെറിയ കുഴികള് തടത്തിലെടുത്ത്5സെന്‍റീമീറ്റര് നീളത്തിലുള്ള കിഴങ്ങുകള് നടണം. ഇവ കാലിവളമുപയോഗിച്ച് മൂടി, പച്ചില / വയ്ക്കോല് ഉപയോഗിച്ച് പുതയിടണം. 30 * 20 സെന്‍റിമീറ്റര് അകലത്തില് നല്ല വളക്കൂറുള്ള മണ്ണിലും 40 * 30 സെന്‍റീമീറ്റര് അകലത്തില് വളക്കൂറു കുറഞ്ഞ മണ്ണിലും നടാവുന്നതാണ്.\nആവശ്യമെങ്കില് ഒരു മാസത്തിനകം മുളക്കാത്ത കിഴങ്ങിനു പകരം പുതിയവ നടണം. നട്ട്2മാസത്തിനു ശേഷം കളകള് മാറ്റി, മേല് വളവും നല്‍കി, മണ്ണ് ഇളക്കിയതിനുശേഷം പുതയിടീല് നടത്തണം. അതിനുശേഷം വീണ്ടും കളമാറ്റേണ്ടതില്ല. കാരണം ഈ ചെടികളെ വളരാന് അനുവദിക്കുകയില്ല.\nസാധാരണയായി ഈ ചെടിയില് രോഗകീടബാധയേല്‍ക്കാറില്ല. എന്നാല് അപൂര്‍വ്വമായി തണ്ടുതുരപ്പന്, ഇല തിന്നുന്ന പുഴുക്കള് എന്നിവ കാണാം. ഇതിനെ നിയന്ത്രിക്കാനായി 0.1% മോണോക്രോട്ടോ ഫോസ് ഉപയോഗിക്കാം. ബ്ലൈറ്റ് രോഗനിയന്ത്രണത്തിന് 1% ബോര്‍ഡോമിശ്രിതം തളിക്കണം.\nചെടികള് നട്ട് 18-ാം മാസം വിളവെടുക്കാമെങ്കിലും കൂടുതല് കിഴങ്ങിനും, കൂടുതല് എണ്ണയ്ക്കും 36 - 42 മാസമാവുന്പോള് വിളവെടുക്കുന്നതാണ് ഉത്തമം. ചെടിയുടെ തണ്ടും ഇലയും മുറിച്ചുമാറ്റി കിഴങ്ങുകള് ശ്രദ്ധാപൂര്‍വ്വം കിളച്ചെടുക്കണം. വളരെ ദൃഢവും പരന്നതുമായ വേരുപടലമായതിനാല് വിളവെടുപ്പ് കഠിന പ്രയത്നമാണ്. കിഴങ്ങുകള് വേരുകള് മാറ്റി വൃത്തിയാക്കി 5സെന്‍റിമീറ്റര് നീളത്തിലുള്ള കഷണങ്ങളാക്കി മാറ്റി3-5ദിവസം വരെ വെയിലത്ത്ഉണക്കി ഈര്‍പ്പത്തിന്‍റെ അളവ് 10% ല് നിലനിറുത്തിയ ശേഷം വിപണനം ചെയ്യാം. ഒരു ഹെക്ടറില് നിന്ന് 23 ടണ് കിഴങ്ങും അതിനെ ഉണക്കിയാല് 23%ഉണക്കകിഴങ്ങും ലഭിക്കും.\nപുതിയ കിഴങ്ങുകള് നീരാവി ഉപയോഗിച്ച്3-5മണിക്കൂര് വാറ്റി എണ്ണ എടുക്കാം. 0.22% എണ്ണ ഇപ്രകാരം ലഭിക്കും. ഉണങ്ങിയ കിഴങ്ങില് നിന്ന് 0.93% എണ്ണ ലഭിക്കും. വേരില് നിന്നും ഇപ്രകാരം എണ്ണ ലഭിക്കും.\nനീല അമരി (നീലി) (ഇന്‍ഡിഗോഫെറ ടിന്‍ക്ടോറിയ)\nനീലി തലമുടി വളരാനായി ഉപയോഗിക്കുന്ന ഒരു ഔഷധമാണ്. ഇവയ്ക്ക് വിഷാംശത്തെ ഇല്ലായ്മ ചെയ്യാനുള്ള കഴിവുള്ളതിനാല് വിഷബാധയ്ക്കെതിരെ ഈ ഔഷധം ഉപയോഗിക്കുന്നു. ഈ ചെടിയുടെ ഇലകള് ഒരു പ്രധാന ഔഷധവും നീലിഭൃംഗാദിയുടെ ഉത്പാദനത്തിലെ ഒരു പ്രധാന അവശ്യവസ്തുവുമാണ്.\nനിലം നന്നായി 2-3 തവണ ഉഴുത് നല്ല പരുവത്തിലാക്കണം.\nവിത്ത് തീരെ ചെറുതും, കനം കുറഞ്ഞതുമാണ്. ഒരു ഹെക്ടര് സ്ഥലത്തേയ്ക്ക്3കിലോഗ്രാം വിത്ത് ആവശ്യമാണ്. വിത്തിന് നല്ല കട്ടിയുള്ള ആവശ്യമുള്ളതിനാല് നടുന്നതിനു മുന്‍പ് വിത്ത് മണലുമായി കൂട്ടിക്കലര്‍ത്തി മൃദുവായി ഉരയ്ക്കണം. ഇങ്ങനെ ചെയ്ത് കട്ടിയുള്ള ആവരണത്തെ പൊട്ടിക്കാവുന്നതാണ്. അല്ലെങ്കില് വിത്തിനെ തിളയ്ക്കുന്ന വെള്ളത്തില് ഒരു നിമിഷം മുക്കി എടുക്കുന്നതാണ് മറ്റൊരു രീതി. ഈ പ്രക്രിയയ്ക്കുശേഷം വിത്ത് വിതയ്ക്കാം. ഇങ്ങനെ വിതയ്ക്കുന്ന വിത്ത് അതിന്‍റെ അളവിന്‍റെ 2-3ഇരട്ടിമണലുമായി കൂട്ടി കലര്‍ത്തണം. ഒരേ രീതിയില് വിത്തുകള് തടത്തില് പതിക്കാനിതു സഹായിക്കും. ഈ വിത്ത് ഒരാഴ്ചയ്ക്കുള്ളില് മുളയ്ക്കും.\nസെപ്തംബര്-ഒക്ടോബര് മാസമാണ് നടീലിന് ഉത്തമം.\nമറ്റ് പരിചരണ മാര്‍ഗ്ഗങ്ങള്\n2 പ്രാവശ്യം (മൂന്നാമത്തെ ആഴ്ചയിലും, 6-ാമത്തെ ആഴ്ചയിലും കളകള് നീക്കണം.\nവിത്ത് വിതച്ച് 2-3 മാസമാവുന്പോള് ചെടി പുഷ്പിക്കും. ഈ അവസരത്തില് ചെടികള് തറനിരപ്പില് നിന്ന് 10 സെന്‍റിമീറ്റര് ഉയരത്തില് മുറിച്ചെടുക്കണം. ചെടി മുറിച്ചെടുത്ത ശേഷം ജലസേചനം നല്‍കണം. പിന്നിട് 1.5 - 2മാസത്തെ ഇടവേളകളില് ഇത്തരത്തില് വിളവെടുക്കാം. വളര്‍ച്ചയ്ക്കനുസരിച്ച് ഒരു വര്‍ഷം4-5പ്രാവശ്യം വിളവെടുപ്പ് നടത്താവുന്നതാണ്.\nവിളവെടുക്കുന്പോള് കുറച്ച് ചെടികള് വിത്ത് ശേഖരിക്കാനായി മാറ്റി നിര്‍ത്തണം. വിളഞ്ഞ കായ്കള് രാവിലെ ശേഖരിച്ച് ഉണക്കിയെടുക്കണം. കായ്കള് പൊട്ടി വിത്ത് നശിച്ചു പോകാതിരിക്കാന് ഇത് സഹായിയ്ക്കും.\nസൈലിഡ് (അരിറ്റെയിന പക്ടിപെന്നിസ് ) എന്ന കീടം ചെടിയുടെ മുകളിലത്തെ തണ്ടുകളെ ആക്രമിക്കുകയും അതു കാരണം ചെടിയുടെ അഗ്രഭാഗം വളഞ്ഞ് ചെടിയുടെ ഇലകളും തണ്ടും വളഞ്ഞ് തൂങ്ങുന്നു. ക്രമേണ ചെടി വാടി നശിക്കുകയും ചെയ്യും.\nയൂക്കാലിപ്റ്റസ് (യൂക്കാലിപ്റ്റസ് സിട്രിഡോറ)\nയൂക്കാലിപ്റ്റസ് ഉഷ്ണമേഖലാപ്രദേശത്തും, സമശീതോഷ്ണപ്രദേശത്തും നന്നായി വളരുന്നു. ഉയര്‍ന്ന അന്തരീക്ഷ ഈര്‍പ്പവും, ധാരാളം മഴയും യൂക്കാലിപ്റ്റസിന്‍റെ നല്ല വളര്‍ച്ചയ്ക്ക് പ്രേരകങ്ങളാവുന്നു. വിവിധ തരത്തിലുളള മണ്ണില് ഇവ നന്നായി വളരും. യൂക്കാലിപ്റ്റസില് നിന്നെടുക്കുന്ന എണ്ണ സൗന്ദര്യവര്‍ദ്ധക വസ്തുക്കളുടെ നിര്‍മ്മാണത്തിനും, സോപ്പ്, ഹെയര് ഓയില് എന്നിവയുടെ നിര്‍മ്മാണത്തിനും, മെന്‍ന്തോള് എന്ന പദാര്‍ത്ഥത്തിന്‍റെ നിര്‍മ്മാണത്തിനുളള അസംസ്കൃത വസ്തുവായും ഉപയോഗിക്കുന്നു.\nനിലമൊരുക്കുന്പോള് കാടുകള് വെട്ടിമാറ്റി 45ഃ45ഃ45 സെന്‍റീമീറ്റര് വലിപ്പത്തിലുളള കുഴികള് 2ഃ2 മീറ്റര് അകലത്തില് നടുന്നതിന് ഒരു മാസം മുന്‍പ് എടുത്ത് അതിലാണ് തൈകള് നടുന്നത്. തൈകള് നട്ടതിനു ശേഷം കുഴികള് നന്നായി മണ്ണിട്ട് നിറയ്ക്കണം. ഇത് വെളളക്കെട്ട് ഒഴിവാക്കും.\n4-5 മാസം പ്രായമുളള തൈകള് തെക്കുപടിഞ്ഞാറന് കാലവര്‍ഷാരംഭത്തോടെ കുഴികളില് നടുന്നു. കുഴികളില് വെളളം കെട്ടിനില്‍ക്കാതിരിക്കാനായി കുഴികള് മണ്ണിട്ട് മൂടി മേല് ഭാഗം കൂന രൂപത്തിലാക്കണം.\nവളപ്രയോഗം സാധാരണയായി നടത്താറില്ല. എന്നിരുന്നാലും അമോണിയം ഫോസ്ഫേറ്റ് 400 ഗ്രാം സൂപ്പര് ഫോസ്ഫേറ്റ് 60 ഗ്രാം പൊട്ടാഷ് 25 ഗ്രാം ഒരു ചെടിക്ക് എന്ന തോതില് മൂന്നാം വര്‍ഷം മുതല് ഓരോ വര്‍ഷവും ആഗസ്റ്റ് മാസം നല്‍കണം. ഇത് ഇലയുടെ അളവ് കൂട്ടും.\nആദ്യ വര്‍ഷം രണ്ടു ദിശയിലുമുള്ള വരികളിലും കൃഷി ചെയ്യണം ഇത് കളകളെ നിയന്ത്രിക്കാന് സഹായിക്കും. തൈകളുടെ ചുറ്റുമുള്ള കളകള് കൈകള് കൊണ്ട് പറിച്ചുകളയണം. ആദ്യത്തെ4വര്‍ഷക്കാലം, കൈതച്ചക്ക, ചേന, പച്ചക്കറി എന്നിവ ഇടവിളയായി കൃഷി ചെയ്യാവുന്നതാണ്. കൂടാതെ കോഫി, ലെമണ്‍ഗ്രസ്, പാല്‍മറോസ എന്നിവയും ഇടവിളയായി കൃഷി ചെയ്യും.\n2-ാം വര്‍ഷക്കാലം മുതല് വശങ്ങളിലെ ശിഖരങ്ങള് മുറിച്ചു മാറ്റണം. 3-4വര്‍ഷത്തില് മുഖ്യശിഖരം2മീറ്റര് ഉയരത്തില് മുറിച്ചു മാറ്റണം. അതിനു ശേഷം ഓരോ അര്‍ദ്ധ വര്‍ഷത്തിലും ഈ രീതി തുടരണം. ആ സമയം ഒരു ശിഖരം മാത്രമേ നിലനിറുത്താവൂ. യുക്കാലി എണ്ണ എടുക്കുന്നത് നീരാവി ഉപയോഗിച്ച് വാറ്റിയാണ്. ഇതിന് ഏകദേശം2മണിക്കൂര് സമയം എടുക്കും. ഇലയുടെ തൂക്കത്തിന്‍റെ 1.5-1.8ശതമാനം വരെ എണ്ണ ലഭിക്കും. വാറ്റാതെ പ്രക്രിയയ്ക്കു മുന്‍പായി ഇലകളെ 24മണിക്കൂര് നേരം തണലത്തു വാട്ടിയെടുക്കുന്നത് എണ്ണയുടെ അളവ് കൂട്ടും.\nകസ്തൂരി മഞ്ഞള് (കുര്‍കുമാ അരോമാറ്റിക)\nകിഴങ്ങോടു കൂടിയ ഒരു ഔഷധ സസ്യമാണ് കസ്തൂരി മഞ്ഞള്. സൗന്ദര്യ വര്‍ദ്ധക വസ്തുക്കളില് ധാരാളമായി ഉപയോഗിക്കുന്നു. രക്തദൂഷ്യം കാരണമുള്ള ത്വക് രോഗങ്ങള് ഭേദമാക്കാനും ഇവ ഉപയോഗപ്പെടുത്തുന്നു. പ്രസവശേഷം സ്ത്രീകള്‍ക്ക് ദഹന പ്രക്രിയ ത്വരിതപ്പെടുത്തുന്നതിനും, ടോണിക്കായും നല്‍കാറുണ്ട്. ഉയര്‍ന്ന പനി, വിരശല്യം എന്നിവ ചികിത്സിക്കാനും ഈ ചെടി ധാരാളമായി ഉപയോഗിക്കുന്നു.\nതെക്കു കിഴക്കന് ഏഷ്യാ ഭൂഖണ്ഡത്തില് ധാരാളമായി കാണപ്പെടുന്നു. കിഴക്കന് ഹിമാലയ സാനുക്കളിലും, കേരളത്തിലെയും കര്‍ണ്ണാടകത്തിലെയും നനവുള്ളതായ ഇല പൊഴിയും കാടുകളിലും ഇവ കാണാം. അടുക്കള ത്തോട്ടത്തില് ഒരു അധിക വിളയായി ഇവ കൃഷി ചെയ്യുന്നു. നല്ല നീര്‍വാഴ്ചയുള്ള എക്കല്‍മണ്ണ് കൃഷിക്ക് യോജിച്ചതാണ്.\nകിഴങ്ങുകള് ഉപയോഗിച്ചും, ടിഷ്യുകള്‍ച്ചര് രീതി വഴിയും വംശവര്‍ദ്ധനനടത്താം.\nപ്രദേശിക ഇനങ്ങളാണ് കൂടുതലായും കൃഷി ചെയ്യുന്നത്.\nകാട്, പടപ്പ് ഇവ വെട്ടി തെളിച്ച് മണ്ണില് നിന്നും കല്ലുകളും, പാറകളും മാറ്റി നന്നായി ഉഴുത് നടാന് പരുവത്തിലാക്കിയെടുക്കണം. അടിവളമായി 10-15 ടണ് ജൈവവളം നല്‍കണം. 1-2 മീറ്റര് വീതിയിലും സൗകര്യാര്‍ത്ഥത്തിലുള്ള നീളത്തിലും, ഉയര്‍ന്ന തടങ്ങളില് കിഴങ്ങുകള് നടാവുന്നതാണ്.\nനല്ല ആരോഗ്യമുള്ളതും, രോഗബാധയില്ലാത്തതും കുറഞ്ഞത് ആരോഗ്യമുള്ള മുളച്ച ഒരു മുളയോടു കൂടിയതുമായ മാതൃകിഴങ്ങുകള് നടാനുപയോഗിക്കാം. ഒരു ഹെക്ടറിന് 1500 കിലോ കിഴങ്ങ് ആവശ്യമാണ്.\n60*40 സെന്‍റിമീറ്റര് അകലത്തില് ചെറുകുഴികളെടുത്ത് അതില് കിഴങ്ങ് നടണം. നടുന്പോള് മുള മുകളിലേയ്ക്ക് ആയിരിക്കണം. നട്ടതിനുശേഷം ജൈവവളമുപയോഗിച്ച് കുഴി മൂടണം. ഇതിനുമുകളില് ഇലകളോ, വയ്ക്കോലോ ഉപയോഗിച്ച് പുതയിടണം.\nഒരു ഹെക്ടറിന് 100:50:50 കിലോ ഗ്രാം പാക്യജനകം: ഭാവകം : ക്ഷാരം എന്നിവ നല്‍കണം. മുഴുവന് ഭാവകവും അടിവളമായും, പാക്യജനകം, ക്ഷാരം എന്നിവ രണ്ടുതവണകളായി നടുന്പോഴും, നട്ട്2മാസത്തിനു ശേഷവും നല്‍കണം.\nഒരു മാസത്തിനകം ആവശ്യമെങ്കില് നശിച്ചുപോയ കുഴികളില് പുതിയ കിഴങ്ങുകള് നടണം.2മാസത്തിനുശേഷം കളകള് മാറ്റി, മേല്‍വളം നല്‍കുകയും മണ്ണിളക്കുകയും ചെയ്യണം. കൂടാതെ പുതയിടീല് നടത്തണം.\nസാധാരണയായി രോഗകീടബാധകള് ഈ ചെടിയില് കാണാറില്ല.\nനട്ട് 7-ാം മാസം വിളവെടുക്കാം. ഇലകള് ഉണങ്ങി തുടങ്ങുന്നതാണ് വിളവെടുക്കാനുള്ള ലക്ഷണം. കിഴങ്ങുകള് ശ്രദ്ധാപൂര്‍വ്വം കുഴിച്ചെടുത്ത് വൃത്തിയാക്കി സൂക്ഷിക്കണം. കിഴങ്ങുകള് ഉടനെയോ, ഉണക്കിയോ വിപണനം നടത്താം. ഒരു ഹെക്ടറില് നിന്ന് 28 ടണ് പച്ച കിഴങ്ങും, ഇവയില് നിന്ന് 27%ഉണക്കകിഴങ്ങും ലഭിക്കും.\nകിഴങ്ങുകള് ചെറുകക്ഷണങ്ങളാക്കി മുറിച്ച് നീരാവിയില് 3-4 മണിക്കൂര് വാറ്റി എണ്ണ വേര്‍തിരിച്ചെടുക്കാം. ഒരു ഹെക്ടറില് നിന്ന് ഇപ്രകാരം 90 ലിറ്റര് എണ്ണ ലഭിക്കും. പച്ചകിഴങ്ങില് നിന്ന് 0.33% എണ്ണ ലഭിക്കും. ഉണക്കിയ കിഴങ്ങില് നിന്ന്1.05% എണ്ണയും ലഭിക്കും.\nചെങ്കഴിനീര് കിഴങ്ങ് (കാംഫേറിയ റൊട്ടുന്‍റ)\nനല്ല സുഗന്ധത്തോടു കൂടിയ കിഴങ്ങുള്ള ഒരു ഔഷധ സസ്യമാണ് ചെങ്കഴിനീര് കിഴങ്ങ്. ഇതിന്‍റെ കിഴങ്ങുകള് മനുഷ്യ ശരീരത്തിലെ മുഴകള്, വീക്കങ്ങള്, മുറിവുകള് എന്നിവയുടെ ചികിത്സയ്ക്ക് ഉപയോഗിക്കുന്നു. രക്തം കട്ടപിടിക്കുന്നത് ഒഴിവാക്കാനും ശരീരത്തിലെ അന്യ പദാര്‍ത്ഥങ്ങളുടെ പുറംതള്ളല് സഹായിക്കാനും ഔഷധമായി ഈ ചെടി ഉപയോഗപ്പെടുത്തുന്നു. \_'ച്യവനപ്രാശം\_'എന്ന ആയൂര്‍വേദക്കൂട്ടില് ഇതിന്‍റെ കിഴങ്ങുകള് ഒരു ചേരുവയാണ്. ഉറക്കമില്ലായ്മ, വായുകോപം, എന്നിവയുടെ ചികിത്സയ്ക്കും കുടാതെ മുഖരാഗം വര്‍ദ്ധിപ്പിക്കുന്നതിനും ഈ കിഴങ്ങ് ഉപയോഗിക്കുന്നു.\nഏഷ്യ, ആഫ്രിക്ക എന്നി ഭൂഖണ്ഡങ്ങളിലെ ഉഷ്ണ മേഖലാ, സമശീതോഷ്ണ മേഖലാ പ്രദേശങ്ങളില് ഇവ കാണപ്പെടുന്നു. ദക്ഷിണ ഇന്ത്യയിലെ നനവുള്ളതും, അന്തരീക്ഷ ഈര്‍പ്പം കൂടിയതുമായ കാടുകളില് വന്യമായി വളരുന്നു. കൂടാതെ വാണിജ്യാടിസ്ഥാനത്തില് കൃഷി ചെയ്യുന്നുണ്ട്. നനവുള്ള എക്കല് മണ്ണ് ഈ ചെടിയുടെ കൃഷിയ്ക്ക് യോജിച്ചതാകുന്നു.\nനിലവില് പ്രാദേശിക ഇനങ്ങളാണ് കൃഷി ചെയ്യുന്നത്.\nമേയ് - ജൂണ് മാസത്തില് ആദ്യത്തെ4-5മഴയ്ക്കു ശേഷം നടാവുന്നതാണ്.\nനിലം നന്നായി ഉഴുത് നല്ല പരുവത്തിലാക്കണം. ഒരു ഹെക്ടറിന് 10 - 15ടണ് ജൈവവളം ചേര്‍ക്കണം. സൗകര്യാര്‍ത്ഥത്തിലുള്ള നീളത്തിലും 1 മീറ്റര് വീതിയിലും ഉയര്‍ന്ന തടങ്ങള് നിര്‍മ്മിച്ച് അതില് നടണം.\n10 - 15 ഗ്രാം തൂക്കമുള്ള കിഴങ്ങു കഷണങ്ങള് നടാനുപയോഗിക്കാം. 1ഹെക്ടര് സ്ഥലത്തേക്ക് 2500 - 3000 കിലോ കിഴങ്ങ് ആവശ്യമാണ്. ആരോഗ്യമുള്ള മുള ഉണ്ടാകുന്നതിനായി2-3ആഴ്ച കിഴങ്ങുകള് പുകയ്ക്കുന്നത് നല്ലതാണ്. കിഴങ്ങുകള് തറയില് കുഴി എടുത്ത് ഗ്ളൈകോസ്മിസ് പെന്‍റഫൈലയുടെ ഇലയില് പൊതിഞ്ഞ, അതിനു മുകളില് നിരത്തിയോ സൂക്ഷിച്ചു വയ്ക്കാവുന്നതാണ്. ഈ കുഴികള് ഓല മടലുകള് കൊണ്ട് നന്നായി മൂടണം.\n20 സെന്‍റിമീറ്റര് അകലത്തില് കിഴങ്ങുകള് തടങ്ങളില് നടണം. കുറഞ്ഞത് ആരോഗ്യമുള്ള ഒരു മുളയെങ്കിലും ഉള്ള കിഴങ്ങുകള് മുഴുവനായോ, കഷണങ്ങളായോ5സെന്‍റിമീറ്റര് ആഴമുള്ള ചെറിയ കുഴികളില് മുള മുകളിലേയ്ക്ക് വരുന്ന രീതിയില് നടണം. ഈ കുഴികള് കാലിവളം കൊണ്ട് മൂടണം.\nതടങ്ങളില് നല്ല കനത്തില് പച്ചില അല്ലെങ്കില് വയ്ക്കോല് ഉപയോഗിച്ച് പുതയിടണം. ഇതിനായി ഒരു ഹെക്ടറിന് 15 ടണ് ഇല/വയ്ക്കോല് ആവശ്യമാണ്. ഈ പ്രക്രിയ വീണ്ടും2മാസത്തിനുശേഷം തുടരുകയും അതിനോടൊപ്പം കളമാറ്റലും, മേല്‍വളം നല്‍കുകയും ചെയ്യണം.\nവളക്കൂറുള്ള മണ്ണില് വളപ്രയോഗം ഒഴിവാക്കാം. ഫലഭൂയിഷ്ഠമല്ലാത്ത മണ്ണില് ഒരു ഹെക്ടറിന് 50:50:50 കിലോഗ്രാം പാക്യജനകം : ഭാവകം : ക്ഷാരം എന്നിവ നല്‍കണം. മുഴുവന് ഭാവകവും അടിവളമായും, പാക്യജനകം, ക്ഷാരം എന്നിവ2-3തവണകളായും നല്‍കണം.\nകളകള് മാറ്റി, ജൈവവളം, രാസവളം എന്നിവ നല്‍കുന്നതിനൊപ്പം മണ്ണ് ഇളക്കുകയും വേണം. ഇവ നടീല് കഴിഞ്ഞ് 2,4മാസങ്ങളില് നടത്തുകയും ഒപ്പം പുതയിടിലും നടത്തണം.\nമഴക്കാലത്ത്, കിഴങ്ങ് ചീയല് സാധാരണമാണ്. ഇത് നിയന്ത്രിക്കാനായി 1% ബോര്‍ഡോമിശ്രിതം തടങ്ങളില് ഒഴിക്കണം.\nചെടി7- 8 മാസത്തില് പൂര്‍ണ്ണ വളര്‍ച്ചയെത്തും. ഇലകള് ഉണങ്ങുന്നതാണ് പൂര്‍ണ്ണവളര്‍ച്ചയെത്തുന്നതിന്‍റെ ലക്ഷണം. കിഴങ്ങുകള് ശ്രദ്ധാപൂര്‍വ്വം കുഴിച്ചെടുത്ത് ഉണങ്ങിയ ഇലകള് മാറ്റി വൃത്തിയാക്കണം. ഈ കിഴങ്ങുകള് ഉടനെ വിപണനം നടത്താം. ദീര്‍ഘകാലം സൂക്ഷിക്കുന്നത് കീടരോഗബാധയുണ്ടാകാന് കാരണമാകും. ഒരു ഹെക്ടറില് നിന്ന് 12 - 15 ടണ് കിഴങ്ങു ലഭിക്കും. ഇവയില് നിന്ന് 27 - 30% ഉണക്ക കിഴങ്ങ് ലഭിക്കും.\nചെത്തികൊടുവേലി (പുലംബാഗോ റോസിയേ)\nവളരെ ആകര്‍ഷകവും നേരെ ലംബമായി വളരുന്നതുമായ ഒരു കുറ്റിച്ചെടിയാണ് ചെത്തികൊടുവേലി. വേരുകള് നീളമുളള കിഴങ്ങു പോലെ വളരുന്നു. പൂക്കള്‍ക്ക് നല്ല ചുവപ്പു നിറവും അവ നീളമുളള തണ്ടുകളില് കാണപ്പെടുകയും ചെയ്യുന്നു. വേരും, കിഴങ്ങുകളുമാണ് ഔഷധഗുണമുളള പ്രധാന ഭാഗങ്ങള്. വിവിധ ത്വക്ക് രോഗങ്ങള്‍ക്കും, ലൂക്കോഡോര്‍മ്മ എന്ന രോഗത്തിനും ഒരു പ്രതിവിധിയാണ് ഈ ഔഷധച്ചെടി. ഇതിന്‍റെ ഔഷധത്തിന് തീയുടെ പര്യായമായ അഗ്നി, അനല എന്നിങ്ങനെ പേരു നല്കിയിട്ടുണ്ട്. ഈ ഔഷധത്തിന് ത്വക്കില് പൊളളലുപോലുളള അവസ്ഥ ഉണ്ടാക്കാനുളള ശക്തിയുളളതിനാലാണിത്. അതിനാല് ഈ ചെടി ഔഷധമായി നന്നായി സംസ്ക്കരണം നടത്തി ശുദ്ധീകരിച്ച ശേഷം മാത്രമേ ഉപയോഗിക്കാന് പാടുളളൂ. വേരില് പ്ളംബാജിന് എന്ന ഘടകമുന്ട്. ഇവയാണ് ഔഷധ ഗുണത്തിന് അടിസ്ഥാനം.\nതണ്ടില് ഒന്നോ രണ്ടോ അല്ലെങ്കില് മൂന്നു മുട്ടുകളുളള കഷണങ്ങളാണ് നടാന് ഉപയോഗിക്കുന്നത്. ഈ തണ്ടുകള് 1 മീറ്റര് വീതിയിലും സൗകര്യാര്‍ത്ഥമുളള നീളത്തിലും തയ്യാറാക്കിയ തടങ്ങളില് നട്ട് വേര് പിടിപ്പിച്ചാണ് നടാനുപയോഗിക്കുന്നത്.\nരണ്ടോ മൂന്നോ പ്രാവശ്യം നിലം നന്നായി ഉഴുത് മണ്ണ് നല്ല പരുവത്തിലാക്കിയെടുക്കണം. അതിനു ശേഷം 30 സെന്‍റീമീറ്റര് ഉയരത്തിലും 50സെന്‍റീ മീറ്റര് അകലത്തിലും തടങ്ങളെടുത്ത് അതില് 15 സെന്‍റീമീറ്റര് 2-3 മാസം പ്രായമുളള വേരുകള് പിടിപ്പിച്ച തണ്ടുകള് ജൂണ് - ജൂലൈ മാസത്തില് വേരുകള് പിടിപ്പിച്ച തണ്ടുകള് നടാവുന്നതാണ്.\nകന്പോസ്റ്റ് അഥവാ ജൈവവളം 10 ടണ് ഒരു ഹെക്ടറിന് അടിവളമായി നല്‍കണം. ഒരു ഹെക്ടറിന് 50:50:50 കിലോഗ്രാം പാക്യജനകം, ഭാവകം, ക്ഷാരം എന്നിവ നല്‍കേണ്ടതാണ്. മുഴുവന് ഭാവകവും അടിവളമായും പാക്യജനകം, ക്ഷാരം എന്നിവ രണ്ടു തവണകളായി2മാസവും നല്‍കണം.\n2-3 തവണ കളകള് മാറ്റണം. മേല്‍വളം നല്‍കുന്ന2അവസരത്തിലും മണ്ണ് ഇളക്കി കൊടുക്കണം.\nനട്ട് 18 മാസമാകുന്പോള് വിളവെടുക്കണം. മണ്ണ് കുഴിച്ച് വേരും, കിഴങ്ങും എടുത്ത് നന്നായി കഴുകി വൃത്തിയാക്കി വിപണനം നടത്താം\nസാധാരണയായി ആറടി മുതൽ എട്ടടി വരെഉയരത്തിൽ കാണപ്പെടുന്ന എരുക്ക് കുറ്റിച്ചെടി\nവിഭാഗത്തിൽ പെടുന്നു. ഇലകൾ ഏകദേശം ആറിഞ്ചുനീളവും മൂന്നിഞ്ച് വീതിയും കാണുന്നു.\nഇലകളുടെ കോണിൽ നിന്നുമാണു പുഷ്പങ്ങൾഉണ്ടാകുന്നത്, പൂക്കളുടെ ഉൾഭാഗത്ത് ചുവപ്പും\nവേര്: കഫം, വായുമുട്ടൽ, ചുമ, അതിസാരം, പീനസം, പ്രവാഹിക, രക്തപിത്തം, ശീതപിത്റ്റ്ഹം, ഗ്രഹണി, വേദനയോടു കൂടിയ യോനി രക്ത സ്രാവം, തേള് മുതലായവയുടെ വിഷം ഇവയേയും കഫജങ്ങളായ മറ്റെല്ലാ രോഗങ്ങളെയും ശമിപ്പിക്കുന്നു.05\nവാരങ്ങള് തയ്യാറാക്കി2അടി അകലത്തില് കുളികളെടുത്ത് ചാണകപ്പൊടി ചേര്‍ത്തിളക്കി പുതുമഴയോടെ തൈകള് നടാം. ഈ കൃഷിക്ക്2വര്‍ഷത്തെ കാലദൈര്‍ഘ്യമുണ്ട്. ഒരു വര്‍ഷം കഴിയുമ്പോള് കിഴങ്ങ് മാന്തി വില്‍ക്കാം. വീണ്ടും കിഴങ്ങ് പൊട്ടി വളരും.1\nലൈംഗിക ശേഷി വര്‍ധിപ്പിക്കാനും ,മൂത്ര തടസം മാറ്റാനും ,ഹൃദ്രോഗം,പ്രമേഹം,അശ്മരി, ശ്വാസ കോശ രോഗം ,എന്നിവ ശമിപ്പിക്കുന്നതിനും സഹായിക്കുന്നു.\nനീര് കുറക്കുന്നു,വാതവും,ത്രിധോഷവും ശമിപ്പിക്കുന്നു.മൂത്രതടസം നിമിത്തം മൂത്രമാര്‍ഗത്തില് വേദനയുണ്ടായാല് 50 ഗ്രാം ഞെരിഞ്ഞില് ചതച്ചു ഒന്നര ഗ്ലാസ് വെള്ളത്തില്\nകഷായം വെച്ച് ഒരു ഗ്ലാസ് ആക്കി വറ്റിച്ചു 40 മില്ലി വീതം നാലു നേരം കുറച്ചുദിവസം സേവിച്ചാല് ശമനമുണ്ടാകും.\nലൈംഗിക ശക്തി വര്‍ധിക്കുന്നതിനു ഞെരിഞ്ഞിലും,അമുക്കുരവും തുല്യ അളവില് എടുത്തു പൊടിച്ചു 15 ഗ്രാം പോടീ തേന് ചേര്‍ത്ത് രണ്ടു നേരം കഴിക്കുകയും പുറമേ പാല് കുടിക്കുകയും ചെയ്യുക.ലൈംഗിക ശേഷി വര്‍ദ്ധിക്കുന്നതിനും ,ശരീര പുഷ്ടി ഉണ്ടാകുന്നതിനും നല്ലതാണു.\nഉഴിഞ്ഞ (ഇന്ദ്രവല്ലി )വൃഷണ വീക്കത്തിന് ഉഴിഞ്ഞയുടെ ഇല നന്നായി അരച്ച് ലേപനം ചെയ്യുന്നത് രോഗ ശമനത്തിന് നല്ലതാണു.\nഉഴിഞ്ഞയില ആവണക്കെണ്ണയില് വേവിച്ചു നന്നായി അരച്ച് പുരട്ടിയാല് നീര്,വാതം,സന്ധികളില് ഉണ്ടാകുന്ന വേദന,എന്നിവ ശമിക്കുന്നതാണ്.\nമലബന്ധം,വയറു വേദന എന്നിവക്ക് ഉഴിഞ്ഞ സമൂലമെടുത്തു കഷായം വെച്ച് രണ്ടു നേരം 30 ml വേതം മൂന്ന് ദിവസം സേവിച്ചാല് രോഗം ശമിക്കുന്നതാണ്.\nആര്‍ത്തവ തടസത്തിനു ഉഴിഞ്ഞയില വറുത്തരച്ചു അടിവയറ്റില് പുരട്ടിയാല് ഫലപ്രദമാണെന്ന് കണ്ടുവരുന്നു.\nഅകത്തി 6-9 മീ. വരെ ഉയരത്തില് വളരും. ഇലകള് സമപിച്ഛകസംയുക്തം; ഏകാന്തരന്യാസത്തില് ക്രമീകരിച്ചിരിക്കുന്നു; 15-30സെ.മീ. നീളം. ഓരോ പിച്ഛകത്തിലും 20-30 ജോടി പത്രകങ്ങള് സമ്മുഖമായി വിന്യസിച്ചിരിക്കുന്നു. ആയതാകൃതിയിലുള്ള പത്രകങ്ങള്‍ക്ക് 2-3 സെ.മീ. നീളവും 1-1.5 സെ.മീ. വീതിയുമുണ്ട്. പര്‍ണവൃന്തതല്‍പ്പങ്ങളും (pulvinus) അനുപര്‍ണ(stipules)ങ്ങളുമുണ്ട്.\nഅകത്തിക്ക് പ്രത്യേക പുഷ്പകാലമില്ല. ഫെ.-മാ. മാസങ്ങളില് ഇലയ്ക്കും തണ്ടിനുമിടയിലുള്ള കക്ഷ്യങ്ങളില് നിന്ന് റസിം പുഷ്പമഞ്ജരിയായി പുഷ്പങ്ങളുണ്ടാകുന്നു. വെള്ള, ഇളംചുവപ്പ്,ചുവപ്പ് എന്നീ നിറങ്ങളിലുള്ള പുഷ്പങ്ങളുണ്ടാകുന്ന ഇനങ്ങളുമുണ്ട്. പുഷ്പങ്ങള് വലുപ്പം കൂടിയതും ആകര്‍ഷകവുമാണ്. പൂമൊട്ടിന് അരിവാളിന്റെ ആകൃതിയാണ്. ഏകവ്യാസ സമമിത ദ്വിലിംഗിപുഷ്പങ്ങളാണ്. അഞ്ചു ബാഹ്യദളങ്ങള് ചേര്‍ന്ന സംയുക്ത ബാഹ്യദളപുടത്തിന് രണ്ടോ അഞ്ചോ കര്‍ണങ്ങളുണ്ടായിരിക്കും.\nഅകത്തിയുടെ മരത്തൊലിയില് ടാനിന്, രക്തവര്‍ണമുള്ള പശ എന്നിവ അടങ്ങിയിട്ടുണ്ട്. ഇലയില് പ്രോട്ടീന്, കാല്‍സ്യം, ഫോസ്ഫറസ്,ലോഹാംശം, എ, ബി, സി, ജീവകങ്ങള് എന്നിവയും പുഷ്പങ്ങളില് ബി,സി, ജീവകങ്ങള് എന്നിവയും വിത്തില് പ്രോട്ടീന്, കൊഴുപ്പ്,കാര്‍ബോഹൈഡ്രേറ്റ് എന്നിവയും അടങ്ങിയിരിക്കുന്നു. വിത്തില് നിന്ന് ഒലിയാനോലിക് അമ്ളം വേര്‍തിരിച്ചെടുത്തിട്ടുണ്ട്.\nഅകത്തിയുടെ മരത്തൊലിയില് ടാനില്, രക്തവര്‍ണമുള്ള പശ എന്നിവ അടങ്ങിയിട്ടുണ്ട്. ഇലയില് മാംസ്യം, കാല്‍സ്യം, ഫോസ്ഫറസ്,ലോഹാംശം, എ, ബി, സി, ജീവകങ്ങള് എന്നിവയും പുഷ്പങ്ങളില് ബി,സി, ജീവകങ്ങള് എന്നിവയും വിത്തില് മാംസ്യം കൊഴുപ്പ്, അന്നജംഎന്നിവയും അടങ്ങിയിരിക്കുന്നു. വിത്തില് നിന്ന് ഒലിയാനോലിക് അമ്‌ളം വേര് തിരിച്ചെടുത്തിട്ടുണ്ട്.\nതൊലി, ഇല, പുഷ്പം, ഇളം കായ്കള് എന്നിവ ഔഷധയോഗ്യഭാഗങ്ങളാണ്. ഇല പിഴിഞ്ഞ് അരിച്ചെടുത്ത് നസ്യം ചെയ്യുന്നത് കഫവും നീര് ക്കെട്ടും മാറാല് സഹായകമാണ്. ഇത്തലവേദന, പീനസം, ചുമ, അപസ്മാരം എന്നീ രോഗങ്ങള്‍ക്കും ശമനമുണ്ടാക്കും. അകത്തിയുടെ ഇല നെയ്യില് വറുത്ത് സേവിക്കുന്നത് നിശാന്ധത അകറ്റും. ജീവകം 'എ'യുടെ അഭാവം കൊണ്ടുണ്ടാകുന്ന എല്ലാ നേത്രരോഗങ്ങള്‍ക്കും ഇത് പ്രയോജനകരമാണ്. അകത്തിപുഷ്പം അസ്ഥിസ്രാവം തുടങ്ങിയ രോഗങ്ങള്‍ക്ക് ഫലപ്രദമായ ഔഷധമാണ്.അകത്തിക്കുരു പാല് ചേര് ത്തരച്ച് നീരും വേദനയുമുള്ള വ്രണങ്ങളില്‍ലേപനം ചെയ്താല് വ്രണം പെട്ടെന്ന് ഉണങ്ങും. പിത്തഹരം. വായപ്പുണ്ണ്(കുടല്‍പ്പൂണ്ണ്,ആകാരം),ഉഷ്ണ രോഗങ്ങള് മാറുന്നത്തിന് ഉപയോഗിക്കുന്നു.\nഭക്ഷണത്തില് രുചിക്കും മണത്തിനും വേണ്ടി ഉപയോഗിക്കുന്ന ഒരു സുഗന്ധവ്യഞ്ജനമാണ് കായം. ഇംഗ്ലീഷ്:Asafoetida. ലോകത്തില് പലയിടങ്ങളിലും കായം ഉപയോഗിക്കുന്നുണ്ട്. അനാകര്‍ഷകമായ നിറം ചവര്‍പ്പുരുചി, ഗന്ധകമിശ്രിതം മൂലമുള്ള രൂക്ഷമായ ഗന്ധം എന്നിവമൂലമായിരിക്കാം കായത്തിന് ചെകുത്താന്റെ കാഷ്ഠം എന്നൊരു ഇരട്ടപ്പേര് ലഭിച്ചത് ഭാരതത്തില് പണ്ടുകാലം മുതല് കായം രോഗചികിത്സയിലും ആഹാരത്തിലും ഉപയോഗിച്ചിരുന്നു. അറേബ്യന് ഡോക്ടര്‍മാരാണ് കായത്തിനെ ലോകത്തില് പ്രസിദ്ധരാക്കിയത് കായം ഒരു സസ്യത്തിന്റെ കറയാണ്. ഈ സസ്യം ഒരു ബഹുവര്‍ഷ ഔഷധിയാണ്. ചെടി പുഷ്പിക്കുന്നതിനു മുമ്പായി ഈ സസ്യത്തിന്റെ വേരിനോട് ചേര്‍ന്നുള്ള കാണ്ഡത്തില് മുറിവുകള് ഉണ്ടാക്കുന്നു. ആ മുറിവിലൂടെ ഊറിവരുന്ന വെള്ളനിറമുള്ള കറ മണ്‍പാത്രങ്ങളില് ശേഖരിക്കുന്നു. അവയ്ക്ക് കറുപ്പുനിറം ലഭിക്കുന്നത് കാറ്റുതട്ടുന്നതുമൂലമാണ്\nപേജ് റേറ്റിംഗ് (101 വോട്ടുകള്)\nഗിരീഷ് Jul 09, 2016 03:18 PM\nമരുന്നുകളെ ക്കുറിച്ച്അറിയുവാൻ താൽപ്പര്യമുണ്ട്\nജോർജ് കൊല്ലിയിൽ. Jun 23, 2015 10:33 AM\nഔഷദ സസ്യങ്ങളെ കുറിച്ചുള്ള നല്ല ഒരു വിവരണം ആണ് .വളരെ നല്ലത്.


ഇനോവ കാര് കണ്ടയിനര് ലോറിയിലിടിച്ച് നാലുപേര്‍ക്ക് പരിക്ക് – Chavakkad Online\nഇനോവ കാര് കണ്ടയിനര് ലോറിയിലിടിച്ച് നാലുപേര്‍ക്ക് പരിക്ക്\nBy smarakkar\t On Sep 1, 2016\nചാവക്കാട്: മണത്തല ജുമാമസ്ജിദിനു സമീപം ദേശീയപാത 17ല് ഇനോവ കാര് കണ്ടയിനര് ലോറിയിലിടിച്ച് നാലുപേര്‍ക്ക് പരിക്ക്. കാര് യാത്രികരായ കാസര്‍കോട് കാഞ്ഞങ്ങാട് വലിയേറ്റില് രാജേഷ് ബേബി (42), അമ്മ സിസിലി ബേബി (68), ബന്ധുക്കളായ ഇഴാറത്ത് ജോമോന് (43), വലിയേറ്റില് സുബിന് (23) എന്നിവര്‍ക്കാണ് പരിക്കേറ്റത്. ഇവരെ എടക്കഴിയൂര് ലൈഫ്കെയര് വളണ്ടിയേഴ്സ് മുതുവട്ടൂര് രാജാ ആശുപത്രിയില് പ്രവേശിപ്പിച്ചു.\nഇന്ന് വ്യാഴാഴ്ച പുലര്‍ച്ച അഞ്ചുമണിയോടെയാണ് കോട്ടയത്തേക്ക് പോവുകയായിരുന്ന ഇന്നോവ കാര് കോഴിക്കോട്ടേക്ക് പോവുകയായിരുന്ന കണ്ടയിനര് ലോറിയിലാണ് ഇടിച്ചത്. ഇന്നോവാ കാര് നിയന്ത്രണമില്ലാതെ വരുന്നത് കണ്ടതോടെ കണ്ടയിനര് ലോറി റോഡില് ഒതുക്കി നിറുത്തിയിട്ടെങ്കിലും കാര് വന്നിടിക്കുകയായിരുന്നെന്ന് ദൃക്സാക്ഷികള് പറഞ്ഞു.\nകാര് യാത്രികനായ ജോമോന്‍റെ കാലിന്‍റെ എല്ല് പൊട്ടിയിട്ടുണ്ട്. വാഹനം ഓടിച്ചിരുന്ന സുബിനെ പുറത്തെടുക്കാന് ഒരുമണിക്കൂര് നേരത്തെ ശ്രമം വേണ്ടിവന്നു. തൊട്ടടുത്ത വൈദ്യുതി വിഭാഗം ഓഫീസില് നിന്നും ഇരുമ്പ് ലിവറുകളും മറ്റു സാമഗ്രികളും കൊണ്ടുവന്ന് വെട്ടിപ്പൊളിച്ചും കയര്‍കെട്ടിവലിച്ചും തകര്‍ന്ന ഭാഗങ്ങള് പറിച്ചെടുത്താണ് മുന്‍ഭാഗം പൂര്‍ണ്ണമായും തകര്‍ന്ന കാറിനുള്ളില് നിന്നും സുബിനെ പുറത്തെടുത്തത്. ചാവക്കാട് പോലീസും, ഹൈവേപോലീസും, നാട്ടുകാരും രക്ഷാ പ്രവര്‍ത്തനങ്ങളില് ഏര്‍പ്പെട്ടു.\nരാജേഷ് ബേബിയുടെ കോട്ടയത്തുള്ള ഭാര്യ വീട്ടിലേക്ക് പോവുകയായിരുന്നു ഇവര്. ഭാര്യ ഒരാഴ്ച്ച മുന്‍പേ കോട്ടയത്തേക്ക് പോയിരുന്നു. പൂര്‍ണമായും തകര്‍ന്ന കാറില് നിന്നും അത്ഭുതകരമായാണ് യാത്രികര് രക്ഷപ്പെട്ടത്. ഹൈവേ എസ് ഐ എം കെ അബൂബക്കര്, സി പി ഒ മാരായ കബീര്, സൂരജ്, ചാവക്കാട് പോലീസ് സീനിയര് സി പി ഒ സന്തോഷ് കുമാര്, സി പി ഒ ജിബിന് എന്നിവര് രക്ഷാപ്രവര്‍ത്തനങ്ങള്‍ക്ക് നേതൃത്വം നല്‍കി. ഗുരുവായൂരില് നിന്നും ഫയര് ഫോഴ്‌സ് യൂണിറ്റും സംഭവസ്ഥലത്തെത്തിയിരുന്നു. സുബഹി നിസ്‌കാരത്തിനായി തൊട്ടടുത്ത പള്ളിയില് എത്തിയവരും, വൈദ്യുതി ഓഫീസിലെ ജീവനക്കാരുമാണ് വാഹനങ്ങള് കൂട്ടിയിടിച്ച ശബ്ദംകേട്ട് ആദ്യം ഓടിയെത്തിയത്.\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2016/09/accident-manathala-lory-010916.jpg” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][/et_pb_column][/et_pb_row][/et_pb_section]\nസിങ്കൂര് : കോടതിവിധി ജനവിരുദ്ധ നിലപാടുകള്‍ക്കെതിരെയുള്ള താക്കീത്


വില കുറച്ച് ഫീച്ചറുകൾ കൂട്ടി; പിക്സൽ6സീരീസ് അവതരിപ്പിച്ച് ഗൂഗ്ൾ, അറിയാം വിശേഷങ്ങൾ | Google Pixel6Pixel6Pro Launched | Madhyamam\nHomechevron_rightTECHchevron_rightMobileschevron_rightവില കുറച്ച് ഫീച്ചറുകൾ ...\ndate_range 20 Oct 2021 9:29 AM GMT\nവില കുറച്ച് ഫീച്ചറുകൾ കൂട്ടി; പിക്സൽ6സീരീസ് അവതരിപ്പിച്ച് ഗൂഗ്ൾ, അറിയാം വിശേഷങ്ങൾ\nകാത്തിരിപ്പിനൊടുവിൽ ഗൂഗ്ൾ അവരുടെ പിക്സൽ6സീരീസ് അവതരിപ്പിച്ചിരിക്കുകയാണ്. സ്വന്തം ചിപ്സെറ്റുമായി എത്തുന്ന പിക്സൽ ഫോണുകളിൽ ഇത്തവണ, ഡിസൈനിലും കാര്യമായ മാറ്റങ്ങളാണുള്ളത്. 50 മെഗാപിക്സൽ ക്യാമറ, ഇൻഡിസ്പ്ലേ ഫിംഗർ പ്രിൻറ് സെൻസർ തുടങ്ങി, മുൻ മോഡലുകളിൽ കാണാൻ കഴിയാതിരുന്ന പല സവിശേഷതകളും ആറാമനിൽ ഉൾകൊള്ളിച്ചിട്ടുണ്ട്.\nപിക്‌സൽ 6ന് നൽകിയിരിക്കുന്നത് 6.4 ഇഞ്ച് FHD+ AMOLED ഫ്ലാറ്റ് ഡിസ്പ്ലേയാണ്. അതേസമയം, പിക്സൽ6പ്രോയുടേത് 6.7 ഇഞ്ച് വലിപ്പമുള്ള QHD+AMOLED കർവ്ഡ് ഡിസ്‌പ്ലേയാണ്. 120Hz റിഫ്രഷ് റേറ്റും6പ്രോയുടെ ഡിസ്പ്ലേയ്ക്ക് നൽകിയിട്ടുണ്ട്. പിക്സൽ 6ലാകെട്ട 90Hz റിഫ്രഷ് റേറ്റ് മാത്രമാണ് നൽകിയത്.\n50 മെഗാപിക്‌സൽ പ്രധാന ക്യാമറയാണ്6പ്രോയിലുമുള്ളത്. ഒപ്പം, 12എംപി അൾട്രാവൈഡ് ക്യാമറയും 48 മെഗാപിക്‌സലിന്റെ ടെലിഫോട്ടോ ലെൻസും പ്രോ വേരിയൻറിന് നൽകി.6പ്രോയിലുള്ളത് 11.1 എംപിയുടെ സെൽഫി ക്യാമറയാണ്. പിക്സൽ 6ലും 50 മെഗാപിക്‌സലിന്റെ പ്രധാന ക്യാമറയാണ് നൽകിയത്. 12 മെഗാപിക്‌സൽ, അൾട്രാവൈഡ് ക്യാമറയും 8 മെഗാപിക്‌സൽ സെൽഫി ക്യാമറയുമാണ് മറ്റ് സവിശേഷതകൾ.\nകമ്പനിയുടെ ഇൻ-ഹൗസ് ഗൂഗിൾ ടെൻസർ ചിപ്‌സെറ്റ് കരുത്തേകുന്ന ആദ്യത്തെ സ്മാർട്ട്ഫോണുകളാണ് പിക്സൽ 6, പിക്സൽ6പ്രോ എന്നിവ. ഇതുവരെ ഗൂഗ്ൾ പിക്സൽ ഫോണുകളിൽ ഉൾകൊള്ളിച്ചിരുന്ന ക്വാൽകോമിന്റെ സ്‌നാപ്ഡ്രാഗൺ പ്രൊസസറുകളോട് ഗുഡ്ബൈ പറഞ്ഞിരിക്കുകയാണ് ഗൂഗ്ൾ. 5ജി പിന്തുണയുള്ള ചിപ്സെറ്റാണ് ടെൻസർ.\nആൻഡ്രോയ്ഡ് 12 അടിസ്ഥാനമാക്കിയുള്ള ഗൂഗ്ൾ സ്റ്റോക് ആൻഡ്രോയ്ഡ് യൂസർ ഇൻറർഫേസാണ് പിക്സൽ6സീരീസിലുള്ളത്. മൂന്ന് വർഷത്തെ മേജർ ആൻഡ്രോയ്ഡ് അപ്ഡേറ്റുകളും അഞ്ച് വർഷത്തെ സെക്യൂരിറ്റി പാച്ച് അപ്ഡേറ്റുകളും പുതിയ ഫോണുകൾക്ക് ഗൂഗ്ൾ നൽകിയേക്കും.\nപിക്‌സൽ 6ൽ 8ജിബി റാമും 128 ജിബി, 256 ജിബി സ്റ്റോറേജ് വകഭേദങ്ങളുമാണുള്ളത്. എന്നാൽ,6പ്രോയിൽ 12 ജിബി റാമും 128ജിബി, 256 ജിബി, 512 ജിബി സ്റ്റോറേജ് മോഡലുകളുമുണ്ട്. ഇരുഫോണുകളിലും ഇൻ-ഡിസ്പ്ലേ ഫിംഗർപ്രിൻറ് സെൻസറുമുണ്ടായിരിക്കും. Wi-Fi 6E, ബ്ലൂടൂത്ത് 5.2 എന്നിവയാണ് മറ്റ് സവിശേഷതകൾ.\nപിക്സൽ 6ൽ 4,600 mAh ബാറ്ററിയും6പ്രോയിൽ 5,000mAh ബാറ്ററിയുമാണ് ഉൾകൊള്ളിച്ചത്. രണ്ട് ഫോണുകളും 30W വയേർഡ് ചാർജിങ്ങും 23W വയർലെസ് ചാർജിങ്ങും പിന്തുണക്കുന്നുണ്ട്. ഗൂഗിൾ പിക്സൽ6ബോക്സുകളിൽ ചാർജർ ഉൾപ്പെടുത്താത്തതിനാൽ പവർ അഡാപ്റ്റർ പ്രത്യേകമായി വാങ്ങേണ്ടിവരും.\nപതിവുതെറ്റിച്ചുകൊണ്ട് ഗൂഗ്ൾ പിക്സൽ ഫോണുകളുടെ വിലയിൽ ഇത്തവണ അൽപ്പം വിട്ടുവീഴ്ച്ച വരുത്തിയിട്ടുണ്ട്. പിക്‌സൽ 6െൻറ പ്രാരംഭ വില 44,971 രൂപയാണ്. 67,494 രൂപയാണ് പിക്‌സൽ6പ്രോയുടെ വില.\nTAGS:Google Pixel6Google Pixel6Pro Google Pixel\nNews Summary - Google Pixel6Pixel6Pro Launched


സമഗ്ര ശുചീകരണ യജ്ഞം: ശേഖരിച്ചത് 80 ടണ് മാലിന്യം : Deepika.com Nattu Visesham\nകൽപ്പറ്റ: മഴക്കാലപൂർവ ശുചീകരണത്തിന്‌റെ ഭാഗമായി ജില്ലാ ഭരണകൂടം, ശുചിത്വമിഷൻ, ഹരിതകേരളം മിഷൻ എന്നിവരുടെ നേതൃത്വത്തിൽ തദ്ദേശസ്വയംഭരണ സ്ഥാപനങ്ങളുമായി സഹകരിച്ച് നടത്തിയ സമഗ്ര ശുചീകരണ യജ്ഞത്തിൽ ജില്ലയിൽ നിന്നു ശേഖരിച്ചത് 80 ടണ് അജൈവ മാലിന്യം.\nമീനങ്ങാടി പഞ്ചായത്തിൽ നിന്നാണ് ഏറ്റവും കൂടുതൽ മാലിന്യം ശേഖരിച്ചത്.\n3,500 കിലോഗ്രാം. പുൽപ്പള്ളി (3,000), മുട്ടിൽ (2,400), പനമരം (2,100), തരിയോട് (1,200) എന്നിവയാണ് കൂടുതൽ അജൈവ മാലിന്യം ശേഖരിച്ച മറ്റ് പഞ്ചായത്തുകൾ.\nഅതാതു തദ്ദേശസ്ഥാപനങ്ങളിലെ മെറ്റീരിയൽ കളക‌്ഷൻ ഫെസിലിറ്റി സെന്‍ററിൽ സൂക്ഷിച്ചിരിക്കുന്ന മാലിന്യം ഉടൻ നീക്കം ചെയ്യും.\n25,000ത്തോളം ആളുകൾ സമഗ്ര ശുചീകരണ യജ്ഞത്തിൽ പങ്കാളികളായി. ശുചീകരണ പ്രവർത്തനങ്ങൾ മന്ത്രി രാമചന്ദ്രൻ കടന്നപ്പള്ളിയുടെ സാന്നിധ്യത്തിൽ കളക്ടറേറ്റിലെ എപിജെ ഹാളിൽ ചേർന്ന യോഗം അവലോകനം ചെയ്തു.\nപഞ്ചായത്ത് തലത്തിൽ നടന്ന പ്രവർത്തനങ്ങൾ ഡെപ്യൂട്ടി ഡയറക്ടർ ഡിംപിൾ മാഗി വിശദീകരിച്ചു. ജില്ലയിൽ കോളറ സ്ഥിരീകരിച്ച സാഹചര്യത്തിൽ ആരോഗ്യ ജാഗ്രതാ പ്രവർത്തനങ്ങൾ ഉൗർജിതമാക്കിയതായി ഡിഎംഒ ഡോ.ആർ. രേണുക അറിയിച്ചു.\nഇതര സംസ്ഥാന തൊഴിലാളികളായ അഞ്ചുപേർക്കാണ് രോഗം സ്ഥിരീകരിച്ചത്. പ്രതിരോധ പ്രവർത്തനങ്ങൾ നടന്നുവരികയാണ്. ആവശ്യമായ മുൻകരുതലുകൾ സ്വീകരിച്ചതായും ഡിഎംഒ അറിയിച്ചു.\nഐ.സി. ബാലകൃഷ്ണൻ എംഎൽഎ, ജില്ലാ പഞ്ചായത്ത് പ്രസിഡന്‍റ് കെ.ബി. നസീമ, സുൽത്താൻ ബത്തേരി ബ്ലോക്ക് പഞ്ചായത്ത് പ്രസിഡന്‍റ് ലതാ ശശി, മാനന്തവാടി നഗരസഭാ ചെയർമാൻ വി.ആർ. പ്രവീജ്, ഹരിതകേരളം മിഷൻ ജില്ലാ കോ-ഓഡിനേറ്റർ ബി.കെ. സുധീർ കിഷൻ, ശുചിത്വമിഷൻ അസിസ്റ്റന്‍റ് കോ-ഓര്‌ഡിനേറ്റർ എ.കെ. രാജേഷ്, ജില്ലാതല ഉദ്യോഗസ്ഥർ പങ്കെടുത്തു.


‘പരാതി കൊടുക്കാന്’ ആട് നാദാപുരം പോലീസ് സ്റ്റേഷനില് – vatakaranews.in\nമുക്കാളിയില് ദേശീയപാത സ്ഥലമെടുപ്പ് നടപടികള് തടഞ്ഞു. സര്‍വ്വേ മുടങ്ങി.. സമരം തുടരുമെന്ന് കര്‍മ്മസമിതി മതേതര കള്ളന്‍മാര് പിടിയില് ; വടകരയില് ക്ഷേത്ര ഭണ്ഡാരം പൊളിക്കാനുള്ള ശ്രമത്തിനിടയില് വാണിമേല് സ്വദേശി സനിലും സിറാജും അറസ്റ്റില് പ്രവാസി ദമ്പതികളുടെ ദുരൂഹ മരണം; സൗദിയില് നിന്ന് മൃതദേഹങ്ങള് വിട്ടുകിട്ടാന് വൈകും\nFriday, 23 February 2018 08:02:15 AM\nമുക്കാളിയില് ദേശീയപാത സ്ഥലമെടുപ്പ് നടപടികള് തടഞ്ഞു. സര്‍വ്വേ മുടങ്ങി.. സമരം തുടരുമെന്ന് കര്‍മ്മസമിതി >>> മതേതര കള്ളന്‍മാര് പിടിയില് ; വടകരയില് ക്ഷേത്ര ഭണ്ഡാരം പൊളിക്കാനുള്ള ശ്രമത്തിനിടയില് വാണിമേല് സ്വദേശി സനിലും സിറാജും അറസ്റ്റില് >>> പ്രവാസി ദമ്പതികളുടെ ദുരൂഹ മരണം; സൗദിയില് നിന്ന് മൃതദേഹങ്ങള് വിട്ടുകിട്ടാന് വൈകും >>>\n‘പരാതി കൊടുക്കാന്’ ആട് നാദാപുരം പോലീസ് സ്റ്റേഷനില്\nBy | Monday July 31st, 2017\nനാദാപുരം: പരാതി കൊടുക്കാന് ആട് നാദാപുരം പോലീസ് സ്റ്റേഷനില്. തെരുവ് നായകള് കടിച്ചുകൊണ്ടു പോകുകയായിരുന്ന ആടിനെ യുവാവ് രക്ഷപ്പെടുത്തി നാദാപുരം പോലീസ് സ്‌റ്റേഷനില് എത്തിച്ചു.\nപാറക്കടവ് സ്വദേശി കുനിയില് ഇസ്മായിലാണ് ആടിനെ രക്ഷപ്പെടുത്തിയത്. ശനിയാഴ്ച പുലര്‍ച്ചെ രണ്ടോടെ വയനാട്ടില്‍നിന്ന് പാറക്കടവിലേക്കുളള യാത്രയ്ക്കിടെ കല്ലാച്ചി പയന്തോങ്ങില് സംസ്ഥാന പാതയില് ഒരുകൂട്ടം തെരുവുനായകള് ആടിനെ കൊണ്ടു പോകുന്നത് ശ്രദ്ധയില്‍പെടുകയായിരുന്നു.\nപട്ടികള് ആടിനെ കടിക്കുന്നത് കണ്ട് കാര് നിര്‍ത്തി. തുടര്‍ന്ന് ആടിനെ കാറില്‍കയറ്റി നാദാപുരം പൊലീസ് സ്റ്റേഷനിലെത്തിച്ചു.\nപൊലീസ് നടത്തിയ അന്വേഷണത്തില് പയന്തോങ്ങിലെ മനോളി അബ്ദുറഹ്മാന്റെ ഉടമസ്ഥതയിലുളളതാണ് ആടെന്ന് മനസ്സിലാവുകയും ഇവരെ വിവരം അറിയിക്കുകയുമായിരുന്നു.\nഅബ്ദുറഹ്മാന് അടുത്തിടെ വാങ്ങിയതാണ് ആടിനെ. രാവിലെ എഴുന്നേറ്റപ്പോള് ആടിനെ കാണാതായതോടെ വീട്ടുകാര് അന്വേഷിക്കുന്നതിനിടെയാണ് ആട് പൊലീസ് സ്റ്റേഷനിലുളള വിവരം ലഭിച്ചത്.\nതുടര്‍ന്ന് വീട്ടുകാര് പൊലീസ് സ്റ്റേഷനിലെത്തി ആടിനെകൊണ്ടുപോയി.\nപ്രവാസി ദമ്പതികളുടെ ദുരൂഹ മരണം; സൗദിയില് നിന്ന് മൃതദേഹങ്ങള് വിട്ടുകിട്ടാന് വൈകും\nഅഞ്ജുവിന് കണ്ണീരില് കുതിര്‍ന്ന യാത്രമൊഴി ഞെട്ടല് മാറാതെ വളയം ഗ്രാമം\nമൂരാട് ഗതാഗതകുരുക്ക്; പുതിയ പാലത്തിനായി ബഹുജന കൂട്ടായ്മ\nറോഡിന് കുറുകെ തെങ്ങു വീണു; ബൈക്ക് യാത്രികരായ ദമ്പതികള് രക്ഷപ്പെട്ടത് തലനാരിഴയ്ക്ക്\nമലബാറിലെ ക്ഷേത്ര ജീവനക്കാര് സമരത്തിലേക്ക്\nവടകര തണലിന്റെ ആരോഗ്യ സന്ദേശവുമായി ജാനുവേട്ടത്തിയും കേളപ്പേട്ടനും


കനകാശേരി പാടത്തെ തുടർ മടവീഴ്ച; ബണ്ടുകളിലെ വീട്ടമ്മമാർ പ്രതിഷേധവുമായി രംഗത്ത് : Deepika.com Nattu Visesham\nആലപ്പുഴ: തുടർച്ചയായി പുറംബണ്ട് പൊട്ടി കൃഷി നശിക്കുകയും ജീവതം ദുരിതപൂർണമാകുകയും ചെയ്യുന്ന കൈനകരി കനകാശേരി പാടശേഖരത്തിലെ താമസക്കാരായ വീട്ടമ്മമാർ പ്രതിഷേധവുമായി രംഗത്ത്. പ്രദേശത്ത് കല്ലുകെട്ടി ബലമുള്ള ബണ്ടുകൾ നിർമിക്കണമെന്ന് ആവശ്യപ്പെട്ട് നൂറിലധികം വീട്ടമ്മമാരാണ് കളക്ടർ എം.അഞ്ജനയ്ക്ക് മുന്നിലേക്ക് പരാതിയുമായെത്തിയത്. മൂന്നുതവണയാണ് ഇപ്പോൾ കാലവ്യത്യാസമില്ലാതെ കനകാശേരിയിൽ മടവീണത്. ഇതോടെ കർഷകർക്കൊപ്പം പ്രദേശവാസികളുടെയും ജീവിതം ദുരിതപൂർണമായി.\nമടവീഴ്ചയിൽ കുപ്പപ്പുറം ഗവ. ഹൈസ്കൂൾ വെള്ളത്തിൽ മുങ്ങുന്നതിനാൽ കുട്ടികളുടെ പഠനം മുടങ്ങുന്നതായും വീട്ടമ്മമാർ ഒപ്പിട്ട പരാതിയിൽ പറയുന്നു. മടവീഴ്ചയിൽ കൃഷിനാശം ഏറെയുണ്ടായിട്ടും കർഷകർക്ക് ഒരു രൂപപോലും സർക്കാർ നഷ്ടപരിഹാരം ലഭിച്ചില്ല. പ്രദേശം സന്ദർശിച്ച ശേഷം ആവശ്യമായ പദ്ധതികൾ നടപ്പാക്കാൻ സർക്കാരിനോട് ആവശ്യപ്പെടാമെന്ന് പരാതിക്കാർക്ക് കളക്ടർ ഉറപ്പുനൽകി. കഴിഞ്ഞ ഞായറാഴ്ച ഉണ്ടായ മടവീഴ്ചക്ക് ശേഷം മത്സങ്ങൾ ചത്തുപൊങ്ങി രൂക്ഷമായ ദുർഗന്ധം പരക്കുന്നത് ഗുരുതരമായ ആരോഗ്യ പ്രശ്നം സൃഷ്ടിക്കുന്നുണ്ട്. മത്സ്യത്തിന്‍റെ ദുർഗന്ധം മൂലം ഭക്ഷണം കഴിക്കാൻ കഴിയാത്ത അവസ്ഥയാണ്.\nനാളെ ക്രിസ്മസ് പരീക്ഷ ആരംഭിക്കാനിരിക്കുകയായിരുന്നു. ക്ലാസ്മുറികളിൽ വെള്ളം നിറഞ്ഞതിനാൽ കുട്ടികളെ സ്കൂളിൽ അയ്ക്കാൻ രക്ഷകർത്താക്കൾ ഭയക്കുന്നു. പാടശേഖരത്തിന്‍റെ മധ്യഭാഗത്ത് നൂറിലധികം കുടുംബങ്ങളാണ് വെള്ളക്കെട്ടിൽ മുങ്ങിയിട്ടുള്ളത്. ഇവർക്ക് കുടിവെള്ളം എടുക്കണമെങ്കിൽ പോലും രണ്ടിലധികം കിലോമീറ്റർ വെള്ളത്തിൽ നീന്തിപുറം ബണ്ടിൽ എത്തണം. കൈനകരി കനകാശേരി, വലിയകരി, മീനപ്പള്ളി എന്നീ പാടശേഖരങ്ങൾ ഒരുപുറംബണ്ടിന്‍റെ സംരക്ഷണത്തിലാണ്.\nഏതെങ്കിലും ഒരു പാടശേഖരത്തിൽ മടവീണാൽ മൂന്നുപാടവും മുങ്ങിത്താഴും. കഴിഞ്ഞദിവസം കൃഷി വകുപ്പ് ലക്ഷങ്ങൾ മുടക്കി പുനർ നിർമിച്ചുകൊണ്ടിരുന്ന പുറംബണ്ട് പൊട്ടി കൈനകരി കനകാശേരി പാടശേഖരം മുങ്ങി. വിതകഴിഞ്ഞ് 17മുതൽ 23വരെ ദിവസം പ്രായമായ 800 ഏക്കറിലെ നെൽച്ചെടികളാണ് വെള്ളത്തിലായത്.\nഇതിനോടു ചേർന്നുകിടക്കുന്ന വലിയകരി, മീനപ്പള്ളി പാടശേഖരങ്ങളും മടവീഴ്ചയിൽ മുങ്ങി. നൂറോളം വീടുകളും വെള്ളത്തിലായി. കഴിഞ്ഞ ഓഗസ്റ്റിൽ ഉണ്ടായ പ്രളയത്തിൽ മൂന്നുതവണ കനകാശേരി പാടശേഖരം മടവീണ് നശിച്ചിരുന്നു. കനകാശേരി ചിറയിൽ 17 മീറ്റർ നീളത്തിലാണ് അന്ന് മടവീണത്.\nമണൽചാക്ക് അടുക്കിയ ബണ്ടിന്‍റെ പുറം ഭാഗത്ത് പിള്ളബണ്ട് നിർമാണം പൂർത്തിയാവുകയും ചെയ്തിരുന്നു. ചാക്ക് അടുക്കിയതിന്‍റെ ഒരു അറ്റത്താണ് മടവീണത്. തുടർന്ന് അടുക്കിയ മുഴുവൻ ചാക്കും ങഴുക്കിൽ പെട്ട് ഒലിച്ചു പോയി. ഇനി കൃഷി ഇറക്കണമെങ്കിൽ മൂന്നുപാടത്തിനും പ്രത്യേകം തിരിച്ച് ബലപെടുത്തിയ ബണ്ട് നിർമിക്കണമെന്നും പുറംബണ്ടുകൾ കൽകെട്ടി സംരക്ഷിക്കണമെന്നും വീട്ടമ്മമാർ കളക്ടറോടു പറഞ്ഞു. തങ്ങളുടെ കൃഷിചെലവിനായി എടുത്തിട്ടുള്ള വായ്പകൾ പൂർണമായും എഴുതിത്തള്ളണമെന്നും പരാതിയിൽ ആവശ്യപ്പെട്ടിട്ടുണ്ട്. കഴിഞ്ഞ മടവീഴ്ചക്ക് ശേഷം കൃഷിയിറക്കുന്നതിന് വകുപ്പ് ഏക്കറിന് 40കിലോ നെൽവിത്ത് മാത്രമാണ് നൽകിയത്. ഏക്കറിന് 60കിലോ വിത്താണ് ഓരോകർഷകരും വിതച്ചത്.\nപാട്ടത്തിന് എടുത്ത കർഷകരും സാന്പത്തിക ബുദ്ധിമുട്ടിലാണ്. ഏക്കറിന് 15,000ൽ അധികം രൂപ ചെലവഴിച്ചാണ് കർഷകർ കൃഷിയിറക്കിയത്. ഷാനി, രഞ്ജി, ഭാസുര, ഷിജി,രമ്യ,സിനി എന്നിവരുടെ നേതൃത്വത്തിലാണ് വീട്ടമ്മമാർ കളക്ടറെ കാണാൻ എത്തിയത്.


നാല് മണിക്കൂര്‍കൊണ്ട് കാസര്‍ഗോഡ് നിന്ന് തിരുവനന്തപുരത്ത് എത്താം - Janayugom Online\nHome / Latest News / നാല് മണിക്കൂര്‍കൊണ്ട് കാസര്‍ഗോഡ് നിന്ന് തിരുവനന്തപുരത്ത് എത്താം\nPosted on July 30, 2019, 7:18 pm\nകാസര്‍ഗോഡ് നിന്ന് തിരുവനന്തപുരത്തേയ്ക്ക് ഇനി നാല് മണിക്കൂര് കൊണ്ട് എത്താം. തിരുവനന്തപുരം- കാസര്‍കോഡ് സെമി ഹൈസ്പീഡ് റെയില് പദ്ധതിയുടെ അലൈന്‍മെന്റിന് അംഗീകാരമായി. മുഖ്യമന്ത്രിയുടെ അധ്യക്ഷതയില് ചേര്‍ന്ന യോഗമാണ് അലൈന്‍മെന്റ് അംഗീകരിച്ചത്.\nതിരുവനന്തപുരത്ത് കൊച്ചുവേളിയില് നിന്നാണ് ഹൈസ്പീഡ് സര്‍വീസ് ആരംഭിക്കുക. തിരുവനന്തപുരം മുതല് തിരൂര് വരെ നിലവിലുള്ളതില് നിന്ന് മാറി പുതിയ ലൈന് നിര്‍മ്മിക്കേണ്ടി വരും. തിരൂര് മുതല് കാസര്‍കോഡ് വരെ നിലവിലെ ലൈന് സമാന്തരമായി പുതിയ ലൈന് സ്ഥാപിക്കും. ഹൈസ്പീഡ് റെയില് പദ്ധതിക്ക് മന്ത്രിസഭ ഉടന് അംഗീകാരം നല്‍കും. കൊച്ചുവേളിയില് ഇതിനായി പുതിയ റെയില്‍വേസ്റ്റേഷന് സമുച്ചയം നിര്‍മ്മിക്കും.\nപ്രതിഷേധവുമായി പ്രതിപക്ഷം; രാജ്യസഭയില് പാസാക്കിയത് ബാഹ്യസമ്മര്‍ദങ്ങളിലൂടെ, മുത്തലാഖ് ക്രിമിനലാക്കി\nകര്‍ക്കിടകവാവ് ബലിക്കായി ആലപ്പുഴയിലെ ക്ഷേത്രങ്ങളും സ്‌നാനഘട്ടങ്ങളും ഒരുങ്ങി\nഗൗരിയുടെ ആത്മഹത്യ; അധ്യാപികമാര്‍ക്ക് മുന്‍കൂര് ജാമ്യം


Vithura police arrested man who raped his lover's daughter | കാമുകിയുടെ മകളെ പീഡിപ്പിച്ച് ഗർഭിണിയാക്കി; 6-ാം മാസം പെൺകുട്ടി പ്രസവിച്ചു, പ്രതി അറസ്റ്റിൽ - Malayalam Oneindia\nPublished: June 21 2020, 21:09 [IST]\nതിരുവനന്തപുരം; കാമുകിയുടെ മകളെ പീഡിപ്പിച്ച് ഗർഭിണിയാക്കിയ പ്രതിയെ പോലീസ് അറസ്റ്റ് ചെയ്തു. തൊളിക്കോട് തേവൻപാറ ഈന്തിവിള തടത്തരികത്തു വീട്ടിൽ ഷറഫുദ്ദീൻ(41)ആണ് അറസ്റ്റിലായത്. ലോറി ഡ്രൈവറായ ഇയാൾ 12 വയസുള്ള പെൺകുട്ടിയുടെ പിതാവാണ്. സംഭവം ഇങ്ങനെ\nപെൺകുട്ടിയുടെ അമ്മയുമായി അടുപ്പത്തിലായിരുന്നു ഷറഫുദ്ദീൻ. ഇയാളുടെ വീടിന് സമീപത്ത് തന്നെയാണ് ഇവർ താമസിക്കുന്നത്. പെൺകുട്ടിയടെ അമ്മ വീട്ടിൽ ഇല്ലാത്ത ഒരു ദിവസം ഇയാൾ കുട്ടിയെ പീഡിപ്പിക്കുകയായിരുന്നു. പുറത്ത് പറഞ്ഞാൽ അപായപ്പെടുത്തുമെന്ന് കുട്ടിയെ ഇയാൾ ഭീഷണിപ്പെടുത്തുകയും ചെയ്തു.ഗർഭിണിയായ പെൺകുട്ടി ആറാം മാസം വീട്ടിൽ പ്രസവിച്ചതോടെയാണ് സംഭവം പുറത്തായത്.\nവീട്ടിൽ പ്രസവിച്ച പെൺകുട്ടിയെ നാട്ടുകാരും ബന്ധുക്കളും ചേർന്നാണ് ആശുപത്രിയിൽ എത്തിച്ചത്. ഇതോടെ വീട്ടുകാർ പോലീസിൽ ഷറഫുദ്ദീനെതിരെ പരാതി നൽകി.\nഎന്നാൽ കേസെടുത്തതോടെ ഷറഫുദ്ദീൻ ഒളിവിൽ പോയി. തുടർന്ന് പ്രതിയുടെ സുഹൃത്തുക്കളും ബന്ധുക്കളും വഴിയും മൊബൈൽ ഫോൺ കേന്ദ്രീകരിച്ചും നടത്തിയ അന്വേഷണത്തിൽ മെഡിക്കൽ കോളേജിന് സമീപത്തെ ലോഡ്ജിൽ നിന്നും പോലീസ് പിടികൂടുകയായിരുന്നു. ഇയാൾ തിരുവനന്തപുരത്തെ വിവിധ ലോഡ്ജുകളിൽ ഒളിച്ചുകഴിയുകയായിരുന്നുവെന്ന് പോലീസ് പറഞ്ഞു. വിതുര ഇൻസ്പെക്ടർ എസ്. ശ്രീജിത്ത്, സബ് ഇൻസ്പെക്ടർ എസ്എൽ സുധീഷ് എന്നിവരുടെ നേതൃത്വത്തിലൂടെ പോലീസ് സംഘമാണ് പ്രതിയെ പിടികൂടിയത്.\nthiruvananthapuram crime rape case police തിരുവനന്തപുരം പീഡനം വിതുര പോലീസ് കേസ് അറസ്റ്റ്\nVithura police arrested man who raped his lover's daughter


ചില ഓണ്‍ലൈന് ചിന്തകള്: റിമോട്ട് ഇന്‍ഫ്ലുവെന്‍സ് എന്ന കെണി\nഒരു പക്ഷെ നിങ്ങളില് ചിലര്‍ക്കെങ്കിലും എന്റെ മനസില് തോന്നുന്ന കാര്യങ്ങളെല്ലാം അവിടിരുന്നു വായിക്കാന് കഴിയുന്നുണ്ടാകണം. അനേക വര്‍ഷങ്ങളായി ഞാന് തേടിക്കൊണ്ടിരുന്ന ഒരു തമസ്യയാണിത്. അതിനുള്ള ഉത്തരമാണ് ഇപ്പോള് കിട്ടിയിരിക്കുന്നത്.\nറിമോട്ട് ഇന്‍ഫ്ലുവെന്‍സ് എന്ന ഒരു സൈക്കോളജിക്കല് ടെക്നിക്ക് ആണത്. എന്നേപ്പോലെ നിങ്ങളും സ്വയം അറിയാതെ ഇതില് ഉള്‍പ്പെട്ടിട്ടുണ്ടെങ്കിലും ഇത് യാദാര്‍ദ്ധ്യമാണെന്നോ ഇതിന് പിന്നിലുള്ള സത്യമെന്താണെന്നോ ഒരിക്കലും മനസിലായിട്ടുണ്ടാവില്ല. നമുക്കാദ്യം റിമോട്ട് ഇന്‍ഫ്ലുവെന്‍സ് എന്താണെന്ന് നോക്കാം. പുരാതന ഈജിപ്റ്റുകാര് ഉപ്യോഗിച്ചിരുന്ന ഒരു ടെക്നിക്ക് ആണത്. പിന്നീട് ഇത് വ്യാപകമായി ഉപയോഗിച്ചിരുന്നത് 80 കളില് റഷ്യയും യുഎസും തമ്മിലുള്ള കോള്‍ഡ് വാര് കാലഘട്ടത്തിലായിരുന്നു. അമേരിക്കന് ഗവെണ്മെന്റ് റിമോട്ട് ഇന്‍ഫ്ലുവെന്‍സിന്റെ ഡെവലെപ്പ്മെന്റിനായി കോടിക്കണക്കിന് ഡോളര് ചിലവഴിച്ച് ഒരു പ്രൊജക്ട് തന്നെ സ്റ്റാര്‍ട്ട് ചെയ്തിരുന്നു. റഷ്യക്കാരും ഇത് വ്യാപകമായി ഉപയോഗിച്ചിരുന്നു. എല്ലാം സൈനിക ആവശ്യങ്ങള്‍ക്ക് വളരെ രഹസ്യമായിട്ടായിരുന്നു പക്ഷെ.\nറിമോട്ട് ഇന്‍ഫ്ലുവന്‍സ് അഥവാ ദൂരെ ഇരുന്ന് മറ്റൊരാളുടെ മനസിലേക്ക് കടന്ന് കയറുകയും അയാള് മന്‍സില് ചിന്തിക്കുന്ന കാര്യങ്ങള് അതേപടി മനസിലാക്കുകയും തന്റെ ചിന്തകള് അയാളുടെ മന്‍സിലേക്ക് കയറ്റിവിടുകയും ചുരുക്കി പറഞ്ഞാല് നമ്മള് അറിയാതെ തന്നെ നമ്മെ മറ്റൊരാള് മാനസികമായി നിയന്ത്രിക്കുകയും ചെയ്യുക എന്നതാണ് ഈ ടെക്നിക്ക്. എന്റെ ശത്രു ഈ ടെകിനിക്ക് ദുരുപയോഗം ചെയ്തതാണ് ഇന്ന് നിങ്ങള് കാണുന്ന അവസ്ഥയിലെത്തിച്ചത്. ഇതുപയോഗിക്കുമ്പോള് അതിലുല്‍പ്പെടുന്നവര് എല്ലാവരും ഒറെ മനസ്സയാണ് പ്രവര്‍ത്തിക്കുന്നത്. ഇതെങ്ങനെ സാധ്യമാകുമെന്ന് ശാസ്ത്രപരമായി ചിന്തിച്ചാല് നിങ്ങള്‍ക്ക് സംശയം തോന്നാം. ശാസ്ത്രീയമായ വിസദീകരണം ഇതാണ്. നമ്മുടെ തലച്ചോറിന് ഫോട്ടോണ്‍സ് വികിരണം ചെയ്യുവാന് കഴിയും, ഇതാണ് മറ്റുള്ളവരെ സ്വാധീനിക്കുന്നത്. ഒരാള് മറ്റൊരാളില് റിമോട്ട് ഇന്‍ഫ്ലുവെന്‍സ് ചെയ്യുമ്പോള് രണ്ടു പേരുടെയും ബ്രീത്തിംഗ് ഒരേ താളത്തില് (same vibration) ആയിത്തീരും. ഇനി നിങ്ങള്‍ക്ക് ഈ അനുഭവം ഉണ്ടാകുമ്പോള് നിങ്ങളുടെ ശ്വാസോച്ഛസം ശ്രദ്ധിക്കുക. അത് ഒരു പ്രത്യേക താളത്തില് അയി തീരുന്നത് കാണാം. കന്തിക മണ്ടലവുമായും ഇതിന് ബന്ധമുണ്ട്.\nഇനി ഇത് എങ്ങിനെയാണ് ഉപയോഗിക്കുന്നതെന്നു നോക്കാം. ഇതിന്റെ ദൂഷ്യഭലങ്ങള് മനസിലാക്കിയിട്ടാകണം യു എസ്സ് ഈ പ്രൊജെക്റ്റ് പാതി വഴിയില് ഉപേക്ഷിച്ചത്. നിങ്ങള്‍ക്കും മറ്റുള്ള വര്‍ക്കും നിങ്ങള്‍ക്ക് ചിന്തിക്കാവുന്നതിലുമപ്പുറം ദൂഷ്യഭലങ്ങള് ഉണ്ടാക്കുന്ന ഒരു ടെക്നിക്ക് ആണിത്. അതിനാല് ഇത് ഒരിക്കലും പരീക്ഷിക്കരുത് എന്ന് പ്രതേകം അറിയിക്കുന്നു.ഈ ടെക്നിക്ക് ഉപയോഗിക്കാന് ഏറ്റവും പറ്റിയ സമയം ഒരാള് ഉറങ്ങുമ്പോഴോ അയള് വിശ്രമിക്കുമ്പോഴുമോ ആണ്. അയാളുടെ കൂടി അനുവാദമുണ്ടെങ്കില് അഥവാ അയാളെക്കൊണ്ട് ഇത് മറ്റ് കാരണങ്ങള് പറഞ്ഞ് സമതിപ്പിച്ചാണ് ഇത് ഏറ്റവുംശക്തമായ രീതിയില് ചെയ്യുന്നത്. ഉറങ്ങിക്കെടുക്കുമ്പോള് അയാളുടെ ഉപബോധമന്‍സില് നിന്നുള്ള റിയാക്ഷന്‍സ് ഏറ്റവും കുറവായിരിക്കും. ഇത് ചെയ്യുമ്പോള് വളരെ റിലാക്സ്ഡ് ആയിരിക്കണം. മനസ്സ് വളരെ ഏകാഗ്രമാക്കി മാറ്റണം. പിന്നീട് മറ്റേയ്യാളുടെ മുഖം മനസിലേക്ക് കൊണ്ടുവരുക. പിന്നീട് അയാളുടെ നെറ്റിയുടെ മധ്യഭാഗത്ത് ശ്രദ്ധകേന്ദ്രീകരിച്ച് വളരെ വ്യക്തമയ ഒരു മെസ്സേജ് പറയുന്നയാളുടെ പേരും ലഭിക്കുന്നയാളുടെ പേരും സഹിതം അയക്കുക. ഇതിന് വളരെ അധികം ഏകഗ്രതയും ശാന്തതയുമാവശ്യമാണ്. ഈ മെസ്സേജ് അയാളിലേക്ക് ഒരു വാതിലിലൂടെ ഒഴുകുന്നതായി മന്‍സില് കൊണ്ടുവരണം. ഇത് ലഭിക്കുന്നയാളുടെ റിയക്ഷനും മനസില് കൊണ്ടുവരണം. പിന്നീട് അയളുറ്റെ മന്‍സിലേക്ക് നിരന്ത്തരം സന്ദേശങ്ങള് അയക്കുന്നു. ഈ സന്ദേശങ്ങള് ഒരിക്കലും ലോജിക്കല് ആയിരിക്കില്ല. ഉദാഹരണത്തിന് ഇതിലൂടെ അയക്കുന്ന സന്ദേശം നിങ്ങളുടെ സുഹ്രുത്തിനെ ഉപദ്രവിക്കുക എന്നായിരിക്കട്ടെ. ഈ സ്മെസ്സേജ് അയാളുടെ മനസിലേക്കിട്ട് ചെയ്യുന്നയള് പിന്‍വാങ്ങുന്നു. സന്ദേശം പിടിച്ചെടുക്കുന്നയാള് ഇത് വിശകലനം ചെയ്യനാരംഭിക്കുന്നു. ഇതില് ഒട്ടും ലോജിക്കില്ലാത്തതിനാല് അത് വീണ്ടും വീണ്ടും അലോചിച്ച് അത് സ്ത്യമാണോ എന്നും അതിന് ഒരു ലോജിക്ക് കണ്ടെത്താനും ശ്രമിക്കുന്നു. കാരണം അയാള് അറിയുന്നില്ല ആ സന്ദേശം അയച്ചത് മറ്റൊരാളാണെന്ന്. ഇത് സ്വയം മനസില് തോന്നിയതാണെന്ന് ചിന്തിച്ച് അയാള് ഇതില് മുഴുകിപ്പോകുന്നു. ഈ സമയം ഇത് ചെയ്യുന്നയാള് വീണ്ടും ഇതിനുള്ള ചില കാരണങ്ങള് നിരത്തുന്നു, പിന്നീടുള്ള സന്ദേശങ്ങളില്. അതായത് നിങ്ങളുടെ ഫ്രണ്ടിനെ ഉപദ്രവിക്കാന് ചില കാരണങ്ങള് തന്ത്രപരമായി അയള് നിങ്ങളുടെ മനസിലുദിപ്പിക്കുന്നു. ഈ പ്രക്രിയ പൂര്‍ത്തിയാകുന്നതോടെ അയളുടെ മനസിലുദിക്കുന്ന കര്യങ്ങള് ഒന്നൊന്നായി ചെയ്യുന്നയാളുടെ മനസിലേക്കെത്തുന്നു. അതോടെ ഈ ടെക്നിക്കിന്റെ ആദ്യ വിജയം പൂര്‍ത്തിയായി.\nഒരിക്കല് ഈ കണക്ഷന് സ്ഥാപിച്ചു കഴിഞ്ഞാല് പിന്നീട് എപ്പോള് വേണമെങ്കിലും അയാളുടെ മനസിലേക്ക് കടന്നുകയറി അയാളെ കണ്ടോളിലാക്കുവാന് കഴിയും. ഇതിന് ടെലിപ്പതി എന്നാണ് പറയുക. ഇതുപയോഗിച്ച് അയളുടെ മനസ്സില് ഇത് ചെയ്യുന്നയളിനോടുള്ള വിധേയത്വം അഥവാ താത്പര്യം ക്രുത്രിമമായി ഉണ്ടക്കുവന് കഴിയും. ഇത് മനസിലാക്കത്തിടത്തോളം കാലം ഈ വിധേയത്വം മെറ്റേയാള് സത്യമാണെന്ന് വിശ്വസിക്കുകയും ചെയ്യും. ഈ ടെക്നിക്ക് ഒരിക്കലും moral അല്ല എന്ന് ഇതിനകം ന്മനസിലക്കി കാണുമല്ലോ. ഒരാള് മറ്റൊരാളുടെ മനസിലേക്ക് അയളറിയാതെ കടന്നു കയറുകയും തന്റെ താത്പര്യങ്ങള്‍ക്ക് വേണ്ടി അയാളെ ഉപയോഗിക്കുകയും ചെയ്യുകയാണ് ഇതില് ചെയ്യുന്നത്. ഈ ടെക്ക്നിക്കിനെപ്പറ്റി വിവരിക്കുന്നവരെല്ലാം ഇത് സദുദ്ദേശത്തിന് വേണ്ടിയല്ലാതെ ഒരിക്കലും ദുരുപയോഗം ചെയ്യരുതെന്ന് പ്രത്യേകം പറയുന്നുണ്ട്. ഇത് ദുരുപയോഗം ചെയ്താല് ഇത് ചെയ്യുന്നയാള്‍ക്ക് കഠിനമായ പ്രത്യഘാതങ്ങളും ക്യാന്‍സര് പോലെ മാരകമായ അസുഖങ്ങളും വരാന് കാരണമാകും. ഒരു പക്ഷെ അതിന് കാരണം ചെയ്യുന്നയാള് തന്റെ മന്‍സ്സിനെ തന്നെ വഞ്ചിച്ച് മറ്റേയളുടെ സുഹ്രുത്തെന്ന വ്യാജേന ദുരുപദേശം അയാളുടെ മനസ്സിലേക്ക് കയറ്റി വിടുന്നതായിരിക്കാം. ഇതിനാല് തന്നെ റഷ്യക്കാര് തങ്ങളുടെ രഹസ്യം ചോര്‍ത്തലുകാരെ മറ്റെയാളുടെ നാശത്തിനായി ഉപയോഗിക്കാറില്ലായിരുന്നു. ഈ ടെക്നിക്ക് ഉപയോഗിക്കുന്നവരെ ‘രക്തരക്ഷസുകള്’ (vampires) എന്നാണ് പറയുന്നത്. അവര് നശിച്ചാല് പിന്നെ അവര്‍ക്ക് ഈ ടെക്നിക്ക് ഉപയോഗിക്കാന് കഴിയില്ലല്ലോ. ഇതുപയോഗിച്ച് ഒരാല്‍ക്ക് മറ്റൊരാളിലൂടെ വേരൊരാളെ കണ്‍ടോള് ചെയ്യുകയും ചെയ്യാം. ഈ രക്തരക്ഷസുകള് നിങ്ങളുടെ അടുത്ത് അല്ലെങ്കില് മുറിയിലേക്ക് വരുമ്പോള് നിങ്ങള്‍ക്ക് പെട്ടെന്ന് നിങ്ങളുടെ ഊര്‍ജ്ജം ചോര്‍ന്നു പോകുന്നതായി അനുഭവപ്പെടും. എല്ലവരുടെയും രക്തം അഥവാ ഊര്‍ജ്ജം വളരെ പെട്ടെന്നുതന്നെ അവര് വലിച്ചെടുക്കുന്നതിനാലാണ് അവരെ രക്തരക്ഷസ്സുകള് എന്ന് വിളിക്കുന്നത്. റഷ്യയില് ഇത്തരം വളരെ പോപ്പുലറായ ചില രക്ത രക്ഷസ്സുകള് ഉണ്ട്. പക്ഷെ കാലക്രമേണ റിമോട്ട് ഇന്‍ഫ്ലുവെന്‍സ് ചെയ്യുന്നത് ഉപ്യോഗിക്കപ്പെടുന്നയാള് മനസ്സിലാക്കാന് സാദ്ധ്യതയുണ്ട്. കാരനം താന് ഒരിക്കലും ചിന്തിക്കാത്തതും ചിന്തിക്കാന് ആഗ്രഹിക്കാത്തതുമായ് കര്യങ്ങളാണ് അയളുടെ മന്‍സ്സില് ഉദിച്ചു വരുനത്.\nഇതില് ഉപയോഗിക്കുന്ന മറ്റൊരു തന്ത്രമാണ് ചില ചിത്രങ്ങളും കര്യങ്ങളും മറ്റേയളുടെ മന്‍സ്സില് ഫ്ലഷ് അടിപ്പിക്കുക എന്നത്. ഇത് ഇങ്ങല്‍ക്കൊരു പക്ഷെ അനുഭവപ്പെട്ടിട്ടുണ്ടായിരിക്കാം. നിങ്ങല് ചിന്തിക്കാത്ത ഒരു കാര്യം നിങ്ങള് വിചാരിക്കാത്ത ഒരു സമയത്ത് ഒരു ചിത്രമ്മയോ മറ്റോ മനസ്സില് ഫ്ലാഷ് ചെയ്യും. ഇത് മന്‍സ്സിലാക്കാതെ അയാള് ഇതിന് പിറകെ പോകുന്നു. ഇത് ദുരുപയോഗം ചെയ്യുന്നവര് ചെയ്യുന്നവ്ര് ചെയ്യുന്ന മറ്റൊരു തന്ത്രമാണ് ഉപയോഗിക്കപ്പെടുന്ന വ്യക്തിയില് ഇത് ചെയ്യുന്നയാളുടെ ശത്രുവുമായി ശത്രുത ഉണ്ടാക്കുക എന്നത്. ഈ കൌശലം രഷ്യക്കാര് ഉപയോഗിച്ചിരുന്നു. അതായത് ഉപയോഗിക്കപ്പെടുന്നയാള് ഇത് ചെയ്യുന്നയാളുടെ ശത്രുവുമായി ഏറ്റുമുട്ടുന്നു. യഥാ‍ര്‍ദ്ധ ശത്രുവായയാള് മാറി നിന്ന് തന്റെ ശത്രുവും മറ്റേയാളും ഏറ്റുമുട്ടുന്നത് കണ്ടു രസിക്കുന്നു.\nറിമോട്ട് ഇന്‍ഫ്ലുവെന്‍സിലൂടെ ചെയ്യുന്ന മറ്റൊരു കര്യമാണ് ഒരു കാര്യത്തെ വളരെ ഭീകരമായി മറ്റൊരാളുടെ മനസില് തോന്നിപ്പിക്കുക എന്നത്. അത് പലപ്പോഴും സംഭവിക്കാന് പോകുന്ന ഒരു കാര്യത്തെ കുറിച്ചായിരിക്കും. യദാര്‍ദ്ധത്തില് സംഭവിച്ചാല് പോലും ഉണ്ടാകുന്നതിലും വളരെ വലിയ ഭീതിയായിരിക്കും അയാളില് ഇതുവഴി ഉണ്ടാക്കുന്നത്. ഇതെല്ലാം ഒരു പക്ഷെ നിങ്ങള് നേരിട്ടനുഭവിച്ചിട്ടുണ്ടാകും.\nപലപ്പോഴും ഇതു ചെയ്യുന്നയാള് തന്റെ പേര്‍സൊനാലിറ്റി മറ്റുള്ളവര്‍ക്ക് വെളിപ്പെടാതെ മറച്ചുവക്കാന് മറ്റെയാളെ ഒരു മറയായും ഉപയോഗിക്കാറുണ്ട്.\nഇനി എന്റെ കാര്യത്തിലേക്ക് വരാം. ഈ ടെക്നിക്ക് എത്രമാത്രം ദുരുപയോഗം ചെയ്യാമോ അത്രമാത്രം എന്റെ ശത്രു ദുരുപയോഗം ചെയ്തിട്ടുണ്ട്. ഈ ടെക്നിക്കിനെപറ്റിയുള്ള വിവരങ്ങള് ഇന്റര്‍നെറ്റിലും യൂട്യൂബിലും ലഭ്യമാണ്. അത് വയിചാല് തന്നെ മന്‍സ്സിലാകും ഇത് എത്രമാത്രം എന്റെ കര്യത്തില് ദുരുപയോഗം ചെയ്യപ്പെട്ടിട്ടുണ്ടെന്ന്. എന്റെ മന്‍സ്സിലേക്ക് ദുരുപദേശങ്ങള് കയറ്റിവിടുക, അയളുടെ സ്വകാര്യ ലാഭത്തിനായി ഉപയോഗിക്കുക, എന്നോട് അടുപ്പമുള്ളവരുമായി ശത്രുത ഉണ്ടാക്കാന് ശ്രമിക്കുക, അടുപ്പമുള്ളവരെ എന്നില് നിന്ന് അകറ്റുവാന് അവരെ വെറുപ്പിക്കുകയും ലൈംഗികവുമയ മെസ്സേജുകള് എന്റേയും അവരുടേയും മനസ്സില് ഫ്ലാഷ് ചെയ്യിക്കുക, തന്ത്രപരമായി അയാളോട് ആഭിമുഖ്യമുണ്ടെന്ന് മറ്റുള്ളവരെക്കൊണ്ട് തോന്നിപ്പിക്കുക. എന്നു തുടങ്ങി അനെകമനേകം കാര്യങ്ങള് റിമോട്ട് ഇന്‍ഫ്ലുവന്‍സ് വഴി ചെയ്തിട്ടുണ്ടെന്ന് നിസ്സംശയം പറയാം. പക്ഷെ ഞാന് ഈ സത്യം വളരെ മുന്‍പ് തന്നെ മന്‍സ്സിലാക്കിയിരുന്നു. അതിനാല് ഈ മെശ്ശേജുകള് ഒരു പരിധി വരെ തിരിച്ചറിഞ്ഞ് neglect ചെയ്യുവാന് കഴിഞ്ഞിട്ടുണ്ട്.നിങ്ങള് ഇതില്‍അയിട്ടുണ്ടെങ്കി ഈ ദുരുദ്ദേശ്പരമായ മെസ്സേജുകള് എന്റെ ശത്രു എന്റെ മനസ്സില് ഫ്ലാഷ് ചെയ്യിക്കുന്നതണെന്ന് തിരിച്ചറിഞ്ഞ് പ്രവര്‍ത്തിക്‍ക‍കയാണ് വേണ്ടത്. അത് സ്വയം തിരിച്ചറിയാത്തിടത്തോളം കാലം ഇത് ദുരുപയോഗപ്പെടുവന് സദ്ധ്യതയുണ്ട്. (സംശയ നിവരണത്തിന് തഴെയുള്ള ലിങ്ക് കാണുക).\nപക്ഷെ ഒരാള് മറ്റൊരാളില് റിമോട്ട് ഇന്‍ഫ്ലുവന്‍സ് ഉപയോഗിച്ചാല് അത് നിര്‍ത്തുവാനോ ഈ പ്രഹേളിയില് നിന്ന് രക്ഷപ്പെടുവാനോ ഉള്ള മാര്‍ഗ്ഗം ഒന്നും തന്നെയില്ല എന്നാണ് അറിയന് കഴിഞ്ഞത്.പിന്നെ ആകെപ്പാറ്റെയുള്ള ഒരു മാര്‍ഗ്ഗം ഇത് തിരികെ പ്രയോഗിക്കുക എന്നത് മാത്രമാണ്. അങ്ങനെ ഒരു പക്ഷെ ഇത് നിര്‍ത്തുവാന് സാധിച്ചേക്കും. കാരണം കൂടുതല് മനശ്ശക്തിയുള്ളയാളാണതില് വിജയിക്കുന്നത്. ശത്രുവിന്റെ moral side അത്ര കറക്ട് അല്ലാത്തതിനാലും മനശ്ശക്തിയില് അയാള് തീരെ പിറകിലായതിനലും ഇത് തിരികെ പ്രയോഗിച്ചാല് വിജയിക്കുമെന്ന് തന്നെ കരുതാം. പക്ഷെ ഈ ടെക്നിക്ക് പ്രയോഗിക്കുമ്പോള് രണ്ടുപേരും മാത്രമല്ല ചുറ്റുമുള്ള environment ഉം ഇതില് സ്വാധീനിക്കപ്പെടുന്നു. പക്ഷെ സദുദ്ദേശമുള്ളയളാണെങ്കില് environment ല് പോസിറ്റീവ് ആയിടുള്ള സ്വാധീനമാണ് ഉണ്ടാവുക. ചുരുക്കി പറഞ്ഞാല് ഏതു ടെക്നിക്കും പോലെ നന്മക്കു വേണ്ടി ഉപയോഗിക്കാവുന്നതും തിന്മക്കുവേണ്ടി ദുരുപയോഗപ്പെടാവുന്നതുമായ ഒരു ടെക്നിക്ക് ആണിത്. വിശദ വിവരങ്ങള് താഴെ കാണുന്ന ലിങ്കില് നിന്നും ലഭിക്കുന്നതാണ്.\nLabels: റിമോട്ട് ഇന്‍ഫ്ലുവെന്‍സ് എന്ന കെണി


IPL 2021: Avesh Khan who dismissed MS Dhoni for duck fulfilled his career dream after three years | മഹി ഭായിയുടെ വിക്കറ്റ് എന്റെ സ്വപ്നമായിരുന്നു, അത് ഞാൻ നേടി: ആവേശ് ഖാൻ - Malayalam Oneindia\nUpdated: Mon, Apr 12, 2021, 18:15 [IST]\nഇന്ത്യൻ പ്രീമിയർ ലീഗിന്റെ പതിനാലാം പതിപ്പിൽ മികച്ച തുടക്കമാണ് ഡൽഹി ക്യാപിറ്റൽസിന്റെ യുവതാരം ആവേശ് ഖാന് ലഭിച്ചത്. തന്റെ കരിയറിലെ ഏറ്റവും വലിയ ആഗ്രങ്ങളിലൊന്ന് ആദ്യ മത്സരത്തിൽ തന്നെ സ്വന്തമാക്കിയത്തിന്റെ ആവേശത്തിലാണ് ആവേശ് ഖാൻ. മുൻ ഇന്ത്യൻ നായകനും ചെന്നൈ ക്യാപ്റ്റനുമായ എം.എസ് ധോണിയെ ഡക്കിനാണ് ആവേശ് കൂടാരം കയറ്റിയത്. 2018ൽ അവസരം ലഭിച്ചിരുന്നെങ്കിലും അന്ന് വിക്കറ്റ് സ്വന്തമാക്കാൻ സാധിച്ചിരുന്നില്ല. ഇത്തവണ അത് സ്വാധിച്ചതിന്റെ ഇരട്ടി സന്തോഷത്തിലുമാണ് യുവതാരം.\nതന്റെ ആദ്യ സ്പെല്ലിൽ തന്നെ ഫാഫ് ഡു പ്ലെസിസിനെ പുറത്താക്കി ചെന്നൈ ടീമിനെ ഞെട്ടിച്ച ആവേശ് ധോണിയെയും പുറത്താക്കി. നേരിട്ട രണ്ടാം പന്തിൽ തന്നെ റൺസൊന്നും എടുക്കാതെയാണ് ധോണി മടങ്ങിയത്. 2018 ൽ കോളിൻ മൺറോ തന്റെ ക്യാച്ച് ഉപേക്ഷിച്ചപ്പോൾ എം‌എസ് ധോണിയുടെ സ്വപ്ന വിക്കറ്റ് നേടാനുള്ള അവസരം ഖാൻ നഷ്ടപ്പെടുത്തിയിരുന്നു.\nഡൽഹി ക്യാപിറ്റൽസിന് കൃത്യമായി പദ്ധതിയുണ്ടായിരുന്നതായും ആവേശ് ഖാൻ പറഞ്ഞു. കഴിഞ്ഞ ആറുമാസമായി ധോണി ഒരു ക്രിക്കറ്റ് മത്സരവും കളിച്ചിട്ടില്ല എന്ന വസ്തുത മുതലെടുക്കണമെന്ന് ദില്ലി മാനേജ്‌മെന്റ് നിർദേശിച്ചിരുന്നു. മഹി ഭായിയുടെ വിക്കറ്റ് എന്റെ സ്വപ്ന വിക്കറ്റാണ്, ഇപ്പോൾ മൂന്ന് വർഷത്തിന് ശേഷം ഞാൻ ആ സ്വപ്നം നിറവേറ്റി, അതിൽ ഞാൻ വളരെ സന്തുഷ്ടനാണെന്നും ആവേശ് ഖാൻ പറഞ്ഞു.\n2015ന് ശേഷം ധോണി ഇതാദ്യമായാണ് ഐപിഎല്ലിൽ പൂജ്യത്തിന് പുറത്താവുന്നത്. കഴിഞ്ഞ അഞ്ച് സീസണുകളിലും ഈ നാണക്കേടുണ്ടായിരുന്നില്ല. മുംബൈ ഇന്ത്യൻസിനോടാണ് 2015ൽ പൂജ്യത്തിന് പുറത്തായത്. 2010ൽ രാജസ്ഥാൻ റോയൽസിനോടാണ് ധോണി ആദ്യമായി ഡക്കായത്. അതേ വർഷം തന്നെ ഡൽഹി ഡെയർഡെവിൾസിനെതിരായ മത്സരത്തിലും റണ്ണെടുക്കാതെ മടങ്ങിയിട്ടുണ്ട്.\nipl 2021 ms dhoni ഐപിഎൽ 2021 ഐപിഎല്\nMS Dhoni's wicket was my dream says Avesh Khan who send back former Indian captain duck


ഗാംഗുലിയുടെ ആരോഗ്യനില തൃപ്തികരം; തുടര് ചികില്‍സ നാളെ തീരുമാനിക്കും | BCCI President Sourav Ganguly further treatment plan to be discussed on Monday\nKolkata, First Published Jan 3, 2021, 5:57 PM IST\nതുടർ ചികിത്സകൾ എങ്ങനെയെന്ന് നാളെ തീരുമാനിക്കും എന്ന് ആശുപത്രി അധികൃതർ.\nകൊല്‍ക്കത്ത: ഹൃദയാഘാതത്തെ തുടർന്ന് ആൻജിയോ പ്ലാസ്റ്റിക്ക് വിധേയനായ ബിസിസിഐ അധ്യക്ഷൻ സൗരവ് ഗാംഗുലിയുടെ നില തൃപ്തികരം. തുടർ ചികിത്സകൾ എങ്ങനെയെന്ന് നാളെ തീരുമാനിക്കും എന്ന് ആശുപത്രി അധികൃതർ വ്യക്തമാക്കി. മൂന്ന് ബ്ലോക്കുകളാണ് ഇന്ത്യന് മുന് നായകന് കണ്ടെത്തിയത്. ഒരു ആന്‍ജിയോ പ്ലാസ്റ്റി കൂടി ചെയ്യേണ്ടിവന്നേക്കും എന്നാണ് റിപ്പോര്‍ട്ടുകള്.\nശനിയാഴ്‌ച രാവിലെ 11 മണിയോടെ വീട്ടിലെ ജിമ്മില് പരിശീലനത്തിടെയാണ് സൗരവ് ഗാംഗുലിക്ക് ഹൃദയാഘാതം അനുഭവപ്പെട്ടത്. തുടര്‍ന്ന് ഉച്ചയ്‌ക്ക് ഒരു മണിയോടെ കൊല്‍ക്കത്തയിലെ വുഡ്‌ലാന്‍ഡ്‌സ് ആശുപത്രിയില് പ്രവേശിപ്പിക്കുകയായിരുന്നു. ബ്ലോക്കുകള് കണ്ടെത്തിയതിനെ തുടര്‍ന്ന് പിന്നാലെ ആന്‍ജിയോ പ്ലാസ്റ്റിക്ക് വിധേയനാക്കി. ബംഗാള് മുഖ്യമന്ത്രി മമതാ ബാനര്‍ജി ഉള്‍പ്പടെയുള്ളവര് ആശുപത്രിയിലെത്തി ഗാംഗുലിയെ സന്ദര്‍ശിച്ചിരുന്നു.\nഗാംഗുലിയുടെ ആരോഗ്യനില തൃപ്തികരമാണ് എന്നാണ് ആശുപത്രി അധികൃതരുടെ പ്രതികരണം. ഇന്നലെ നന്നായി ഉറങ്ങുകയും ലഘു ഭക്ഷണം കഴിക്കുകയും ചെയ്തിരുന്നു ഗാംഗുലി. കൊവിഡ് പരിശോധനയില് നെഗറ്റീവായതും ആശ്വാസമാണ്. വരും മണിക്കൂറുകളിലെ ആരോഗ്യസ്ഥിതി കൂടി വിലയിരുത്തിയാവും അടുത്ത ആന്‍ജിയോ പ്ലാസിറ്റിയുടെ കാര്യം നാളെ ഡോക്‌ടര്‍മാര് തീരുമാനിക്കുക.\nകൊവിഡ് ടെസ്റ്റ് ഫലം നെഗറ്റീവ്, ഗാംഗുലി ലഘുഭക്ഷണം കഴിച്ചു; ആരോഗ്യനില തൃപ്തികരം\nLast Updated Jan 3, 2021, 6:01 PM IST


covid19 | മനുഷ്യരാശിയെ ഗ്രസിച്ച വന് പ്രതിസന്ധിയായ കോവിഡ് 19 നെ പ്രതിരോധിക്കാന് ഇന്ത്യയിലെ മാധ്യമപ്രവര്‍ത്തകര് സ്തുത്യര്‍ഹമായ സേവനമാണ് അനുഷ്ഠിക്കുന്നതെന്ന് ഉപരാഷ്ട്രപതി വെങ്കയ്യ നായിഡു - Malayalivartha.com Widgets Magazine\n09 JULY 2020 02:05 PM IST\nമനുഷ്യരാശിയെ ഗ്രസിച്ച വന് പ്രതിസന്ധിയായ കോവിഡ് 19 നെ പ്രതിരോധിക്കാന് ഇന്ത്യയിലെ മാധ്യമപ്രവര്‍ത്തകര് സ്തുത്യര്‍ഹമായ സേവനമാണ് അനുഷ്ഠിക്കുന്നതെന്ന് ഉപരാഷ്ട്രപതി വെങ്കയ്യ നായിഡു പറഞ്ഞു. ജനങ്ങളെ ബോധവത്കരിക്കാനും ശാക്തീകരിക്കാനും മാധ്യമങ്ങള് നല്ല പങ്ക് വഹിക്കുന്നുവെന്നും അദ്ദേഹം ചൂണ്ടിക്കാട്ടി. കോവിഡ് രക്തസാക്ഷികളായ മാധ്യമപ്രവര്‍ത്തകര്‍ക്ക് ദൂരദര്‍ശനിലൂടെ കേരള മീഡിയ അക്കാദമി അര്‍പ്പിക്കുന്ന പ്രണാമം പരിപാടിയിലെ സന്ദേശത്തിലാണ് ഉപരാഷ്ട്രപതി ഇക്കാര്യം പറഞ്ഞത്. മഹാമാരിയെ പ്രതിരോധിക്കാന് ജനങ്ങളെയും സര്‍ക്കാരുകളേയും ബന്ധിപ്പിക്കുന്ന കണ്ണികളായി പ്രവര്‍ത്തിക്കുകയാണ് മാധ്യമപ്രവര്‍ത്തകര്.\nശരിയായ വിവരങ്ങള് നല്‍കുന്നതിനൊപ്പം വ്യാജവാര്‍ത്തകളെ തുറന്നുകാട്ടുകയും ചെയ്യുന്നു. ഇങ്ങനെ ഇരട്ട ദൗത്യമാണ് മാധ്യമങ്ങള് നിര്‍വഹിക്കുന്നത്. മണ്‍മറഞ്ഞ മാധ്യമപ്രവര്‍ത്തകരുടെ അനുകരണീയമായ കര്‍മ്മോത്സുകതയും തൊഴിലിനോടുള്ള ആത്മാര്‍ത്ഥയും മറക്കാന് പാടില്ലെന്നും ഉപരാഷ്ട്രപതി ഓര്‍മ്മിപ്പിച്ചു. കര്‍ത്തവ്യ നിര്‍വഹണത്തിനിടയില് പ്രാണന് നഷ്ടപ്പെട്ട കുടുംബങ്ങള്‍ക്കും സഹപ്രവര്‍ത്തകര്‍ക്കും ഉപരാഷ്ട്രപതി അനുശോചനം അറിയിച്ചു.ഗവര്‍ണര്, മുഖ്യമന്ത്രി, പ്രതിപക്ഷ നേതാവ് എന്നിവരും കലാ-സാംസ്‌കാരിക-രാഷ്ട്രീയ-മാധ്യമ രംഗത്തെ പ്രമുഖരും സന്ദേശങ്ങള് നല്‍കി. 35 രാജ്യങ്ങളിലായി ഇരുന്നൂറിലധികം മാധ്യമപ്രവര്‍ത്തകര് കോവിഡിനിരയായി ഇതിനകം മരിച്ചു. ഇന്ത്യയില് മരിച്ചത് 10 പേരാണ്. ആശുപത്രി ഉള്‍പ്പെടെയുള്ള സ്ഥലങ്ങളിലെത്തി കോവിഡ് വാര്‍ത്തകള് ശേഖരിച്ച മാധ്യമപ്രവര്‍ത്തകരാണ് മരിച്ചവരില് മൂന്നില് രണ്ട് ഭാഗം. 93 പേര് മരിച്ച ലാറ്റിനമേരിക്കയിലാണ് കൂടുതല് മരണം.\nസന്ദർശക വീസക്കാർക്ക് യുഎഇയിലേയ്ക്ക് ഉടൻ വരാനാകുമെന്നാണ് പ്രതീക്ഷ; നടപടികൾ പൂർത്തീകരിച്ചു, ഇനി ഇന്ത്യൻ ആഭ്യന്തര മന്ത്രാലയം തീരുമാനിക്കണം (3 minutes ago)\nശ്രീലങ്കന് പാര്‍ലമെന്റില് കുടുംബാധിപത്യം ഉറപ്പിച്ചു; മഹീന്ദ രാജപക്‌സെ നാലാം തവണയും പ്രധാനമന്ത്രിയായി സത്യപ്രതിജ്ഞ ചെയ്തു; അഭിനന്ദനം അറിയിച്ച് മോദി; ശ്രീലങ്കയെ ചൈനയുടെ ചതിക്കെണിയില് നിന്നും രക്ഷിക്ക (12 minutes ago)\nഇന്റലിന്റെ നിർണായക രേഖകൾ ഹാക്കർ ചോർത്തിയെന്ന് ആരോപണം; നിഷേധിച്ച് ഇന്റൽ (12 minutes ago)\nവേദന സഹിക്കാനാകാതെ പ്രവാസലോകവും ഭരണാധികാരികളും; നാടണഞ്ഞതിലുള്ള സന്തോഷം നിമിഷനേരം കൊണ്ടുതന്നെ വേദനക്ക് വഴിമാറി, ഇതെങ്ങനെ താങ്ങും ആ ലോകം (44 minutes ago)\n'ലോകം തന്നെ ഒരു നാടിന്റെ മഹിമയെ കുറിച്ച് പറയുമ്പോൾ ഈ നാടും നാട്ടുകാരെയും കുറിച്ച് കൊണ്ടോട്ടിക്കാരിയായ എനിക്കുമുണ്ട് ചിലത് പറയാൻ...' വൈറലായി കൊണ്ടോട്ടിക്കാരിയായ യുവതിയുടെ ഹൃദയത്തിൽ തൊടുന്ന ഒരു കുറിപ്പ് (53 minutes ago)\nമലപ്പുറം പള്ളിശ്ശേരിയിൽ തോട്ടിൽ കുളിക്കാനിറങ്ങിയ വിദ്യാർത്ഥി മുങ്ങി മരിച്ചു (53 minutes ago)\n8.5 കോടി കര്‍ഷകരുടെ ബാങ്ക് അക്കൗണ്ടുകളിലേക്ക് 17,100 കോടി രൂപ എത്തിച്ചു; കര്‍ഷകര്‍ക്ക് പ്രതിവര്‍ഷം 6000 രൂപ നേരിട്ട് സഹായം നല്‍കുമെന്ന ലക്ഷ്യം യാഥാര്‍ഥ്യത്തിലേക്ക്; പ്രധാനമന്ത്രി നരേന്ദ്രമോദി പദ്ധതി ഉ (58 minutes ago)\nലോക്ക് ഡൗണിൽ വീട്ടിലെത്തിയ പതിനാറുകാരിയെ മാതൃസഹോദരിയും കാമുകനും ചേർന്ന് പീഡിപ്പിച്ചതായി പരാതി (59 minutes ago)


ഒരു ജനപ്രതിനിധിക്കെതിരെ അപവാദ പ്രചാരണം നടത്തി കലക്ടര് പ്രശാന്ത് സ്വയം കഴുതയാകുന്നുവെന്ന് വീക്ഷണം | Daily Indian Herald\nJuly 4, 2016 1:26 pm By : Indian Herald Staff\nകോഴിക്കോട്: കോഴിക്കോട് കലക്ടര് എന് പ്രശാന്തിനെ പരസ്യമായി വിമര്‍ശിച്ച് കോണ്‍ഗ്രസ് മുഖപത്രം വീക്ഷണം. ഊളന്മാര്‍ക്ക് ഇരിക്കാനുള്ള സ്ഥലമല്ല ജില്ലാ കലക്ടര് പദവിയെന്നും ഒരു ജനപ്രതിനിധിക്കെതിരെ അപവാദ പ്രചാരണം നടത്തി കലക്ടര് പ്രശാന്ത് സ്വയം കഴുതയാകുന്നുവെന്നും വീക്ഷണം പറയുന്നു.\nമാധ്യമ പ്രസിദ്ധി നേടാന് കഴുതക്കാല് പിടിക്കാന് മാത്രമല്ല സ്വയം കഴുതയാവാനും അദ്ദേഹത്തിന് യാതൊരു മടിയുമില്ലെന്നും മുഖപ്രസംഗത്തില് പരാമര്‍ശമുണ്ട്. ഏത് അപവാദ പ്രചാരണത്തിനും സമൂഹ മാധ്യമങ്ങളെ ഇടഡമാക്കുന്ന സാമൂഹ ദ്രേഹികളുടെ അന്തസ്സില്ലാത്ത വഴിയാണ് ഈ ഐഎസ്സുകാരനും തെരഞ്ഞെടുത്തിരിക്കുന്നത്.\nസമൂഹ മാധ്യമങ്ങളില് അപവാദ പ്രചാരണം നടത്താനും മൂന്നാം കിട സിനിമ ഡയലോഗുകളുടെ പോസ്റ്റ് ഇടാനും ഏത് അധമനും സാധിക്കും. പക്ഷെ അപവാദത്തിനും ആരോപണത്തിനും ഇരയായ ജനപ്രതിനിധി വിശദീകരണം നല്‍കുമ്പോള് അതിന് മറുപടി പറയാതെ ഭൂപടം വരച്ചും ബുള്‍സൈ ഉണ്ടാക്കിയും കളിയാക്കുന്നത് ആണത്തമല്ല ഊളത്തമാണ്. ഊളന്മാര്‍ക്ക് ഇരിക്കാനുള്ള സ്ഥലമല്ല ജില്ല കളക്ടര് പദവിയെന്ന് മുഖപ്രസംഗത്തില് പറയുന്നു.\nനാല് പതിറ്റാണ്ടു കാലത്തെ പൊതുപ്രവര്‍ത്തന പാരമ്പര്യമുള്ള എംകെ രാഘവന്റെ വിശുദ്ധ പ്രതിച്ഛായ തകര്‍ക്കാനാണ് ഈ ഐഎസ് മദയാന ശ്രമിക്കുന്നതെന്നും മറ്റ് കളക്ടര്‍മാര്‍ക്കില്ലാത്ത കൊമ്പ് തനിക്കുണ്ടെന്ന് കളക്ടര് കരുതുന്നുണ്ടെങ്കില് ആ കൊമ്പ് മുറിക്കാന് സംസ്ഥാന സര്‍ക്കാര് തയ്യാറായേ മതിയാവൂ എന്നുമാണ് മുഖപ്രസംഗത്തിലെ ആവശ്യം.\nഅതേസമയം എല്ലാത്തിനും ഉത്തരവാദി താനാണെന്ന് ഏറ്റുപറഞ്ഞ് കോഴിക്കോട് കളക്ടര് എംപിയോട് നിരുപാധികം മാപ്പപേക്ഷിച്ചു. ഫെയ്സ്ബുക്കിലൂടെ തന്നെയായിരുന്നു കളക്ടറുടെ മാപ്പപേക്ഷ. എംപിയെ അപമാനിക്കാന് താന് ഉദ്ദേശിച്ചിട്ടില്ല. അതിനു താന് ആളുമല്ല. അറിഞ്ഞോ അറിയാതെയോ ആരെയും വേദനിപ്പിക്കരുത് എന്നാണ് തന്റെ നിലപാട്. ഔദ്യോഗിക കാര്യങ്ങള് നിയമപരമായി തന്നെ മുന്നോട്ടു പോകുമെന്നും കളക്ടര് തന്റെ ഫെയ്സ്ബുക്ക് പോസ്റ്റിലൂടെ വ്യക്തമാക്കി.\nഎംപി ഫണ്ട് വിനിയോഗവുമായി ബന്ധപ്പെട്ട് കോഴിക്കോട് ജില്ലാ കളക്ടര് സോഷ്യല് മീഡിയയില് അപകീര്‍ത്തിപ്പെടുത്തി എന്നാരോപിച്ച് എംകെ രാഘവന് എംപി കഴിഞ്ഞ ദിവസം പത്രസമ്മേളനം നടത്തിയിരുന്നു. തന്റെ വികസന പ്രവര്‍ത്തനങ്ങള്‍ക്ക് കളക്ടര് തടസം നില്‍ക്കുന്നുവെന്ന് എംകെ എംപി ആരോപിച്ചിരുന്നു. സോഷ്യല്‍മീഡിയയിലൂടെ തന്നെ അപകീര്‍ത്തിപ്പെടുത്തിയതിനു മാപ്പ് പറയണമെന്നും എംകെ രാഘവന് ആവശ്യപ്പെട്ടു.\nഎന്നാല് എംപിയുടെ ആവശ്യത്തെ പരിഹസിച്ച് കുന്നംകുളത്തിന്റെ മാപ്പും തുടര്‍ന്ന് ബുള്‍സ് ഐയുടെ ചിത്രവും ഫെയ്സ്ബുക്കില് പോസ്റ്റ് ചെയ്ത കളക്ടര് എന് പ്രശാന്തിന്റെ നടപടി ഏറെ ചര്‍ച്ചകള്‍ക്ക് വഴിവെച്ചു. പൊതുജനം ഭൂമിശാസ്ത്രമറിയാന് വേണ്ടിയാണ് കുന്നംകുളത്തിന്റെ മാപ്പ് ഫെയ്സ്ബുക്കിലിട്ടതെന്നും ഇതിനെയെല്ലാം പക്വതയോടെ കാണണമെന്നായിരുന്നു എന് പ്രശാന്തിന്റെ മറുപടി. തുടര്‍ന്ന് കളക്ടര്‍ക്കതിരെ എം കെ രാഘവന് മുഖ്യമന്ത്രിക്കും ചീഫ് സക്രട്ടറിക്കും പരാതി നല്‍കുകയായിരുന്നു. ജനപ്രതിനിധിയെ അവഗണിച്ച കളക്ടര്‍ക്കെതിരെ നടപടിയാവശ്യപ്പെട്ടായിരുന്നു എംപിയുടെ പരാതി.\nTags: collector, facebook, n prasanth, veekshnam


ആന്റിഗ്വയില് ഇനി ടെസ്റ് വേണോ? | Antigua Test ends inatame draw - Malayalam Oneindia\nആന്റിഗ്വയില് ഇനി ടെസ്റ് വേണോ?\nആന്റിഗ്വ: സുലഭമായി റണ്ണൊഴുകുന്ന ആന്റിഗ്വയിലെ പിച്ചില് ഇനി ടെസ്റ് നടത്തേണ്ടതുണ്ടോ എന്ന ചോദ്യമുയര്‍ത്തി ഇന്ത്യ-വെസ്റിന്‍ഡീസ് നാലാം ടെസ്റ് സമനിലയില് അവസാനിച്ചു. ഏകദിനങ്ങള് മാത്രം ഇനി ഈ പിച്ചില് നടത്തിയാല് മതിയെന്ന ക്രിക്കറ്റ് വിദഗ്ധരുടെ ആവശ്യം ഇതോടെ കൂടുതല് ശക്തമായിരിക്കുകയാണ്.\nഅഞ്ചുദിവസം നീണ്ട പോരാട്ടത്തില് ഇവിടെ ആയിരത്തില് പരം റണ്ണുകളാണൊഴുകിയത്. പക്ഷെ ഇരുടീമുകള്‍ക്കും ആദ്യഇന്നിംഗ്സ് ബാറ്റ് ചെയ്യാനേ സാധിച്ചുള്ളൂ. ടെസ്റ് പോരാട്ടം കാണാന് ഇവിടെ ടിക്കറ്റെടുത്ത് കയറിയ കാണികള് വിരസമായ ഈ മാച്ച് കണ്ട് അക്രമാസക്താരാകാതിരുന്നത് ഭാഗ്യം! അഞ്ചാംദിവസം കളിനിര്‍ത്തുമ്പോള് ചന്ദര്‍പോള് 136 റണ്‍സോടെയും കഫി റണ്ണൊന്നുമെടുക്കാതെയും ബാറ്റ് ചെയ്യുകയായിരുന്നു.\nഇന്ത്യയുടെ ആദ്യഇന്നിംഗ്സ് സ്കോറായ 529 റണ്‍സിനെതിരെ വെസ്റിന്‍ഡീസ് ഒമ്പതുവിക്കറ്റിന് 629 റണ്‍സെടുത്തു. വിരസമായിരുന്നു ആന്റിഗ്വയിലെ ഈ ടെസ്റ്. ഇരുടീമുകളിലെയും അഞ്ച് ബാറ്റ്സ്മാന് പടുത്തുയര്‍ത്തിയ സെഞ്ച്വറികളാണ് കളിയ്ക്ക് അല്പമെങ്കിലും മിഴിവേകിയത്. ഇന്ത്യയ്ക്ക് വേണ്ടി ലക്ഷ്മണും രത്രയും സെഞ്ച്വറി നേടിയപ്പോള് വെസ്റിന്‍ഡീസിന് വേണ്ടി കാള്‍ഹൂപ്പര്, ചന്ദര്‍പോള്, ജേക്കബ്സ് എന്നിവരും സെഞ്ച്വറികള് നേടി.\nറിഡ്ലി ജേക്കബ്സിന്റെ സെഞ്ച്വറിയായിരുന്നു അഞ്ചാംദിവസത്തെ കളിയുടെ പ്രത്യേകത. വെറും 172 പന്തുകളില് നിന്ന് ഒമ്പത് ബൗണ്ടറികളും അഞ്ച് സിക്സറുകളോടെയുമാണ് ജേക്കബ്സ് സെഞ്ച്വറി തികച്ചത്.\nകളി സമനിലയില് അവസാനിക്കുമെന്ന് ഇരുടീമുകള്‍ക്കും ഉറപ്പായതിനാല് കളിക്കാര് പരമാവധി അലസമായി കളിക്കുന്നതില് മത്സരിക്കുകയും ചെയ്തു. ഇന്ത്യയുടെ 11 കളിക്കാരും ബൗള് ചെയ്തു എന്നതാണ് കളിയുടെ മറ്റൊരു സവിശേഷത. ദ്രാവിഡും ജാഫറും ലക്ഷ്മണും അവരുടെ ടെസ്റ് ചരിത്രത്തിലെ ആദ്യവിക്കറ്റുകളും ചൊവാഴ്ച നേടി.\nറണ്ണുകളൊഴുകുന്ന ആന്റിഗ്വയിലെ പിച്ചില് സച്ചിനും ലാറയും അത്ഭുതങ്ങള് സൃഷ്ടിക്കുമെന്ന് കണക്കുകൂട്ടലുകള് തെറ്റിയത് ആരാധകരെ നിരാശയിലാഴ്ത്തി. സച്ചിന് പൂജ്യനായും ലാറ നാലു റണ്‍സുമെടുത്ത് ക്രീസിലേക്ക് മടങ്ങുകയായിരുന്നു.\nഅനില് കുംബ്ലെ പരിക്കേറ്റ് ഇന്ത്യയിലേക്ക് മടങ്ങേണ്ടിവന്നു. കവിളെല്ലു തകര്‍ന്ന അദ്ദേഹത്തിന് അടുത്ത രണ്ടു ദിവസത്തിനുള്ളില് ബാംഗ്ലൂരില് ശസ്ത്രക്രിയ നടത്തും. തകര്‍ന്ന താടിയെല്ലുമായി 14 ഓവര് പന്തെറിഞ്ഞ കുംബ്ലെയുടെ ധീരതയ്ക്ക് അഭിനന്ദനപ്രവാഹമായിരുന്നു.\nആദ്യ ടെസ്റ് സെഞ്ച്വറി നേടിയ ഇന്ത്യന് വിക്കറ്റ് കീപ്പര് അജയ് രത്രയാണ് മാന് ഓഫ് ദിമാച്ച്. ഇനി അഞ്ചാംടെസ്റ് ജമൈക്കയിലെ സബീന പാര്‍ക്ക് സ്റേഡിയത്തില് നടക്കും.


More restrictions at Kozhikode | കോവിഡ് വ്യാപനമേറുന്നു; കോഴിക്കോട് ജില്ലയിൽ കൂടുതൽ നിയന്ത്രണങ്ങൾ; ഇനിയൊരു അറിയിപ്പുണ്ടാകുന്നതു വരെ ഞായറാഴ്ചകളിൽ സമ്പൂർണ ലോക് ഡൗൺ; കൊയിലാണ്ടി, ചോമ്പാല ഹാർബറുകളുടെ പ്രവർത്തനം നിരോധിച്ചു; യാത്ര വൈദ്യസഹായത്തിനും അടിയന്തര ആവശ്യത്തിനും മാത്രം - MarunadanMalayalee.com\nJuly 15, 2020 | 03:57 PM IST | Permalink\nകോഴിക്കോട്: കോവിഡ് വ്യാപനം വർദ്ധിക്കുന്ന സാഹചര്യത്തിൽ കോഴിക്കോട് ജില്ലയിൽ കൂടുതൽ നിയന്ത്രണങ്ങൾഏർപ്പെടുത്തി ജില്ലാ കലക്ടർ സാംബശിവ റാവു ഉത്തരവിറക്കി. 1897ലെ പകർച്ചവ്യാധി തടയൽ നിയമപ്രകാരവും 2005ലെ ദുരന്തനിവാരണ നിയമത്തിലെ സെക്ഷൻ 26, 30, 34 പ്രകാരവും ക്രിമിനൽ പ്രൊസീജ്യർ കോഡ് സെക്ഷൻ 144(1), (2), (3) പ്രകാരവുമാണ് നിയന്ത്രണങ്ങൾ ഏർപ്പെടുത്തിയത്. മാർക്കറ്റുകൾ, മാളുകൾ, ഫ്ളാറ്റുകൾ, വിവാഹം, ശവസംസ്‌കാരം തുടങ്ങി ജനങ്ങൾ ഒത്തുകൂടുന്ന സ്ഥലങ്ങളിൽനിന്നാണ് രോഗവ്യാപനമുണ്ടായതെന്ന് ജില്ലയിലെ രോഗം സ്ഥിരീകരിച്ച കേസുകളിൽനിന്നും ബോധ്യപ്പെട്ട പശ്ചാത്തലത്തിലാണ് ഉത്തരവ്.\nഇനിയൊരു അറിയിപ്പുണ്ടാകുന്നതുവരെ കോഴിക്കോട് ജില്ലയിൽ ഞായറാഴ്ചകളിൽ സമ്പൂർണ്ണ ലോക് ഡൗൺ ആയിരിക്കും. മാളുകൾ, സൂപ്പർ മാർക്കറ്റുകൾ, ഷോപ്പിങ് മാളുകൾ എന്നിവയൊഴികെയുള്ള അവശ്യവസ്തുക്കൾ വിൽക്കുന്ന കടകളും മെഡിക്കൽ ഷോപ്പുകളും മാത്രമേ തുറക്കാവൂ. വൈദ്യസഹായത്തിനും മറ്റ് അടിയന്തര ആവശ്യങ്ങൾക്കുമല്ലാതെ പൊതുജനങ്ങൾ യാത്ര ചെയ്യരുത്.\nവിവാഹത്തിലും അതിനോടനുബന്ധിച്ച ചടങ്ങുകളിലും ആകെ 50ലധികം ആളുകൾ പങ്കെടുക്കരുത്. ഒരേ സമയം 20 പേരിലധികം പേർ ഒത്തുചേരാനും പാടില്ല. മരണാനന്തര ചടങ്ങുകളിൽ 20ലധികം പേർ പങ്കെടുക്കരുത്. വിവാഹം , മരണാനന്തര ചടങ്ങുകൾ തുടങ്ങിയവ സംബന്ധിച്ച വിവരം വാർഡ് തല ദ്രുതകർമ്മസേനയെ (ആർആർടി) അറിയിക്കണം. ആളുകൾ നിയന്ത്രിതമായി മാത്രമേ ചടങ്ങിൽ പങ്കെടുക്കുന്നുള്ളൂവെന്ന് ആർആർടികൾ സാക്ഷ്യപ്പെടുത്തണം.\nപൊലീസിന്റെ അനുമതിയില്ലാതെ നടത്തുന്ന പ്രതിഷേധ പ്രകടനങ്ങൾ, ധർണകൾ, ഘോഷയാത്രകൾ, മറ്റു പ്രക്ഷോഭ പരിപാടികൾ എന്നിവ നിരോധിച്ചു. പൊലീസിന്റെ അനുമതിയോടെ നടത്തുന്ന ഇത്തരം പരിപാടികളിൽ 10ലധികം ആളുകൾ പങ്കെടുക്കാൻ പാടില്ല.കൊയിലാണ്ടി, ചോമ്പാല ഹാർബറുകളുടെ പ്രവർത്തനം ഇനിയൊരറിയിപ്പുണ്ടാകുന്നതുവരെ നിരോധിച്ചു.\nആരാധനാലയങ്ങളിൽ 65 വയസ്സിനു മുകളിലും 10 വയസ്സിനു താഴെയും പ്രായമുള്ളവർ പ്രവേശിക്കരുത്. ഇവിടെയെത്തുന്ന ഭക്തരെ തെർമൽ സ്‌ക്രീനിങ്ങിന് വിധേയരാക്കുകയും സാമൂഹിക അകലം പാലിക്കുന്നുവെന്ന് ഉറപ്പാക്കുകയും ചെയ്യണം. ചുരുങ്ങിയത് ആറടി അകലം പാലിക്കണം. ആരാധനാലയങ്ങളിലെത്തുന്നവരുടെ രജിസ്റ്റർ സൂക്ഷിക്കണം. ക്വാറന്റൈനിലുള്ളവരോ അവരോടൊപ്പം താമസിക്കുന്നവരോ എത്തുന്നില്ലെന്ന് ഉറപ്പാക്കേണ്ടത് ആരാധനാലയ മേധാവിയുടെ ചുമതലയാണ്. പ്രാർത്ഥനക്കെത്തുന്നവർ പായകളും ടവ്വലുകളും പൊതുവായി ഉപയോഗിക്കുന്നില്ലെന്നും ഉറപ്പാക്കണം. അന്തർജില്ലാ യാത്രകൾ നടത്തുന്നവർ വാർഡ് ആർആർടിയെ അറിയിക്കണം. കണ്ടെയ്ന്മെന്റ് സോണുകളിലുള്ള കീം പരീക്ഷാ സെന്ററുകളിലേക്ക് വിദ്യാർത്ഥികൾക്ക് യാത്രാനുമതി ഉണ്ടായിരിക്കും. വിദ്യാർത്ഥികൾ ഹാൾ ടിക്കറ്റ് ഹാജരാക്കിയാൽ മതി.\nപൊതുസ്ഥലങ്ങളിലും ജോലിസ്ഥലത്തും ഷോപ്പിങ് സെന്ററുകളിലും മാളുകളിലും മാസ്‌കും സാനിറ്റൈസറും ഉപയോഗിക്കുന്നുവെന്നും സാമൂഹിക അകലം പാലിക്കുന്നുവെന്നും പൊലീസ് സ്‌ക്വാഡുകൾ ഉറപ്പാക്കണം. ഈ നിബന്ധനകൾ ലംഘിക്കപ്പെട്ടാൽ പൊലീസ് ആ വിവരം തഹസിൽദാർക്ക് കൈമാറേണ്ടതും തഹസിൽദാരുടെ നിർദ്ദേശമനുസരിച്ച് ബന്ധപ്പെട്ട തദ്ദേശ സ്വയംഭരണ സ്ഥാപനങ്ങൾ ഇത്തരം സ്ഥാപനങ്ങളുടെ ലൈസൻസ് റദ്ദാക്കുന്നതുൾപ്പെടെയുള്ള നടപടികൾ സ്വീകരിക്കേണ്ടതുമാണ്.\nരാത്രി 10 മുതൽ രാവിലെ അഞ്ചു മണിവരെ രാത്രി കർഫ്യൂ കർശനമായി നടപ്പിലാക്കാൻ പൊലീസ് കർശന നടപടി സ്വീകരിക്കണം. ബ്രേക് ദ ചെയ്ൻ' ഉറപ്പുവരുത്താൻ എല്ലാ വ്യാപാര സ്ഥാപനങ്ങളിലും ഉപഭോക്താക്കൾക്കായി സോപ്പും വെള്ളവും സാനിറ്റൈസറും പ്രവേശന കവാടത്തിൽ സജ്ജീകരിക്കണം.പൊതുജനാരോഗ്യവും ദുരന്തനിവാരണവും കണക്കിലെടുത്ത് ഇക്കാര്യത്തിൽ വിട്ടുവീഴ്ചകൾ അനുവദനീയമല്ല. ഇതിനു പുറമേ എല്ലാ പ്രധാനപ്പെട്ട കേന്ദ്രങ്ങളിലും പൊലീസിന്റെ ശക്തമായ നിരീക്ഷണം ഉണ്ടായിരിക്കണം.